
FORORD 

Mere  end  hundrede  Aar  ere  gaaede,  siden  Polen 
spillede  nogen  Rolle  som  selvstændig  Stat,  og  dette  for 
længst  afdøde  Riges  Historie  —  navnlig  dets  indre  — 
kendes  sikkert  kun  ganske  flygtigt  af  de  fleste  Danske. 

Det  vil  maaske  derfor  være  rigtigst  til  Forstaaelsen 
af  de  Episoder,  som  skildres  i  denne  Bog,  først  at  trække 
de  politiske  Konturer  op  af  det  daværende  Polen. 

Den  Gang  (omkring  1770)  var  Polen  endnu  —  helt 
og  udelt  —  et  af  de  største  Riger  i  Europa.  Det  strakte 
sig  fra  Østersøen  til  det  sorte  Hav,  fra  langt  inde  i  det 
nuværende  Rusland  til  midt  ind  i  Tyskland,  omfattende 
34  Palatinater  og  Wojewodskaber  med  15—16  Millioner 
Indbyggere,  hvilket  vel  vilde  svare  til  henimod  25 
Millioner  nu  til  Dags.  Frugtbart  var  Landet,  store  Skove 
gav  det  Rigdom  paa  Tømmer;  Saltværker  og  Bjærg- 
værker  forsynede  det  med  Mineraller,  og  et  udstrakt 
Net  af  store  Floder  kunde  have  fremmet  Handel  og 
Vandel.  Men  Polen  var,  trods  alt  hvad  Naturen  havde 
skænket  det,  et  Land  hjemfaldet  til  Undergang;  dets 
fortvivlede  Konstitution  var  den  indre  Kræftskade,  som 
langsomt,  men  sikkert  opløste  det. 


II 

Polens  Befolkning  udgjorde  ikke  én  enkelt  Nation; 
Halvdelen  var  Russere,  desuden  fandtes  der  et  Par 
Millioner  Tyskere  og  maaske  en  Million  Jøder.  Polakkerne 
selv  talte  kun  5—6  Millioner.  De  Ve  af  Indbyggerne 
levede  som  Bønder,  fattige  og  forkuede,  nærmest  be- 
tragtede som  Avlsdyr.  De  fleste  af  Byerne  vare  smaa 
og  uden  synderlig  Betydning;  hvad  der  fandtes  af  Haand- 
værkere  var  mest  indvandrede  Tyskere.  Handelen  og 
Pengeomsætningen  var  omtrent  udelukkende  i  Jødernes 
Hænder.  Og  alle  disse  mange  Millioner  Indbyggere 
vare  uden  politisk  Betydning,  næsten  uden  lovbeskyttede 
Rettigheder  —  ja  stode  egentlig  udenfor  Nationen.  Thi 
denne  udgjordes  kun  af  de  c.  1,300,000  Adelsmænd  (den 
store  Schlachta),  som  alene  vare  Landets  Borgere. 

Og  Borgeren  var  suveræn  i  Republikken  Polen,  hvis 
livsvarige  Præsident  kaldtes  Konge. 

Indenfor  Adelen  samledes  igen  al  Magten  om  de 
mægtige  Paneslægter  (Magnater)  —  maaske  godt  hundrede 
—  Familier  som  Potocki,  Radziwil,  Sapieha,  Lubomirski, 
Branicki,  Czartoryski  m.  fl.  samt  et  Par  hundrede  andre 
Slægter,  som  til  Stadighed  beklædte  de  store  Statsembeder. 
En  vis  Betydning  havde  ogsaa  de  20—30,000  mindre 
Godsejere,  som  levede  spredte  over  he]e  Polen.  Men 
hele  Resten  af  Adelen  var  saa  luvfattig,  at  de  knapt 
ejede  mere  end  deres  Sporer,  den  uundgaaelige  Sabel 
og  de  maleriske  Pjalter,  de  draperede  sig  i.  Som  Snylte- 
dyr hang  de  paa  Stormændene,  vejrende  hvor  der  var 
en  god  Bid  at  redde,  altid  parate  til  at  trække  Sabelen, 
altid  rede  til  at  fiske  i  rørt  Vande. 

Og  hver  eneste  en  af  denne  uvidende,  tøjlesløse  og 
bundfattige  politiske  Janhagel  havde  Magt  og  Myndighed 
til  ved  sin  blotte  Votering  at  bringe  Uro  og  Forvirring 
ind  i  Landets  politiske  Maskineri. 


III 

Adelen  var  i  Besiddelse  af  alle  Rettighederne.  Den 
betalte  ingen  Skat,  var  ikke  pligtig  til  at  modtage  Ind- 
kvartering, yde  Krigskontributioner  eller  gøre  Tjeneste 
udenfor  Rigets  Grænser.  Den  alene  havde  Ret  til  at 
besætte  alle  verdslige  og  gejstlige  Embeder.  Lovgivningen 
hørte  udelukkende  ind  under  Rigsdagen,  hvis  enkelte 
Medlemmer  —  det  være  sig  den  fattigste  Adelsmand  — 
ikke  alene  kunde  forhindre  enhver  Lovs  Vedtagelse  ved 
sit  blotte  Veto,  men  endogsaa  sprænge  enhver  Rigsdags- 
samling  og  anullere  alle  dens  tidligere  tagne  Be- 
stemmelser. Dette  det  enkelte  Rigsdagsmedlems  //- 
beriim  veto,  der  blev  vedtaget  i  1652,  og  som  fandt  sit 
Udtryk  i  Ordene  ..nie  pozwalam"  (jeg  vil  ikke),  ansaas 
for  Nationens  kosteligste  Eje;  men  da  der  selvfølgelig 
altid  ved  en  Rigsdag  fandtes  et  Medlem,  som  for  gode 
Ord  og  Betaling  var  villig  til  at  kaste  sit  veto  ind  i 
Forhandlingernes  Gang,  havde  der  dannet  sig  en  fuld- 
stændig hævdvunden  Praksis,  naar  det  gjaldt  om  at 
jøre  en  vigtig  Sag  frem.  Det  enkelte  Partis  Tilhængere 
dannede  da  en  saakaldt  Konføderation.  Denne  Kon- 
føderation optraadte  som  oftest  med  væbnet  Magt  for 
at  give  sine  Meninger  og  Hensigter  forøget  Vægt.  Ofte 
dannede  Modstanderne  Modkonføderationer,  og  det  kunde 
gaa  meget  blodigt  til  ved  disse  forskellige  Par  liers  Menings- 
udvekslinger. Lykkedes  det  imidlertid  en  Konføderation 
for  en  Tid  at  faa  Overhaand,  saa  at  den  beherskede  en 
Rigsdag,  kunde  den  i  Almindelighed  faa  sine  Beslut- 
ninger vedtagne  som  Love,  thi  det  gjaldt  Livet  for  den, 
der  knyede. 

Selve  Regeringen  var  i  Hænderne  paa  et  Senat; 
Hæren  kommanderedes  af  en  Kronstorhetman,  der  kun 
var  ansvarlig  for  og  afsættelig  af  Rigsdagen;  selve  Ad- 

ministrationen  og  Retsplejen  vare  ligeledes  fuldstændigt 
unddragne  Kronen. 

Polen  var  saaledes  i  yderligste  Forstand  en  Republik 
—  og  benævnedes  ogsaa  som  saadan.  Ganske  vist  havde 
Landet  en  Konge,  som  udnævntes  ved  almindeligt  Valg; 
men  hans  faktiske  Magt  var  omtrent  Nul.  Vel  bortgav 
Kongen  alle  Embeder  eller  Forléninger,  men  altid  for 
Livstid,  og  havde  en  Adelsmand  først  faaet  et  saadant 
Embede  eller  Lén,  stod  han  kun  Rigsdagen  til  Regn- 
skab for  sin  Bestyrelse  deraf.  Herved  snarere  svækkedes 
end  styrkedes  Kongens  Stilling;  thi  for  hver  enkelt,  der 
fik  et  Embede,  var  der  tyve,  som  bleve  hans  Fjender, 
og  vedkommende  havde  endda  senere  ingen  som  helst 
Fordel  af  at  vise  Kongen  sin  Hengivenhed. 

Det  eneste,  der  kunde  gøre  Kongeværdigheden 
attraaværdig,  var  de  kolossale  Indkomster,  der  vare  for- 
bundne dermed.  Politisk  set  kunde  Kongen  kun  komme 
til  at  spille  en  væsentlig  Rolle,  hvis  han  forstod  at  be- 
nytte sig  af  de  mægtige  og  uhyre  rige  Paners  evinde- 
lige Rivninger,  der  ofte  antog  en  meget  blodig  Karakter, 
da  Panerne  havde  Ret  til  at  holde  Hustropper,  hvis 
Officerer  endogsaa  havde  samme  Rang  som  Kronens. 

I  det  16'  Aarhundrede  hørte  over  Halvdelen  af  Adelen 
til  den  græske  eller  protestantiske  Kirke  (de  saakaldte 
Dissidenter).  Resten  var  romersk-katolsk;  og  det  var 
ved  Lov  bestemt,  at  alle  Adelsmænd  havde  lige  borger- 
lige Rettigheder.  Men  Jesuiterne  kom  ind  i  Landet;  de 
trængte  sig  frem  overalt,  oprettede  Skoler  og  forstode 
at  faa  den  unge  Adels  Opdragelse  i  deres  Hænder.  Med 
aldrig  svækket  Iver  og  utrolig  Udholdenhed  arbejdede 
de  paa  at  faa  Dissidenterne  fortrængte  —  og  det  hkkedes 
dem.  I  Begyndelsen  af  det  17'  Aarhundrede  blev  det 
vedtaget  som  Lov,  at  ingen  Dissident  kunde  beklæde 


noget  som  helst  Embede  eller  modtage  noget  Lén; 
senere  nægtedes  der  dem  Adgang  til  Rigsdagen,  og  til  Slut 
fratog  man  dem  alle  politiske  og  borgerlige  Rettigheder. 

Da  August  111,  den  sidste  polske  Konge  af  det  kur- 
fyrstelige  sachsiske  Hus,  i  Begyndelsen  af  1764  pludselig 
døde,  havde  Skyerne  allerede  i  nogen  Tid  samlet  sig 
om  Landets  politiske  Horizont.  Hertug  Ernst  af  Biron 
havde  i  fordums  Dage  faaet  Hertugdømmet  Kurland  i 
Forléning  af  Polen,  under  hvis  Overhøjhed  dette  Land 
stod.  Hertugen  af  Biron  var  en  Lykkeridder,  der  af 
Katharina  I  var  bragt  til  Vejrs;  senere  faldt  han  lige 
saa  dybt,  som  han  tidligere  var  steget  og  tilbragte  en 
lang  Aarrække  i  stor  Elendighed  i  Sibirien.  Da  Katha- 
rina 11  var  kommen  paa  Tronen,  drog  hun  ham  frem 
af  Forvisningens  Morke  og  brugte  ham  som  den  Kile, 
med  hvilken  hun  banede  sig  Vej  ind  i  Polen.  Men 
medens  denne  Mand  levede  i  Forvisning  i  Sibirien,  var 
August  III. s  Søn  Carl  bleven  udnævnt  til  Hertug  af  Kur- 
land. Pludselig  stillede  Kejserinden  saa  Fordring  om, 
at  den  hjemkomne  Hertug  af  Biron,  der  faktisk  intet 
havde  forbrudt  mod  Polen,  skulde  genindsættes  i  sine 
Rettigheder.  Da  August  III  bestemt  satte  sig  herimod, 
begyndte  Forviklingerne,  og  russiske  Tropper  rykkede 
ind  i  Kurland.  Samtidig  rejstes  Spørgsmaalet  om  Dissi- 
denternes Rettigheder,  idet  disse  havde  anraabt  saavel 
Katharina  som  Frederik  den  Store  om  Beskyttelse. 

Kongens  pludselige  Død  gav  Anledning  til  yderligere 
Forviklinger.  Rundt  om  i  Polen  samledes  Provinsial- 
landdage,  og  alle  Vegne  dannedes  de  uundgaaelige  Kon- 
føderationer. Under  allehaande  Paaskud  rykkede  flere 
russiske  Tropper  ind  i  Polen;  ogsaa  Frederik  II  samlede 
Tropper  langs  Grænsen,  og  han  og  Katharina  II  indgik 
en  Overenskomst,  hvori  det  besluttedes  at  støtte  Dissi- 

denternes  Sag.  Paa  samme  Tid  begyndte  Porten  at  niste 
sig,  fordi  Russerne  ikke  forlode  Polen  og,  trods  utallige 
Erklæringer  om  det  modsatte,  øjensynligt  hemmede 
det  frie  Kongevalg.  Under  store  Tumulter  og  Urolig- 
heder samledes  endelig  Rigsdagen  i  Warschau,  men  da 
de  russiske  Tropper  —  stadig  under  Paaskud  af  at  ville 
beskytte  det  frie  Kongevalg  —  i  betydelig  Mængde  ikke 
alene  stode  udenfor  Ryen,  men  endogsaa  befandt  sig 
indenfor  dens  Mure,  forlode  mange  af  Panerne  Rigs- 
dagen og  sprængte  den. 

Virvaret  steg  nu  stadig  i  Polen;  den  indre  Spæn- 
ding gav  sig  Udslag  i  aabenbare  Kampe,  hvor  Sejren 
til  Slut  afgjordes  af  russiske  Tropper.  Endelig  kom 
den  Rigsdag  sammen,  der  skulde  anordne  Kongevalget 

Dette  fandt  som  sædvanlig  Sted  paa  aaben  Mark 
udenfor  Warschau;  men  medens  der  ellers  plejede  at 
deltage  c.  80,000  Adelsmænd  deri,  var  der  denne  Gang 
kun  c.  4000  til  Stede.  Rlandt  de  forskellige  Kandidater 
valgtes  den  7'  September  1764  Grev  Poniatowski  til 
Konge  —  3  Millioner  Rubler  og  Synet  af  de  russiske 
Rajonetter  gjorde  deres  til  Udfaldet. 

Kong  Stanislaus  August  (f.  17.  Januar  1732),  der  ])aa 
lædrene  Side  nedstammede  fra  en  indvandret  italiensk 
Adelsmand,  var  Søn  af  Senator  Grev  Poniatowski  og 
Prinsesse  Czartorj'ska  og  kom  1755  til  St.  Petersborg, 
hvor  den  unge,  ualmindelig  smukke  Mand  snart  blev 
én  af  daværende  Storfyrstinde  Katharinas  officielle 
Elskere.  Senere  benyttede  hun  ham  som  et  føjeligt 
Redskab  for  sin  geniale,  men  hensynsløse  Udenrigs- 
politik. 

I  selve  Polen  havde  Kongen  imidlertid  ogsaa  et 
stærkt  Parti  for  sig;  thi  gennem  sin  Moder  hørte  han 
til   den   rige    og   mægtige  Familie  Czartoryski,   der  nu 

satte  sig  til  Opgave  at  genføde  Polen  ved  at  faa  For- 
fatningen forandret. 

Straks  efter  Kongens  Udnævnelse  havde  Katharina  II 
og  Frederik  den  Store  tilstillet  ham  en  Note,  hvori  blandt 
andre  Krav  ogsaa  fordredes,  at  Dissidenterne  skulde 
have  lige  Rettigheder  med  de  romersk-katolske;  men  i 
Rigsdagen  1766,  hvor  Sagen  blev  bragt  frem,  vakte  dette 
en  saadan  Storm  af  Forbitrelse,  at  Kongen  og  „Fa- 
milien", som  den  kaldtes,  maatte  lade  Sagen  falde. 

Nu  dannede  Protestanterne  i  Byen  Thorn  en  Kon- 
føderation, og  de  græsk-katolske  en  anden  i  Sluz. 
Disse  to  samledes  senere  i  en  Generalkonføderation  i 
Byen  Radom  i  Juni  1767  under  den  russiske  Minister, 
Fyrst  Repnins,  Auspicier;  80,000  Adelsmænd  vare  med 
i  Konføderationen,  og  skønt  Kongen  hørte  til  den 
romerske  Kirke,  maatte  han  give  efter  for  Trykket  og 
selv  tiltræde  denne  Konføderation,  Der  blev  vedtaget 
en  Beslutning  om,  at  Dissidenterne  havde  lige  Ret  med 
Katolikerne,  og  den  nye  Forfatning  stilledes  til  Ulykke 
for  Polen  under  Kejserinde  Katharinas  Beskyttelse. 
Herved  var  Døren  bleven  aabnet  paa  vid  Gab  for 
Russernes  Indblanding  i  Polens  indre  Stridigheder. 

Thi  Katolikerne,  der  havde  den  juridiske  Ret  paa 
deres  Side,  vilde  ikke  anerkende  den  nye  Ordning. 
De  dannede  i  Marts  1768  en  mægtig  Modkonføderation 
i  Byen  Bar  i  Podolien,  hvor  de  tiisvore  hverandre  at 
kæmpe  for  den  eneste  sande  Religion  og  for  Polens 
Befrielse  fra  al  fremmed  Indblanding.  I  Spidsen  for 
denne  Konføderation  stode  mange  af  Polens  bedste 
Mænd,  saaledes  Podoliens  Wojewode,  Grev  Potocki,  og 
den  dygtige  Feltherre  Joseph  Pulawski. 

Borgerkrigen  brød  nu  ud  i  lys  Lue.  Medens  Pro- 
testanterne og  Grækerne,  støttende  sig  til  den  romersk- 

katolske  Konge  og  hans  ..Familie"  og  hjulpne  af  Rigets 
Fjender,  Russerne,  dannede  et  Slags  Regeringsparti, 
stode  de  Konfødererede,  som  de  stadig  kun  benævnedes, 
som  Oprørerne,  skønt  de  havde  Loven  for  sig.  Dette 
sidste  Parti  modtog  til  Gengæld  ikke  alene  Penge  af 
hans  allerkristeligste  Majestæt,  Kongen  af  Frankrig, 
der  paa  denne  Maade  vilde  modvirke  den  russiske  Ind- 
flydelse, men  franske  Officerer  tjente  endogsaa  i  de 
Konfødereredes  Rækker. 

Snart  blussede  Krigen  heftigt  op,  snart  forsøgte 
man  at  opnaa  Fred  i  Landet  ved  at  indgaa  Forlig. 
Forskellige  Rigsdage  kom  virkelig  i  Stand,  men  uden 
Udbytte.  Imidlertid  havde  Porten  erklæret  Rusland 
Krig,  fordi  det  havde  .krænket  Polens  Frihed;  saaledes 
bleve  Tyrkerne  deres  gamle  Overvinderes  Forbunds- 
fæller. 

Sørgeligere  og  sørgeligere  bleve  Forholdene  i  det 
ulykkelige  Polen.  I  Ukrainen  brød  et  frygteligt  Ronde- 
oprør  ud.  Den  russiske  Regering  mente  at  se  sin  For- 
del ved,  at  denne  uhyre  Landsdels  mægtige  katolske 
Adel  knækkedes.  Refolkningen,  der  var  græsk-katolsk, 
levede  som  det  usleste  Kvæg;  den  blev  nu  ophidset  af 
russiske  Poper,  de  halvvilde  Kosakker  faldt  ind  i  Landet, 
og  Bønderne  hævnede  sig  under  Grusomheder,  der  kun 
have  deres  Sidestykke  i  Middelalderens  Bondeoprør,  paa 
Godsejere  og  Bybefolkningen.  Men  som  for  at  al  For- 
staaelse  af  disse  Oprør  og  Borgerkrige  skulde  vanskelig- 
gøres for  Efterverdenen,  blev  dette  grufulde  Bonde- 
oprør, da  først  Adelen  var  knækket,  paa  den  grusomste 
Maade  dæmpet  af  russiske  Tropper  efter  Befaling  af 
den  samme  Regering,  som  havde  fremkaldt  det.  Og 
pludselig  brød  i  dette  frygteligt  hjemsøgte  Land  den 
sorte  Død  ud  i  al  dens  uhyggelige  Raseri. 

Polen  var  sin  af  indre  Kræftskade  bevirkede  Op- 
løsning nær,  da  en  Skare  forvovne  Mænd,  der  i  Kongens 
Person  saå  al  Aarsag  til  Ulykken,  besluttede  ved  en 
dristig  Daad  at  bemægtige  sig  ham.  De  udførte  virkelig 
ogsaa  denne  Plan,  der  imidlertid  paa  en  mærkelig 
Maade  blev  aldeles  resultatløs. 


Det  er  fra  denne  for  Polen  saa  sørgelige  Tid,  at 
de  Episoder,  som  skildres  i  det  efterfølgende,  ere 
tagne.  Begivenhederne  ere  historiske;  kun  i  Tid  og 
Sted   er   der  stundom  foretaget  enkelte  Forskydninger. 

E.  C. 


I 

Adelsmanden  og  Jøden. 


Zenkowice  og  Plochow  hed  to  gamle  Herregaarde 
i  Podolien.  Rundt  om  dem  strakte  den  endeløse  Steppe 
sig,  for  et  flygtigt  Blik  ensformigt  som  Havet;  kun  nu  og 
da  fangedes  Øjet  af  enkelte  vidt  adskilte  Herregaarde, 
der  med  deres  høje  Gavle  og  Havernes  Træer  tonede 
frem  som  skovbevoksede  Klippeøer  i  Oceanet.  I  lange 
Tider  havde  to  Familier  hersket  over  denne  Del  af 
Steppen  —  Wriszekerne  paa  Zenkowice  og  Sorolewski- 
erne  paa  Plochow.  Men  nu  syntes  det,  som  om  disse 
Navne  snart  skulde  forsvinde;  thi  den  aldrende  Hr. 
Gregor  paa  Zenkowice  og  Hustru  vare  barnløse,  og 
deres  Niece,  den  forældreløse  x\nna  Sorolewska,  der  fra 
sin  Barndom  som  deres  Myndling  havde  levet  hos  dem, 
var  den  sidste  af  sin  Slægt. 

I  sit  Arbejdsværelse  paa  Herregaarden  gik  den  tykke 
Gregor  Wriszek  uroligt  op  og  ned  ad  Gulvet.  Han  var 
i  yderst  slet  Humør;  ikke  alene  skulde  han  nu  rives 
ud  af  sit  daglige,  ensformige  Liv,  hvor  Tiden  gled  hen 
for  ham  mageligt  og  fredeligt;  men  hvad  der  var  værre 
endnu,  der  stilledes  pludselige  og  store  Fordringer  til 

Kongerovet. 


hans  Pengepung,  og  dens  Forfatning  var  i  Forvejen  just 
ikke  god.  I  den  sidste  Tid  vare  mange  Breve  blevne 
modtagne  og  afsendte  af  Herregaardens  to  Damer;  Gregor 
Wriszek  yndede  ikke  Breve,  selv  skrev  han  kun  yderst 
nødigt,  og  alt  dette  Skriveri  havde  været  ham  noget 
fordægtigt.  Men  da  Resultatet  af  disse  Skriverier  som 
en  afgjort  Sag  pludselig  var  blevet  forelagt  ham,  var 
Vejret  nær  forgaaet  den  tykke,  koleriske  Godsejer.  Det 
hele  var  imidlertid  klappet  og  klart,  og  den  store  Ære 
skulde  nu  altsaa  overgaa  Zenkowice,  at  Podoliens  Woje- 
wode,  Grev  Potocki,  med  hele  sit  Følge  paa  Vejen  til 
Rigsdagen  vilde  tage  Ophold  dér.  Hr  Gregor  kunde 
aldeles  ikke  overskue,  hvor  mange  Rænker  og  Snedig- 
heder Damerne  havde  anvendt,  før  de  havde  bragt  det 
saa  vidt,  at  denne  mægtige  Pane,  til  hvem  det  halve 
Polen  saå  hen  som  til  sin  Redningsmand,  ikke  alene 
vilde  tage  Ophold  i  hans  ringe  Hus,  men  endogsaa 
havde  lovet  at  være  Vidne,  ja  muligvis  Forlover  ved 
Anna  Sorolewskas  Trolovelse  med  Løjtnant  Kosinski, 
hvilken  Begivenhed  efter  Damernes  Mening  netop 
passende  kunde  fejres  ved  denne  Lejlighed,  hvorefter 
de  alle  i  Grevens  Følge  skulde  rejse  til  Warschau. 

I  sit  stille  Sind  maatte  Gregor  Wriszek  beundre 
Damernes  diplomatiske  Evner,  og  han  var  naturligvis 
heller  ikke  blind  for  det  særdeles  praktiske  i,  at  denne 
Trolovelse,  der  saa  længe  havde  hængt  ham  over  Ho- 
vedet, deklareredes  under  Grevens  Auspicier.  Desuden 
pirrede  det  i  høj  Grad  hans  polske  Forfængelighed  at 
skulle  huse  Podoliens  Wojewode  —  men  Pengene,  hvor- 
fra dog  faa  de  ulyksalige  Penge  til  disse  Festligheder! 

Wriszek  havde  aldrig  været  for  denne  Forbindelse 
mellem  Niecen  og  Kosinski,  Løjtnant  ved  Wojewodens 
Hustropper;   men  han  havde  været  for  indolent  til  at 


modarbejde  den.  Kosinski  ejede  intet,  ikke  saa  meget 
som  en  eneste  Bondesjæl,  og  blev  Anna  Sorolewska 
gift,  mistede  Wriszek  en  Del  af  Indtægterne  fra  hendes 
Gods  Plochow,  der  stødte  lige  op  til  hans  Jorder.  Hid- 
indtil havde  alt  været  saa  bekvemt  baade  med  Hensyn 
til  Driften  og  meget  andet.  Men  Anna  vilde  jo  nu  en 
Gang  have  Kosinski,  og  man  kunde  ganske  vist  heller 
ikke  benægte,  at  han  var  en  ung  Mand  med  gode  Ud- 
sigter. Xaar  man,  som  Kosinski,  først  havde  været  i 
Fyrst  Czartoryskis  Tjeneste  og  nu  var  i  Potockis,  var 
man  jo  saa  godt  protegeret  af  begge  Partier,  at  der  selv 
under  de  forhaandenværende  spændte  og  ufredelige  For- 
hold var  den  største  Sandsynlighed  for,  at  Kongen 
maatte  give  ham  en  stor  og  fed  Forléning.  1  saa  Fald 
vare  alle  Sorger  slukte;  naturligvis  vilde  Kosinski  senere 
give  Wriszek  en  hjælpende  Haand,  saa  at  det  for- 
gældede Zenkowice  virkelig  igen  kunde  kaldes  hans 
eget  —  det  hele  vilde  saa  gaa  som  Fod  i  Hose. 

Godsejeren  fortabte  sig  i  skønne  Drømme,  indtil 
han  pludselig  igen  stod  Ansigt  til  Ansigt  med  den  nøgne 
Virkelighed  —  den  nemlig,  at  om  faa  Dage  skulde  han 
give  en  Fest,  der  baade  var  ham  selv  og  hans  fornemme 
Gæst  værdig,  men  at  han  aldeles  ingen  Penge  havde 
dertil  og  i  disse  forbandede  urolige  Tider  ikke  let 
vilde  kunne  skaffe  dem  uden  paa  blodige  Vilkaar. 

Den  store  langhaarede  Mynde  fik  sig  et  Spark,  saa 
at  den  hylede;  Kvinder,  Forlovelser  og  alt  muligt  andet 
et  Par  Dusin  Forbandelser,  og  Tjeneren  Johan,  der  ikke 
kom  hurtigt  nok  paa  Godsejerens  Kalden,  en  vældig 
Overhaling. 

„Hvor  Fanden  bliver  dog  Jøden,  denne  Helvedes- 
hund  af?  ■  brølede  han  til  sidst  ind  i  Ansigtet  paa  den 
ærbødige  Johan. 

„Som  den  naadige  Herre  befalede  er  Karren  sendt 
til  Uman  efter  ham  for  fem  Timer  siden,  og  Hr.  Gold- 
kalb  maa  vist  snart  være  her,"  svarede  Johan. 

En  ny  Overhaling  var  naturligvis  Følgen  af  saa  for- 
mastelige Ord. 

„Hvor  tør  din  usle  Karl  vove  at  kalde  den  Rakker- 
jøde for  Herre?  Jeg  og  mine,  vi  ere  Herrer!  Vover  du 
at  stille  en  Jøde  lige  med  os?  Jøden  Isak  hedder  den 
Hund,  intet  andet.  Har  du  forstaaet  mig?"  Og  Hr. 
Gregor  vilde  vist  have  skældt  og  smældet  længe  endnu, 
om  ikke  en  ydmj^g  Banken  paa  Døren  havde  afbrudt 
ham. 

Paa  hans  tordnende:  „Kom  ind!"  aabnedes  Døren 
langsomt  —  men  kun  paa  Klem  —  som  af  en  frygtsom 
Haand,  og  en  lang  og  mager  Skikkelse  gled  lydløst  ind 
i  Stuen. 

Det  var  en  forunderlig  Person,  som  saaledes  pludse- 
lig viste  sig  for  den  vrede  Godsejer.  Fra  Skulder  til 
Fod  var  han  hyllet  i  en  lang,  snavset  Kaftan;  tjavset, 
uredt  Skæg  hang  ham  ned  paa  Brystet;  lange,  fedtede, 
graa  Krøller  faldt  ned  over  Skuldrene,  og  frem  af  det 
uhyggelig  magre  Ansigt  sprang  en  skarptegnet,  ørne- 
krum Næse.  Hans  magre,  urene  Hænder  vare  i  stadig 
Bevægelse,  som  om  den  ene  Haand  vaskede  den  anden; 
men  hvad  der  gav  hele  Personen  sit  væsentligste  Præg, 
var  det  forunderlige,  skarpe  Blik,  der  som  et  Lyn 
funklede  frem,  hver  Gang  han  hævede  de  ellers  ydmygt 
sænkede  Øjelaag  —  et  Blik,  der  i  et  Nu  bragte  Lurvet- 
heden,  Ydm3'gheden  og  Usseldommen  til  at  forsvinde 
og  lod  én  ane  den  alt  besejrende  Menneskevilje. 

Det  var  Isak  Goldkalb,  den  rigeste  Jøde  i  Staden 
Uman. 

Men    paa   Gregor  Wriszek    gjorde  Synet   af  denne 


ydnnge  Skikkelse,  der  henne  ved  Døren  bøjede  sig 
dybt  for  ham,  et  lieitigt  Indtryk.  Blodet  for  ham  vold- 
somt til  Hovedet,  uvilkaarlig  greb  han  sig  til  Tindingerne, 
men  bemærkede  derved,  at  han  gik  barhovedet  uden 
Paryk.  Delte  bragte  ham  straks  til  sig  selv  —  ikke  for 
alt  i  Verden  vilde  Zenkowices  Herre  vise  sig  for  noget 
Menneske  udenfor  sin  snævreste  Husstand  uden  Paryk 
og  Pisk;  hvordan  skulde  Respekten  ellers  kunne  holdes 
vedlige? 

Med  en  sand  Stormandsmine  pegede  han  paa  Døren 
til  et  andet  Værelse  og  sagde:  ,,Gaa  ind  og  vent!"  og 
da  Joden  stilfærdigt  var  gledet  derind,  blev  .lohan  sendt 
efter  den  uundværlige  Paryk  og  den  langskodede  brune 
Frakke.  Først  da  en  temmelig  gammel  forkrammet 
Paryk  med  en  kort,  afstumpet  Pisk  dækkede  hans  tætte, 
strittende  Haar,  og  han  var  kommen  i  den  noget  plettede 
Frakke  med  de  lange  stive  Skøder,  følte  Wriszek  sig 
fattet  og  Situationen  voksen.  Med  en  Haandbevægelse 
sendtes  Johan  bort,  og  Jøden  blev  kaldt  ind. 

Men  ét  eneste  Blik,  der  i  et  Nu  luede  op  i  Jødens 
Øjne  og  ligesom  belyste  Godsejeren,  hele  Stuen  —  ja 
Wriszek  syntes  det  ganske  Zenkowice,  —  saa  al  man 
klart  saå  Skrøbeligheden  og  Manglerne  ved  al  Herlig- 
heden, var  nok  til  at  styrte  Hr.  Gregor  fra  hans  Tinde. 
For  atter  at  give  sig  Holdning  overfor  dette  Menneske, 
som  han  hadede  og  frygtede  af  hele  sit  Hjærte,  tilkastede 
han  Jøden  et  hovmodigt  Blik  og  spurgte: 

„Hvorfor  kommer  De  luskende  herind,  Isak  Gold- 
kalb;  hvorfor  er  De  ikke  paa  ordentlig  Maade  kørt  op 
for  Døren  og  har  ladet  Dem  melde?" 

Men  Isaks  Øjne  vare  atter  ydmygt  sænkede,  da  han 
med  sin  Races  underlige,  forvrængede  Udtale  svarede: 

„Ach,  Herre,  hvad  er  jeg  usle  Jøde,  at  jeg  skulde 

vove  mig  frem  for  dette  Slot  som  én  af  Schlachtaen? 
Ejheller  tænkte  jeg,  at  Deres  Højvelbaarenhed  brød  sig 
om,  at  ret  mange  saa  mig  her.  Hvad  vilde  de  sige? 
At  Deres  Højvelbaarenhed  igen  trængte  til  Penge,  vilde 
de  sige.    Og  hvad  vedkommer  det  dem?" 

Gregor  Wriszek  kunde  have  kvalt  Jøden,  et  saadant 
Had  følte  han  til  denne  Mand,  den  egentlige  Ejer  af 
hans  Fædrenegaard,  i  hvis  magre,  gridske  Hænder  hele 
hans  Skæbne  laa.  Og  i  dette  Had  blandede  sig  ikke  alene 
Adelsmandens  Modbydelighed  for  den  retløse  Paria, 
men  ogsaa  det  instinktmæssige  Nag  mod  hele  denne 
i  Snuhed  og  Forretningsdygtighed  overlegne  Race,  der 
som  en  uh^re  Svamp  bredte  sig  gennem  hele  Polen, 
sugende  Kraften  fra  det,  og  af  hvis  Ja  eller  Nej  i  Penge- 
sager ofte  større  Begivenheder  afhang  end  af  den  polske 
Adelsmands  liberum  veto  paa  Rigsdagen. 

Men  Godsejeren  maatte  bide  sine  Følelser  i  sig;  thi 
han  skulde  have  Penge.  Med  en  Slags  bittersød  Mine 
satte  han  sig  ned  og  bod  med  en  Haandbevægelse  Jøden 
en  Stol,  som  denne  dog  beskedent  ikke  modtog. 

„Isak,"  sagde  ^Yriszek,  ..jeg  har  sendt  Bud  efter  Dem, 
fordi  jeg  maa  have  Penge.  Paa  hvilke  Betingelser  vil 
De  forstrække  mig  med  10,000  Gylden" 

Men  Isak  begyndte  at  jamre  sig  —  10,000  Gylden! 
Det  var  aldeles  umuligt  at  rejse  en  saa  stor  Sum;  ikke 
i  hele  Byen  Uman  fandtes  et  Menneske,  der  kunde  skalle 
saa  mange  Penge  til  Veje  nu  i  disse  af  Herren  forbandede 
Tider.  Ufred  var  der  i  Landet,  ingen  Sikkerhed  for 
Gods  og  Person. 

.,0g  hvad  vil  Deres  Højvelbaarenhed  byde  som 
Sikkerhed  mod  en  saa  stor  Pengesum?"  spurgte  Jøden 
til  Slut.    „Alt  er  belastet  her  paa  Zenkowice  med  Laan; 


der  findes  ikke  ét  ISIenneske,  som  vil  tage  endnu  en 
Forskrivning  paa  Godset  for  gode  Varer." 

Godsejeren  blev  bleg  af  Vrede  ved  saaledes  at  se 
sin  pekuniære  Stillings  Elendighed  lagt  klart  for  Dagen, 
men  han  betvang  sig  endnu. 

..Det  kan  umuligt  være  Deres  Mening,  Isak,"  sva- 
rede han;  ..Zenkowice  er  stort;  jeg  ejer  3—400  Bønder, 
Skove,  Kvæg  og  meget  mere.  Godset  er  mindst  sine 
200,000  Gylden  værd,  og  hvad  har  De  laant  mig?  lait 
maaske  60,000.  De  véd  Isak,  De  risikerer  ikke  noget 
ved  at  sætte  endnu  10,000  i  Gaarden.  Og  Deres  Renter, 
hvor  blodige  de  end  ere,  har  De  altid  faaet." 

.,Ach,  Hr,  Wriszek,"  forsikrede  Jøden,  „det  er  umu- 
ligt, jeg  har  ingen  Penge  nu;  Herren  stratfe  mig,  om 
jeg  ejer  10,000  Gj'lden  i  Kontanter.  Og  glenmier  De  da 
det  sidste  Pantebrev,  som  sikrede  mig  Ret  til  Udlæg  i 
alt  ])aa  Deres  Gods.  Hvad  er  Zenkowice  egentlig  værd? 
Hvem  vilde  i  disse  Tider  give  blot  Halvdelen  af  den 
Sum,  De  nævnede,  for  det?  300  Bønder,  hvad  Værdi 
har  de  i  deres  usle  Jordhuler.  Nej,  Herre,  57,320  Gyl- 
den har  jeg  sat  i  Zenkowice,  og  jeg  bliver  en  fattig 
Mand,  om  Godset  blev  solgt  i  Morgen.'" 

Wriszek  slog  i  Bordet,  saa  det  rungede: 

„Du  lyver,  din  elendige  Hund,"  brølede  han;  „du 
lyver.  Godset  er  mere  værd,  end  jeg  har  sagt,  og  du 
véd  det.  Du  véd  ogsaa,  at  Grev  Zreniskis  Fingre  klør 
efter  det,  og  at  han,  hvad  Dag  det  skal  være,  vil  give 
150,000  for  det." 

Men  Jøden  var  ubøjelig;  han  forblev  ganske  uberørt 
af  Godsejerens  Raseri,  og  Wriszek  maatte  have  Penge. 

Et  Glimt  af  Begærlighed  lyste  i  Isak  Goldkalbs 
Øjne,  da  han  tilsidst  kom  med  sit  Forslag: 


„Hvorfor  vil  Deres  Højvelbaarenhed  ikke  laane  paa 
Plochow?' 

Men  at  røre  ved  Plochow  var  at  tage  AYriszek  paa 
hans  ommeste  Punkt;  thi  det  havde  til  Stadighed  været 
ham  en  Stoltlied,  at  han  trods  egne  Pengevanskeligheder 
og  slap  Økonomi  havde  kunnet  bevare  sin  elskede 
Nieces  Ejendom  urort.  Dog,  Isak  havde  valgt  det 
rette  Øjeblik  til  at  faa  Foden  ogsaa  paa  Plochows 
Jorder,  og  uden  at  bryde  sig  om  den  koleriske  Gods- 
ejers stigende  Forbitrelse,  fortsatte  han: 

„Hvorfor  vil  Deres  Højvelbaarenhed  ikke  tage  Laan 
op  i  Plochow?  Hele  denne  Fest,  hvortil  De  skal  bruge 
Pengene,  er  jo  dog  lavet  for  Froken  Sorolewskas  Skjld. 
Er  det  ikke  hende,  der  har  laaet  Grev  Potocki  hertil 
for  at  festligholde  sin  Trolovelse?  Hvad  er  da  rime- 
ligere, end  at  hun  ogsaa  bidrager  sit  til  Festen?  Og 
desuden,  Pengene  vil  jo  snart  kunne  betales  tilbage; 
det  hele  behøver  jo  kun  at  være  noget  ganske  fore- 
løbigt —  et  Laan  paa  tre  Maaneder." 

Wriszek  var  som  himmelfalden:  ..Hvor  i  al  Verden 
véd  De  alt  det  fra,  De  staar  dér  og  fortæller  mig,  Isak? 
Hvem  har  vovet  at  røbe  mine  Planer  for  Dem?' 

Men  Jøden  smilede  forslagent:  „Ach,  Herre,  hører 
det  ikke  med  til  min  Geschiift  at  vide  Besked  om  alt 
muligt?  Ja,  ja,-  føjede  han  selvtilfreds  til,  ..skulde 
Isak  Goldkalb  fortælle  alt,  hvad  han  vidste,  kom  mange 
mærkelige  Ting  frem." 

Wriszek  sad  og  saå  ned  paa  sine  brede  Støvlesnuder; 
Hadet  og  Forbitrelsen  kogte  i  ham,  og  saa  stor  var 
hans  indre  Kamp,  at  han  uden  at  ænse  Jødens  Nær- 
værelse trak  Parykken  af  og  sad  og  drejede  den  mellem 
Hænderne.  Han  prøvede  paa  at  regne  og  tælle  for- 
skellige Summer   sammen;   men    som    altid,    naar   der 

kom  Talstørrelser  med  i  Spillet,  opgav  han  hurtigt 
Arbejdet  —  blot  Fred  for  det  fordømte  Pengevrøvl. 
Saa  gav  han  Køb:  ..Xaa,  Jode,  hvad  er  saa  Deres  blo- 
dige Betingelser,"  udbrød  han,  og  kastede  Parykken 
paa  Bordet. 

Men  da  han  hørte  Betingelserne,  brast  hans  Taal- 
modighed;  rasende  sprang  han  op,  og  idet  han  holdt 
sin  knyttede  Næve  tæt  ind  mod  Isaks  Ansigt,  brølede 
han: 

„6000  Gylden  paa  3  xMaaneder  med  Sikkerhed  i  hele 
Plochows  Indbo  og  Besætning!  Og  det  vover  du  at 
foreslaa  mig,  Gregor  Wriszek,  hvis  Forfædre  har  jaget 
de  vantro  Tyrkerhunde  foran  Wien.  Véd  du,  hvad  det 
er  værd?  50,000  Gylden  kan  man  ikke  købe  det  for. 
Tror  du  jeg  vil  bestjæle  Anna  Sorolewska?  Men  jeg 
skal  lære  dig,  forbandede,  elendige  Jødehund!"  Wris- 
zek stampede  i  Gulvet,  saa  det  drønede;  „kan  du 
høre,  hvor  det  runger?  Véd  du  hvad  der  er  her  neden- 
under? Her  er  den  Kælder,  hvor  mine  Bønder  lære 
Respekt.  Sér  du  Lemmen  dér?  Det  er  den  eneste 
Nedgang  dertil.  Man  har  det  rart  dernede,  kan  du 
tro.  Nogle  Mursten  under  Fødderne  og  saa  op  paa 
Træhesten!  Ja,  glo  du  kun,  du  Judas  Alkom,"  raabte 
han  i  den  højeste  Ophidselse  med  Ansigtet  tæt  inde  mod 
Jødens;  ..glo  du  kun;  men  dér  skal  du  faa  Lov  at  sidde 
til  du  giver  Køb  eller  bliver  ædt  op  af  Rotterne!" 

En  dødelig  Bleghed  havde  bredt  sig  over  Isaks 
magre,  indfaldne  Kinder;  thi  han  vidste  altfor  vel,  hvor 
ubeskyttet  af  Loven  hans  Race  var,  og  han  kendte  for 
mange  Exempler  paa  Adelsmændenes  Overgreb  og 
Grusomhed  til  ikke  at  frygte,  at  Gregor  Wriszek,  pint 
af  Pengemangel,  i  Hidsighed  og  Had  skulde  udføre  sin 

frygtelige  Trusel.  Men  han  bevarede  sin  Ro,  og  der 
var  en  vis  Storlied  udbredt  over  ham,  da  han  svarede: 

„Podoliens  Wojewode,  Grev  Potocki,  vilde  ikke 
takke  Gregor  Wriszek  for  den  Gærning." 

Ved  denne  mægtige  Fanes  Navn  og  Hentydningen 
til  hans  Beskyttelse  sank  Godsejerens  Raseri  straks. 
Han  vilde  dog  ikke  vise  det,  og  idet  han  igen  for  ind 
mod  Isak,  raabte  han: 

„Tag  ikke  Grevens  Navn  forfængeligt,  hvad  skulde 
han  vel  ville  en  ussel  Jøde?" 

Men  fra  Isaks  Øjne  skød  et  af  de  funklende  Blikke; 
han  mærkede  godt,  at  nu  havde  han  igen  Overtaget, 
og  han  vilde  benytte  det. 

„Og  om  det  nu  netop  var  for  den  usle  Jødes  Skyld, 
at  Wojewoden  kom  til  Zenkowice,  hvad  vilde  da  Hr. 
Gregor  sige?  Dræb  mig,  hvem  der  tør  trodse  Potockis 
Vrede;  som  en  Herrens  Ild  vil  den  rase  for  at  hævne 
Isak  Goldkalb.  For  min  Skyld  er  det,  Gregor  Wriszek, 
at  Wojewoden  kommer  hertil.  Mig  er  det,  han  maa 
tale  med;  mig  er  det,  Polens  Stormand  maa  bede  om 
Penge.  Ja,  til  den  usle  Isak  Goldkalb  og  hans  foragtede 
Brødre  er  det,  at  Podoliens  Wojewode  maa  komme, 
naar  han  vil  redde  sin  og  Polens  Sag." 

Jødens  Øjne  glødede,  og  hans  Ansigt  lyste  af  Stolt- 
hed og  Begejstring.  Med  en  Gestus,  saa  storladen  som 
kun  en  Østerlænder  kan  gøre  det,  lagde  han  sin  magre, 
snavsede  Haand  paa  sit  Bryst: 

„Det  er  for  gennem  mig.  Repræsentanten  for  et 
Pengesyndikat,  at  skaffe  Midler  til  den  store  Kamp,  at 
Wojewoden  kommer  til  Zenkowice  og  sandelig  ikke 
kun  for  at  sætte  sit  Navn  under  sin  Løjtnants  Trolo- 
velsespagt."    Og  Isaks  Haand  gjorde  en   foragtelig  Be- 

vægelse  nedad,  som  om  den  skubbede  noget  smaat, 
noget  uvæsentligt  af  Vejen. 

Saa  voldsomt  var  Slaget  ført  mod  Godsejerens  For- 
fængelighed, at  han  sank  fuldstændig  sammen.  Og  da 
Isak  efter  en  Stunds  Forløb  spurgte  ham,  om  han  vilde 
se,  hvordan  Sagerne  vedrorende  Plochow  vare  tænkte 
ordnede,  tog  han  uden  Indvendinger  det  Laansdoku- 
ment,  som  Jøden,  vis  paa  sin  Sejr,  havde  taget  med  sig, 
og  idet  han  med  rystende  Haand  klemte  omkring 
Gaasefjeren,  skrev  han  med  uh^a^e  store  Bogstaver  og 
mange  Sving  sit  Navn  under. 

Men  en  Ydmj^gelse  endnu  ventede  Gregor  Wriszek; 
thi  Isak  fordrede  tillige  Anna  Sorolewskas  Under- 
skrift. 

Hvor  gærne  end  Godsejeren  vilde  forskaanes  her- 
for, og  hvor  nødigt  han  end  vilde  sætte  Niecen 
ind  i  Husets  Pengevanskeligheder,  maatte  han  dog 
ogsaa  her  give  fortabt,  og  der  gik  Bud  efter  den 
unge  Pige. 

En  pinlig  Taushed  hengik,  førend  Dørene  til  Gods- 
ejerens Arbejdsværelse  bleve  slaaede  op  af  den  dj^bt- 
bukkende  Johan,  og  Anna  Sorolewska  i  hele  sin  friske 
attenaarige  Skønhed  traadte  ind,  og  ved  sin  blotte  Nær- 
værelse spredte  Glans  og  Solskin  over  den  tarvelige 
Stue.  Hendes  fine  og  regelmæssige  Ansigtstræk  lyste 
af  Munterhed  og  Livsglæde;  det  smukke  blonde  Haar, 
der  efter  Datidens  Mode  var  sat  op  i  en  meget  høj, 
buklet  Frisure,  dannede  en  ejendommelig  Modsætning 
til  de  udtryksfulde,  mørke  Øjne  og  til  de  karakteristiske 
næsten  sorte  Øjenbryn.  Stiv  og  struttende  af  Fiskeben 
sofii  hendes  Kjole  var,  kunde  den  dog  ikke  skjule 
hendes  ungdommelige  Figurs  Smidighed,  og  den  løst- 
siddende   aabne  Trøjes    lange,    vide  Halværmer   lode 

hendes  smukke  Anne  og  Halsens  line  Runding  komme 
til  deres  Ret. 

Herren  til  Zenkowice  sprang  hastig  op  af  sin 
Stol,  da  hans  smuklce  Niece  kom  ind;  og  Isak  Gold- 
kalb  syntes  at  hylde  et  højere  Væsen,  idet  han  med 
uendelig  Ydmyghed  bøjede  sig  dybt  for  den  unge 
Dame. 

Paa  en  yderst  uklar  og  forvirret  Maade  beg3'ndte 
Gregor  Wriszek  at  forklare  sin  IVh^ndling  Nødvendigheden 
af  at  optage  én,  sikkert  ganske  midlertidig  Prioritet  i 
Plochow;  men  Anna  Sorolewska,  der  ved  Synet  af 
Dokumentet  og  Jøden  strax  forstod,  at  det  drejede  sig 
om  en  Pengeforretning,  var  for  meget  af  polsk  Adel  til 
at  ville  blandes  ind  i  sligt.  Idet  hun  pegede  paa  Pa- 
piret, spurgte  hun  sin  Onkel: 

„Er  det  min  Underskrift,  du  ønsker  derpaa?" 

Og  da  Godsejeren  med  mange  nye  Forklaringer 
bejaede  det,  afbrød  hun  hans  noget  knudrede  Veltalen- 
hed ved  roligt  at  sætte  sig  ned  og  med  sirlig  Haand- 
skrift  skrive  sit  Navn  efter  Onkelens,  hvorpaa  hun  med 
en  kærlig  Hilsen  til  ham  og  uden  saa  meget  som  at 
værdige  Jøden  et  Blik  atter  forlod  Stuen. 

De  to  Mænd  saå  efter  hende:  Godsejeren  med  et 
Blik  fuldt  af  Beundring  over  hendes  fuldendte  Hold- 
ning og  sande  polske  Ligegyldighed  for  Pengesager, 
medens  der  i  Jødens  Mine,  hvor  ærbødig  den  end  var 
overfor  denne  unge  Dame,  der  i  Fødsel  og  Væsen  stod 
saa  uendeligt  over  ham,  blandede  sig  en  Slags  Med- 
lidenhed med,  at  hun  var  i  Stand  til  i  Forhold,  der 
angik  hendes  pekuniære  Vé  og  Vel,  at  udvise  en  saa 
utrolig  Letsindighed  ikke  en  Gang  at  gennemlæse,  hvad 
hun  satte  sit  Navn  under. 

Anna  Sorolewska  tyede  ned  i  Haven  til  sin  Ynd- 
lingsplads,  et  gammelt  Lindelysthus,  hvorfra  man  havde 
Udsigt  langt  ud  over  Steppen  til  Plochow.  Her  kunde 
hun  være  i  Fred  med  sine  lykkelige,  glade  Tanker  og 
lyse  Fremtidsdrømme ;  inde  var  der  for  mørkt  og  trist, 
de  forslidte  Møbler,  hele  den  falmede  Velhavenhed 
knugede  Sindet  ned. 

Her  i  sit  Skjul  i  den  gamle,  forgroede  Herregaards- 
have  kunde  hun  uforstyrret  lade  sine  Tanker  svæve, 
medens  Foraarets  klare  Solskin  spillede  gennem  Løvet 
og  den  summende  Lyd  af  Bier  og  Fluer  gjorde  Stil- 
heden hyggelig. 

Det  var  for  Anna,  som  om  Livet  først  for  nylig  var 
begyndt,  som  om  et  Overmaal  af  Sundhed  og  Lykke 
havde  givet  hende  Kraft  til  at  sprænge  et  Hylster,  der 
hidindtil  havde  indesluttet  hende. 

Kedsomhedens  Tid  var  forbi. 

Hvor  kendte  hun  ikke  denne  Steppe,  som  milevidt 
strakte  sig  omkring  hende.  Hvad  enten  den  om  Vinteren 
laa  hen  som  et  uhyre  Lagen,  hvis  ensformige,  lysende 
Hvidhed  skar  i  Øjnene,  eller  den  som  nu  i  det  korte 
pludselige  Foraar  klædte  sig  i  spraglede  Farver  med 
Crocus  og  utallige  brogede  Blomster,  eller  den  i  den 
lange,  brændende  hede  Sommer  og  det  stormfulde  Efter- 
aar  strakte  sig  i  brungraa  Sørgmodighed  —  ensformig 
og  kedelig  forekom  den  dog  altid  Anna. 

Og  hendes  Liv  her  paa  Zenkowice  —  hvor  havde 
ikke  Kedsomheden  hvilet  over  det.  Aldrig  Afveksling 
uden  de  faa,  meget  sjældne  Selskaber  paa  Nabogaarde 
eller  i  Uman,  hvor  Stivheden  og  Kedsomlieden  først  ret 
havde  holdt  Fest.  Og  desuden,  det  var  saa  kort  Tid 
siden,  man  var  begyndt  at  behandle  hende  som  voksen, 

at  lægge  Mærke  til  hendes  usædvanlige  Skønhed  —  den 
hun  knapt  anede,  hun  ejede. 

Medens  Annas  Tanker  flakkede  omkring  i  denne 
Kedsomhedens  Ørken,  standsede  hun  pludselig  i  Er- 
indringen om  en  Oase  —  en  Plet,  hvor  hun  dog  ikke 
havde  fundet  Blomster,  men  plukket  Tidsler  og  Torne. 
Hun  mindedes  et  Foraar  som  delte,  for  to  Aar  siden, 
da  hun  som  pur  ung  Pige  var  paa  Besøg  hos  en  Slægt- 
ning paa  Landet  og  der  traf  sammen  med  Joseph 
Strawinski.  Hvor  var  ikke  hendes  uerfarne  Hjærte 
flammet  op  i  Ungpige-Begejstring  og  Elskov  til  denne 
unge,  elegante  Hofmand,  der  kom  lige  fra  det  lystige 
og  livsglade  ^Yarschau.  Et  hittert  Smil  lagde  sig  om 
hendes  Mund,  da  hun  tænkte  paa  hine  Dage  med  deres 
hennnelige  Stævnemøder,  hede  Løfter  og  letvakte  Be- 
undring. Hun  mindedes  Adskillelsens  første  Fortviv- 
lelse og  den  hæftige  Sorg,  der  var  fulgt  paa  Afsløringen 
af  denne  Mand,  som  ved  et  moralsk  fordærvet  Hof  var 
blandt  de  mest  fordærvede.  Hvad  havde  hun  ikke  lidt, 
da  hun  havde  faaet  Visheden  for,  at  dette  hans  Ophold 
paa  Landet  kun  var  nødtvungent  for  at  drage  Glemselens 
Slør  hen  over  en  tvivlsom  Spilleaflfære,  hvis  Udgang 
havde  været  et  udplyndret  Offers  Død. 

Men  Anna  rystede  Erindringen  om  hine  Dage  af 
sig;  de  vare  forlængst  skrinlagte;  nu  skulde  de  ikke 
formørke  hendes  Lykkes  Solskin.  Og  for  at  jage  alle 
Skyer  væk  manede  hun  frem  i  Tankerne  som  saa  ofte 
før,  sit  første  Møde  med  Kosinski. 

Det  var  hos  Grev  Zreniski  sidste  Efteraar;  man  sad 
i  den  store  Sal  og  ventede  paa  nogle  af  Gæsterne,  som 
vare  paa  Jagt.  Alle  talte  de  om  Kosinski,  der  paa  en 
Ridetur  den  foregaaende  Dag  pludselig  havde  tvunget 

sin  Hest  ud  over  en  stejl  Skrænt  og  var  sprungen  i 
Vandet  med  den,  blot  fordi  én  af  de  andre  havde  ytret, 
at  sligt  var  der  ingen,  som  turde.  De  fleste  vare  for- 
argede derover:  hvor  let  kunde  den  unge  Mand  ikke 
være  kommen  af  Dage;  hvor  tankeløst  var  det  ikke  saa- 
ledes  at  vove  Livet  til  ingen  Nytte.  Men  Grevens  gamle 
Moder  afbrød  dem: 

„Sniksnak!  Saadan  noget  er  netop  godt.  Blot  der 
fandtes  lidt  flere  af  den  Slags  unge  Mænd.  Tapperhed 
og  Dumdristighed  er  dog  det,  vi  polske  Kvinder  altid 
har  elsket  højst  hos  Mændene.  Det  skal  rigtig  glæde 
mig  at  tale  med  det  unge  Menneske." 

Den  gamle  Dames  Ord  slog  Skumlerierne  til  Jorden; 
man  begyndte  at  fortælle  Historier  om  Kosinski,  om 
hvordan  han  en  Gang  ved  Vintertid  var  sprungen  i 
Floden  for  at  redde  nogle  Børn,  som  drev  paa  en  Is- 
flage, om  Bedrifter  paa  Jagten  og  om  vilde  Ridt.  Plud- 
selig, medens  man  endnu  talte  om  ham,  kom  Kosinski 
ind  i  Salen.  Hvor  forskellig  fra,  hvad  Anna  havde  fore- 
stillet sig,  var  ikke  denne  unge,  slanke  Officer,  hvis 
beskedne,  høflige  og  lidt  forlegne  Optræden  saa  ganske 
stod  i  Modstrid  med  det  Billede  af  en  brovtende  Vove- 
hals, hun  havde  dannet  sig.  Og  strax  fra  det  første 
Blik,  de  vexlede,  fra  de  første  Ord,  de  talte  sammen, 
var  en  stærk,  gensidig  Tilbøjelighed  opstaaet  hos  dem. 
Afskedens  tunge  Øjeblik  og  det  første  Gensyns  Glæde 
og  Lykke  havde  aabnet  Annas  Øjne  for,  hvor  kær 
Kosinski  var  bleven  hende.  Slægtningenes  Modstand 
mod  Partiet,  Haab,  Frj^gt  og  Forventning  havde  over 
deres  unge  Kærlighed  gydt  det  Solskin  og  den  Regn, 
som  var  nødvendig  for  at  give  den  en  hurtig  og  kraftig 
Vækst. 

Men  nu  var  Sejren  vunden,  nu  da  selve  Wojewoden 
havde  lovet  at  bivaane  deres  Forlovelsesfest. 

Og  fuld  af  Haab  og  Fortrøstning  til  Fremtiden  for- 
tabte Anna  Sorolewska  sig  i  skønne  Drømme  om,  hvad 
Skæbnen  vilde  bringe  hende  af  Lj^kke. 


II. 

Den  graa  Dame. 


1  aa  Zenkowice  var  der  Fest.  I  Kærternes  og  Voks- 
lysenes Skær  funklede  alt  med  ny  og  prægtig  Glans. 
Hvem  saå  vel,  at  Forgyldning  og  Betræk  var  gammelt 
og  slidt,  hvem  vidste  vel,  at  det  meste  af  den  prægtige 
Opdækning  var  laant  hos  Slægt  og  Venner?  Naar 
gode  polske  Mænd  og  Kvinder  holde  Fest,  da  tømmes 
Livsglædens  Bæger  til  Bunds.  Hvem  vilde  vel  skænke 
Livets  Sorger  og  Bekymringer  en  Tanke?  Nej,  leve 
Polen,  hvor  Kvinderne  ere  de  skønneste,  Mændene  de 
ridderligste,  hvor  østerlandsk  Pragt  og  middelalderlig 
Overdaadighed  mødes  med  Vestens  Letsind  og  Mun- 
terhed. 

Man  sad  ved  Festmaaltidet  omkring  Borde,  der 
bugnede  under  de  herligste  Better.  Kæmpehøjt  Bag- 
værk, sande  Mesterværker  af  Postejbageren  i  Uman,  og 
blomstersmykkede  Fade  med  et  rigt  Udvalg  af  Himlens 
Fugle,  Markens  Dyr  og  Flodernes  Fisk  stode  rede  til 
at  mætte  selv  den  mest  kræsne;  i  gyldne  Bægre  og 
slebne  Glas  funklede  og  skummede  mangefarvede 
Vine. 

Kongerovet.  2 

Stemmerne  summede,  Latteren  klang,  Øjnene  straa- 
lede  dobbelt  blændende  under  det  hvidt  pudrede,  højt 
opsatte  Haar  og  under  de  stive,  buklede  Parykker. 

Anna  Sorolewska,  Aftenens  smukke  Dronning,  sad 
Ij'kkelig  og  glad  ved  Siden  af  sit  Hjærtes  Udkaarne. 
Slank  og  rank  i  sin  straalende  Uniform  saå  Kosinski 
ud  som  Inkarnationen  af  den  ridderlige  polske  Nation; 
hans  dristige,  kæktskaarne  Ansigt  lyste  af  Lykke  og 
Sejrsstolthed. 

Hædersgæsten,  der  havde  den  lille,  stærkt  pyntede 
Fru  Wriszek  til  Bords,  rejste  sig  nu  op.  Alle  Gæster 
tav,  alle  tjenende  Aander  standsede  for  at  lytte  til 
Wojewodens  Ord.  Stolt  stod  han  dér  med  en  Mj^ndig- 
hed  i  Mine  og  Væsen,  som  kun  ublandet  Race  og  Aar- 
hundreders  nedarvede  Magt  kan  give.  Alles  Øjne  ret- 
tedes mod  denne  Mand,  af  hvis  Vilje  og  Ord  paa  Rigs- 
dagen de  rettroendes  hellige  Sag  kunde  komme  til  at 
afhænge,  og  hvis  Æt  og  Rigdom  overstraalede  Repu- 
blikkens Skyggekonges. 

Han  talte  i  kærlige  Ord  til  Ukrainens  smukkeste 
Rose,  hvis  Forfædre  i  ridderlig  Kamp  stode  ved  hans 
mægtige  Ahners  Side;  han  ønskede  Lykke  og  Velsignelse 
til  dette  unge  Par,  hvis  Vej  han  vilde  søge  at  jævne. 
Og  med  en  østerlandsk  Stormands  Ødselhed  tog  han 
en  prægtig,  juvelfunklende  Kæde  af  sin  Hals  og  hængte 
den  med  ædel  Ærbødighed  om  Plochows  unge  Her- 
skerinde. 

Bragende  lød  Vivatraabene.  Ind  fra  Gaardspladsen 
klang  Bulderet  af  Tj'endets  og  Bøndernes  Jubel  og  af 
Festskuddene,  som  knaldede  fra  H ustroppernes  Geværer 
og  Pistoler. 

Atter  summede  Stemmerne,  atter  klang  Latteren, 
medens  Vinen  perlede  og  funklede. 

Saa  rejste  Selskabet  sig  ira  Bordet.  I  Procession 
begav  man  sig  ind  i  de  andre  Sale,  livor  Trolovelses- 
pagten  oplæstes;  og  Podoliens  Wojewode,  den  mægtige 
Grev  Potocki,  satte  som  Forlover  sit  Navn  under  den; 
thi  Brylluppet  skulde  først  fejres  i  Warschau,  naar 
Kongen  havde  skænket  Kosinski  den  forventede  For- 
len ing. 

Man  begiver  sig  nu  ud  i  det  Fri  for  at  sé  paa  Folke- 
forlystelserne, for  at  vandre  i  Havens  lygtebehængte 
Gange,  for  at  kurtisere  i  de  dunkle  Løvhytter. 

Som  stod  hele  Zenkowice  i  Flammer  er  Gaards- 
pladsen  belyst  af  flakkende  Begfaklers  røde  Skær.  Paa 
en  Forhøjning  midt  i  Gaarden  staar  den  hvidklædte 
Køgemester  og  skærer  ud  af  en  mægtig  Okse,  der  hél 
og  holden  er  stegt  paa  et  Kæmpespid,  dampende  og 
saftige  Stykker.  Glade  og  fornøjede  sidder  Wojewodens 
og  de  andre  Gæsters  store  Følge  bænket  rundt  i  Gaarden, 
medens  festliglklædte  Bønderpiger  bringe  dem  Dynger 
af  Mad  og  store  Skaale  med  01  og  Vin,  som  de  tappe 
ud  af  Tønder  og  Ankere. 

I  Laden  gaar  Dansen  til  klingende  Spil.  I  Fole- 
gaarden  løbes  der  Sækkeløb,  stikkes  til  Ringen,  og 
Bønderkarle  klatre  op  ad  sæbeindsmurte  Stænger  for 
at  vinde  Præmierne:  en  Ged,  en  Gris,  en  Kalv  og  meget 
andet. 

Det  er  et  lykkeligt  P'olk  med  gode  Herrer! 

Men  nu  komme  Herskaberne.  Alle  vige  ærbødigt 
til  Side  i  stum  Beundring  for  den  naadige  Frøkens 
Skønhed,  for  Løjtnant  Kosinskis  straalende  Uniform  og 
for  det  i'ornemme  Selskabs  juvélprydede  Pragt. 

Luften  genlyder  af  Leveraab  for  Herskaberne. 

To  Pager  strø  Penge  ud  af  Poser;  saaledes  giver 
Podoliens   Wojewode   Drikkepenge!     Et    uhyre   Slags- 

maal  opstaar  om  Pengene,  drøje  Knubs  falde  til  alle 
Sider;  et  Sted  faar  én  et  blaat  Øje,  et  andet  Sted  bliver 
Kjolen  næsten  flaaet  af  en  Bondepige.  Herskaberne 
more  sig,  alle  ere  glade  og  fornøjede.  Der  er  Fest  paa 
Zenkowice, 

Men  Wojewoden  havde  trukket  sig  tilbage;  Greven 
havde  Forretninger  at  afgøre.  I  et  afsides  Værelse, 
hvor  Larmen  og  Støjen  kun  svagt  hørtes,  sade  alvorlige 
Mænd  og  drøftede  Rigets  Skæbne.  Og  imellem  disse 
Polens  første  Navne  lød  mere  end  én  Gang  Isak  Gold- 
kalbs.  Stille  og  ubemærket  var  han  kommen  til  Zenko- 
wice,  og  som  den  stille  Magt  sad  han  nu  dér,  medens 
alle  opmærksomt  13'ttede  til  hans  Planer  og  Forslag. 

Men  Natten  skred  frem;  Hestene  og  Karrosserne, 
der  skulde  bringe  en  Del  af  Gæsterne  til  Plochow,  holdt 
ventende  i  Gaarden.  Saa  gik  Hoveddøren  op,  og  ud 
fra  den  oplyste  Forhal  kom  Gæsternes  muntre  Skare, 
glade,  leende  Fruer  og  unge,  levelystne  Mænd. 

Af  Sted  gik  det  til  Plochow!  Det  dundrede  under 
Karossernes  Hjul,  det  klaprede  under  Hestehovene; 
hurtigere  og  hurtigere  gik  Farten;  Faklerne  flammede, 
det  blev  til  en  vild  Jagt  om,  hvem  der  kom  først  til 
Gaarde. 

Forrest  for  Kosinski  frem;  hans  Hest  dundrede  først 
over  Plochows  Bro;  munter  og  leende  bød  han  som 
Vært  Gæsterne  velkomne. 

Aftenen  var  stille  og  sval,  Maanen  kastede  Sølvglans 
over  Borgen,  og  ingen  havde  Lyst  til  at  gaa  ind  i  de 
trange  Stuer.  Borde  og  Bænke  bleve  bragte  ud  i  Gaarden, 
og  Plochows  gamle  Mure,  som  saa  længe  havde  ligget 
hen  i  skummel  Ensomhed,  gav  Genlyd  af  Gæsternes  glade 
Latter,  medens  Kander  og  Bægre  flittig  fjddtes  og  tømtes. 
De   sidste  Generationer  af  Sorolewskierne  havde   kun 

sjældentværetpaaPlocho\v,mest  færdedes  de  i  WarschaUr 
ved  HoiTet  eller  i  fremmede  Lande.  Men  nu  straalede 
atter  Borggaarden  i  Faklernes  Lys,  nu  lød  atter  Heste- 
trampen, Larm  og  Haab  som  i  hine  længst  forsvundne 
Tider,  da  den  frj  gtede  Catharina  Sorolewska  her  førte 
sit  vilde  Liv;  hun,  om  hvem  Sagnet  fortalte  saa  grufulde 
Ting,  hun,  hvis  Minde  endnu  lik  Bønderne  til  at  gyse. 

Langt  om  længe  sluttede  det  glade  Lag;  Tjenere 
og  Piger  lyste  Herskaberne  til  deres  Værelser;  efter- 
haanden  bredte  Nattens  dybe  Stilhed  sig  over  Borgen. 

Endelig  kunde  ogsaa  Kosinski  konnne  til  Hvile. 
Træ't  af  Dagens  Anstrængelser  og  Sindsbevægelser  kastede 
han  sig  fuldt  paaklædt  paa  Sengen  i  det  lille,  fjerne 
Taarnværelse,  som  han  for  den  Nat  maatte  nøjes  med. 
Hurtig  faldt  han  i  Søvn,  men  hans  Søvn  var  feberhed 
og  urolig.  Det  var,  som  om  der  i  den  dybe  Nat  fra  de 
favnetykke  Mure,  der  adskilte  ham  fra  andre  Væsener, 
lød  ængstelige,  hviskende  Stemmer,  som  kaldte  paa  ham: 

„Kosinski!  Kosinski!  hvor  tør  du  sove  i  denne  Nat? 
Hvor  tør  du  søge  Hvile,  naar  den  graa  Dame  hvileløs 
maa  vandre  om?  Vaagn  op,  Kosinski!  du  Brudgom  til 
den  sidste  Ætling  af  de  berømmelige  Sorolewskier.  I 
denne  Nat  vandrer  den  graa  Dame  om;  hun,  som  for 
Rigdom  og  Magt  dræbte  sin  egen  Husbond;  hun,  som  med 
Ild  og  Jern  pinte  sine  Fjender;  hun,  som  udsugede  de 
fattige  Bønder;  hun,  hvis  Navn  er  en  Rædsel  for  Børnene; 
hun,  som  i  over  hundrede  Aar  hvileløs  har  vanket  oin 
i  Skyggernes  Rige,  pint  af  F'ortvivlelse  og  Anger;  hun, 
som  kun  sés  af  menneskeligt  Øje,  naar  Ulykke  og 
Ufred  er  i  Vente. 

Kosinski  kastede  sig  paa  sit  Leje;  rædselslagen  for 
han  op.   Det  var  ham,  som  om  nogen  i  den  stille  Natte- 

time  stirrede  paa  liam;  som  om  et  dybt,  fortvivlet  Suk 
havde  lydt  for  hans  Øre. 

Intet  Lys  oplyste  det  trange  Kammer,  og  dog  syntes 
han  tydeligt  ved  Fodenden  af  sin  Seng  at  kunne  sé  en 
høj,  graaklædt  Kvinde,  der  bojede  sig  hen  imod  ham. 
Hendes  Hovedsæt  var  højt  og  stift,  hendes  Klædedragt 
som  paa  meget  gamle  Portrætter,  og  fra  hendes  fortrukne, 
blege  Ansigt  stirrede  ham  i  Møde  et  Par  Øjne,  der  lyste 
af  vanvittig  Angest  og  Skræk. 

En  krybende  Fornemmelse  af  Rædsel  bemægtigede 
sig  Kosinski  ved  Synet  af  denne  Skikkelse,  hvis  Øjne 
borede  sig  ind  i  hans.  Han,  den  modigste  blandt  de 
modige,  den  tapreste  blandt  de  tapre,  blev  som  lammet 
overfor  denne  enlige,  hemmelighedsfulde  Kvinde.  Det 
var  ham,  som  om  der  langt  borte  fra  lød  en  bedende 
Stemme : 

„Sku  ind  i  disse  Øjne,  Kosinski!  Du,  som  skal  ægte 
den  sidste  af  mit  Afkom.  Sé,  er  deres  Rædsel  mindre 
end  din?  Sér  du  ikke  den  Afgrund  af  Haabløshedens 
Elendighed,  som  gemmes  i  dem?  Kan  du  ikke  i  dem 
læse  Angerens  fortærende  Selvanklage?  Har  du  Mod, 
Kosinski,  som  dit  Rygte  gaar,  saa  følg  mig.  Kom  og 
befri  mig  for  den  frygtelige  Lænke,  som  fængsler  mig 
hertil;  befri  mig  for  de  Blodpenge,  hvorfor  jeg  solgte 
min  Sjælefred.    Følg  mig,  følg  mig!'" 

Men  Kosinski  sad  op  i  Sengen  og  stirrede  stiv  af 
Rædsel  ind  i  Skikkelsens  fortvivlede  Blik;  langsomt 
gled  den  henimod  Døren,  vinkende  ad  ham  med  et  bøn- 
ligt Blik. 

Da  slappedes  pludselig  det  Fortryllelsens  Baand, 
som  havde  knuget  hans  Muskler  og  Vilje;  han  greb  sin 
Kaarde,  slog  Kors  for  sig  og  jjaakaldte  sin  Skytshelgen. 
Gennem  Koridorer  og  op  ad  smalle  Trapper  ilede  han, 

stadig  sjnites  han  at  skimte  en  graa  Skikkelse  foran  sig; 
og  medens  han  skjaidte  sig  af  Sted,  ridsede  han  i  Murens 
Kalk  med  sin  Kaardespids  for  atter  at  kunne  finde  Vejen. 

Pludselig  ved  en  Omdrejning  stod  han  foran  en  lav, 
lille  Dør.  Han  rev  den  op  og  stod  alene  i  et  snævert 
lille  Taarnværelse,  som  Morgenens  første  blege  Skær 
svagt  oplyste  gennem  et  smalt  Vindue. 

Det  var  Kosinski,  som  om  han  vaagnede  op  fra  et 
tungt  Mareridt;  han  strøg  sig  over  Panden  og  saå  sig 
forundret  om.  Hvad  skulde  han  dog  her,  var  det  liele 
kun  en  Feberdrøm?  Han  vilde  atter  gaa,  da  hans  Blik 
fangedes  af  en  lille  Jernlem  i  Væggen.  Den  var  saa 
medtaget  af  Rust,  at  den  gik  i  Stykker,  da  han  aabnede 
den.  Indenfor  stod  et  gammelt  Læderskrin;  han  tog 
det  frem  og  brød  dets  Laas  op  med  sin  Kaarde.  For- 
bavset, næsten  blændet,  stirrede  han  ned  i  Skrinet, 
hvorfra  blinkende  og  funklende,  hundredaarigt  hengemt, 
Straalerne  brød  frem  fra  herlige  Ædelstene,  fra  dybt 
røde  Rubiner,  fra  funklende  Diamanter  og  kostbare 
Smaragder  og  Saphirer. 

Et  for  ét  tog  Kosinski  de  kostbare  Smykker  ud  af 
Skrinet,  og  længe  betragtede  han  denne  Rigdom,  som  saa 
vidunderligt  var  blevet  lians.  Dette  var  altsaa  Skatten 
paa  Plochow,  livorom  Sagnet  havde  haft  saa  meget  at 
melde. 

Længe  grublede  Kosinski,  medens  Dagen  klarere  og 
klarere  brød  frem. 

Da  greb  han  til  sidst  Skrinet,  lukkede  det  og  satte 
det  tilbage  i  Gemmet  i  Muren.  En  uhyggelig  Følelse 
havde  grebet  ham;  det  var  ham,  som  om  han  pludselig 
var  kommen  bag  en  ham  uvedkommende  Hemmelighed, 
og  det  var  ham  i  Øjeblikket  umuligt  at  tage  Skrinet  med 
sig.    Havde   det  staaet  dér   i   sit  Skjul  i  maaske  over 

hundrede  x\ar,  saa  kunde  det  vel  staa  der  en  Stund 
endnu.  Naar  alt  var  bragt  i  Orden,  naar  denne  lange 
Rejse  og  Br3'lluppet  var  overstaaet,  kunde  han  jo  altid 
hente  Skatten  frem  af  dette  sikre  Skjul. 

Kosinski  lukkede  Døren  til  det  lille  Kammer  og 
vendte  tilbage  ad  Trapper  og  gennem  Korridorer  til  sit 
Værelse. 

Kun  en  fin,  tynd  Streg,  ridset  af  en  Kaardespids  i 
Korridorens  og  Vindeltrappens  Kalkpuds  stod  tilbage 
som  det  eneste  sj^nlige  Tegn  paa  denne  Nats  Oplevelser. 


III. 

Rejsen. 


Allerede  Dagen  elter  skulde  Opbruddet  ske  fra 
Zenkowice  og  den  lange  Rejse  til  Warschau  tiltrædes; 
paa  Herregaarden  herskede  der  den  største  Uro  og  For- 
virring. Gæsterne  fra  den  foregaaende  Dag  toge  bort, 
og  hver  enkelt  vilde  tage  Afsked  med  Husets  Herskab,  der 
i  Almindelighed  ikke  var  til  at  finde,  optaget  som  det 
var  af  at  lægge  den  sidste  Haand  paa  Forberedelserne  til 
dets  egen  Afrejse.  Den  stakkels  Fru  Wriszek  for  for- 
virret omkring,  ude  af  Stand  til  at  bringe  Orden  i 
noget  som  helst,  medens  den  koleriske  Godsejer  i  Stald 
og  Vognskur  skældte  Folkene  ud  og  gav  Ladefogden  og 
de  øvrige  Fogeder  en  Mængde  indviklede  Ordrer.  Kun 
Anna  Sorolewska  bevarede  sin  Sindsligevægt  og  vanlige 
Ro.  Hun  sørgede  for  Maaltiderne  til  de  bortdragende, 
med  hvem  hun  paa  Husets  Vegne  tog  en  venlig  og 
værdig  Afsked;  hun  tog  Beslutning  om  Bagagen  og  dens 
Anbringelse,  og  hendes  rolige  og  klare  Befalinger  til 
Tyendet  bragte  Orden  i  Tingene.  Paa  sin  Side  var 
Kosinski  beskæftiget  med  at  underholde  Wojewoden  og 
dennes  Følge,  saa  at  de  to  Trolovede  ikke  lik  Lejlig- 

hed  til  at  veksle  ret  mange  Ord.  Nattens  sælsomme  Op- 
levelser, der  havde  gjort  et  stærkt  Indtryk  paa  Ko- 
sinskis  Sind,  for  hvem  de  snart  stode  som  en  levende 
Drøm,  snart  som  en  taaget  Virkelighed,  fik  han  den 
Dag  ikke  omtalt  til  Anna,  og  senere  besluttede  han 
efter  nøje  Overvejelse  ikke  at  røbe  Hemmeligheden  før 
efter  Bryllupet  for  ikke  at  give  Anledning  til  unødig 
Drøftelse  og  mulige  Stridigheder  indenfor  Familien. 

Endelig  hen  paa  Eftermiddagen  kunde  alle  stige  til 
Hest  og  til  Vogns  og  det  store  Tog  satte  sig  i  Bevægelse. 
Wriszek,  iført  en  snævert  siddende  grøn  Dragt,  hvis 
korte  Trøje  trods  Varmen  var  kantet  med  Pelsværk, 
haje  gule  Kravestøvler,  og  paa  den  hvide  Paryk,  der 
fremhævede  Ansigtets  livlige  Farve,  en  ligeledes  pels- 
bræmmet,  trehjørnet  Baret,  ledsagede  med  stor  Anstand 
Wojewoden  til  dennes  rigt  opsadlede  Hest  for  at  holde 
Stigbøjlen  for  sin  fornemme  Gæst.  I  Spidsen  af  Toget 
red  en  Afdeling  af  Grevens  Hustropper,  smukke,  vel- 
beredne Karle  i  husarlignende  Uniformer  med  Dolmanen 
flagrende  om  Skuldrene,  medens  de  skarlagenrøde, 
guldbroderede  Skaberaker,  der  vare  prydede  medV^'oje- 
wodens  grevelige  Vaaben,  lyste  festligt  i  Solskinnet;  der- 
efter kom  Potocki  selv,  omgiven  af  sine  Adelsmænd  og 
ledsaget  af  de  mange  Godsejere,  som  allerede  havde 
sluttet  sig  til  ham;  derpaa  fulgte  den  lange  Række  af 
Herskabernes  Rejsevogne  og  endnu  længere  tilbage 
Tjenerskabet  med  Reservehestene  og  Bagagevognene. 
Med  et  saa  stort  Train  gik  Rejsen  kun  langsomt  for 
sig,  og  enhver  lille  Hindring  medførte  langvarige  Stands- 
ninger. 

Wriszeks  havde  af  Hensyn  til  Bekostningen  kun  ført 
det  mindst  mulige  med  sig;  den  ellers  uundværlige 
Johan  var  ladt  tilbage  for  at  føre  Opsigt  med  Huset,  og 

Tjenerskabet  indskrænkede  sig  til  Kusken  og  de  Par 
Staldknægte,  der  forte  Haandhestene,  Fru  Wriszek  og 
hendes  Niece  foretog  den  besværlige  og  trættende  Rejse 
i  en  uhjTe  stor  Karosse,  hvis  Karm  var  ophængt  i 
svære,  røde  Læderremme,  og  som  blev  trukket  af  fire 
stærke,  klodsede  Landheste;  det  var  et  gammelt  Familie- 
Pragtstj'kke,  som  ved  landlige  Festligheder  gjorde  et 
imponerende  Indtryk,  men  som  kun  lidet  egnede  sig 
for  denne  lange  Tur.  Vejene  vare  næsten  overalt  elen- 
dige, og  Opholdet  i  den  dinglende  og  skrumplende  Vogn 
blev  ofte  en  uudholdelig  Pine  for  de  to  Damer.  Det 
blev  en  hel  Lettelse,  naar  Vognen  stak  fast  i  de  foraars- 
opblødte  Veje  og  Forsjjandet  trods  Raaben,  Skrigen  og 
Piskeslag  ikke  formaaede  at  flytte  den.  Saa  bleve  Ride- 
hestene trukne  hen  til  Vognen  og  Damerne  hjuljine  til 
Hest  i  de  store  broderede  og  bekvemme  Sadler. 

Men  var  Rejsen  om  Dagen  besværlig,  var  Opholdet 
om  Natten  som  oftest  endnu  værre.  Efterhaanden  som 
Wojewoden  drog  frem,  svulmede  hans  i  Forvejen  store 
Følge  yderligere  op  ved  at  alle  ligesindede,  der  skulde 
til  Hovedstaden,  sluttede  sig  til  ham.  Landet  havde 
længe  lidt  under  indre  Uroligheder,  og  hvert  Øjeblik 
hørte  man  om  Overfald  og  Plyndringer  paa  Lande- 
vejen af  de  talrige  Marodørflokke.  Men  til  dette  store 
Følge,  som  næsten  udgjorde  en  lille  Hær,  var  det  ofte 
vanskeligt  nok  at  skaffe  Plads,  naar  Dagsrejsens  Ende- 
punkt ikke  netop  var  en  Ry;  der  blev  gjort,  hvad  man 
kunde  for  at  skaffe  i  hvert  Fald  Damerne  og  de  for- 
nemste blandt  Herrerne  under  Tag,  og  hvis  det  lod  sig 
gøre.  Senge  for  Natten;  men  mangen  en  Nat  maatte  Fru 
Wriszek  og  Anna  tilbringe  i  den  gamle  Karosse. 

For  Anna  var  denne  Rejse  med  alle  dens  mange 
uforudsete  Vanskeligheder,  Savn  og  Resværligheder  af 

enhver  Art  trods  alt  en  lykkelig  Tid;  hver  Dag  bragte 
nye  Indtryk  og  Begivenheder;  her  var  der  ikke  Tid 
til  at  kede  sig  i  ensformig  Lediggang.  Tidlig  og  silde 
maatte  hun  hjælpe  sin  Taute,  der  ti  Gange  om  Dagen 
forbandede  denne  Rejse,  som  hmi  letsindigt  havde  ind- 
ladt sig  paa,  og  som  hun  baade  hurtigere  og  bekvem- 
mere havde  kunnet  gøre  med  Postbefordringen.  Fru 
Wriszeks  Lemmer  værkede  af  det  ubekvemme  Sæde  i 
den  gamle  Stadsvogn,  og  hun  var  segnefærdig  af  Træt- 
hed ved  dens  evindelige  Rysten  og  Skrumplen;  ofte 
maatte  hun  i  dagevis  blive  i  de  samme  Klæder,  og  alt 
det  Toilette  hun  kunde  gøre,  var  at  dyppe  Fingrene  i 
en  Skaal  Vand,  thi  hendes  Ansigt,  til  hvilket  hun  efter 
sin  gammeldags  Mode  brugte  talrige  Skønhedspletter 
og  Sminker,  taalte  ingen  saadan  hurtig  Renselse.  De 
mange  Forsinkelser  og  Ophold  bevirkede,  at  Maalti- 
derne  antoge  en  meget  improviseret  Karakter,  og  der 
kunde  være  Dage,  hvor  Fru  Wriszek,  der  trods  alt 
nødig  forlod  sin  Vogn,  maatte  nøjes  med,  hvad  der  i 
en  hurtig  Anretning  kunde  serveres  foran  hende  paa 
Vognsædet. 

Men  naar  Anna  paa  saadanne  Dage  havde  faaet 
hjulpet  og  og  snakket  sin  trætte  Tante  til  rette,  følte 
hun  sig  dobbelt  lykkelig  ved  at  kunne  sætte  sig  til 
Hest  og  ved  Kosinskis  Side  midt  i  denne  Menne- 
skesværm  uforstyrret  og  uhørt  af  andre  lægge  Planer 
for  Fremtiden  og  drøfte  Nutiden.  For  hende,  der  ikke 
havde  sét  stort  mere  end  Steppen  og  Byen  Uman, 
bragte  denne  Rejse  stadig  nye  Indtryk.  Snart  var  det 
en  kortvarig  Flodsejlads,  eller  lange  Dagrejser  gennem 
uhj^e  store,  tavse  og  alvorlige  Skove,  som  fængslede 
hendes  Sind;  snart  var  hun  optaget  af  de  kortvarige 
Ophold    paa  Herresæder  og   Slotte   eller  i  gamle,   for- 

faldne  Byer.  Og  næsten  overalt  saå  hun  Mærker  af 
den  sørgelige  Borgerkrig,  som  hun  paa  Zenkowice  saa 
godt  som  intet  havde  sporet  til:  hist  en  forladt  Landsby, 
her  et  udplyndret  eller  nedbrændt  Slot,  og  uden  for 
Bierne  ofte  Ligene  af  hængte  Landevejsrøvere  og  Ma- 
rodører. 

Hun  spurgte  Kosinski  ud  om  denne  ulj'kkelige 
Fejde,  og  for  første  Gang  lærte  hun  de  Forhold  nær- 
mere at  kende,  der  nu  sønderi^ev  det  polske  Folk,  og 
efterhaanden  som  hun  Ij'ttede  til  Kosinskis  Ord,  tændtes 
hos  hende  den  samme  Begejstring  for  Konføderationens 
hellige  Sag  og  den  samme  urokkelige  Tro  paa  dens 
Retfærdighed,  som  besjælede  saa  mange  af  den  romersk- 
katolske Adel. 

Med  glødende  Had  skildrede  Kosinski  Katharina 
den  Anden  —  dette  Uhyre  i  menneskelig  Skikkelse  — 
og  hendes  djævelske  Politik,  der  nu  syntes  at  skulle 
bringe  Polen  til  Afgrundens  Rand.  Denne  Kvinde,  hvis 
Liv  var  én  fortsat  Last,  som  havde  besudlet  sig  med 
sin  egen  Husbonds  Blod,  som  ikke  skyede  nogen  Ned- 
righed eller  nogen  Forbrydelse,  naar  blot  den  kunde 
gavne  hende,  havde  ikke  helmet,  før  hun  fandt  et  Middel 
til  at  blande  sig  i  Polens  indre  Anliggender.  Dette 
Middel  havde  hun  endelig  fundet  i  den  gamle  Hertug 
af  Biron,  som  i  Sibiriens  Ødemarker,  forvist  af  Ivan 
den  Tredjes  Moder,  levede  i  Elendighed  langt  fra  sit 
fordums  Hertugdømme,  Kurland. 

Kosinski  fortalte  Anna,  hvad  han  vidste  om  denne 
mærkelige  Mand,  der  fra  Søn  af  en  fattig  Landmand 
Bieren  i  Kurland  med  æventyrligt  Held  var  steget  til 
Magtens  højeste  Tinde  for  endnu  hurtigere  at  falde  i 
den  dybeste  Elendighed.  Kejserinde  Katharina  den 
Første   havde  fattet  Interesse  for  ham,  og  hurtigt  var 

han  naaet  til  at  blive  hendes  Hohnarskalk;  men 
hvad  der  havde  kostet  hende  meget  mere  Møje, 
var  at  faa  ham  optaget  i  den  kurlandske  Adel.  Dog 
ogsaa  dette  lykkedes  tilsidst,  og  han  blev  nu  gjort  til 
Rigsgreve.  Da  den  sidste  Hertug  af  Kurland  døde,  fik 
Kejserinden  med  de  største  Anstrængelser,  Pengeofre 
og  Intriger  sat  igennem,  at  han  blev  valgt  til  Landets 
Hertug  og  virkelig  fik  det  i  Forléning  af  Polens  Konge 
og  Rigsdag,  under  hvis  Overhojhed  Kurland  stod,  og 
samtidig  udvirkedes  det,  for  at  denne  Æventyrers  Ad- 
komst til  en  saa  ophøjet  Stilling  ikke  skulde  vække 
for  megen  Forargelse  blandt  Europas  Fyrstehuse,  at 
det  franske  Hof,  hvor  alt  var  opnaaeligt  for  Penge, 
anerkendte  denne  Søn  af  ufrelse  Forældre  for  en  Ætling 
af  det  berømmelige,  hertugelige  Hus  Biron.  Fra  nu  af 
var  alt  opnaaeligt  for  ham.  I  Rusland  steg  han  højere 
og  højere  i  Magt  og  Myndighed,  saa  at  Kejserinde  Anna 
før  sin  Død  udnævnte  ham  til  Rigsformynder  under 
Ivan  den  Tredjes  Mindreaarighed.  Men  han  havde  en 
dodelig  Fjende  i  Feltmarskalk  Mimich  og  i  Ivans  Moder, 
Prinsesse  Anna,  hvem  det  lykkedes  pludselig  at  faa  ham 
styrtet,  fængslet  og  anklaget;  og  i  1741  blev  Hertugen, 
berøvet  alle  sine  Titler,  Embeder  og  Godser,  forvist  til 
Sibirien,  hvor  han  henlevede  mange  Aar  i  Fattigdom 
og  Elendighed. 

Og  Kosinski  fortalte  videre  om,  hvorledes  den  nu- 
værende Kejserinde,  Katharina  den  Anden,  pludselig 
havde  besluttet  at  drage  denne  ulykkelige  gamle  Mand 
frem  af  hans  Forglemmelse,  for  at  bruge  ham  som  et 
Redskab  for  sine  rænkefulde  og  forbryderiske  Planer. 
Hun  havde  ladet  Processen  revidere.  Bladet  havde  vendt 
sig,  og  denne  Gang  blev  det  den  gamle  Feltmarskalk 
Mimich,  som  blev    sendt   til    Sibirien,    medens    Biron 

kaldtes  hjem.  Det  hed  sig,  at  disse  to  Dødsfjender, 
der  i  lange,  lange  Aar  ikke  havde  set  hinanden,  mødtes 
paa  en  Bro,  den  ene  gammel,  udpint,  medtaget  af 
Livet  i  Ødemarkerne  paa  Vejen  hjem  til  sin  fordums 
Herlighed  og  Magt;  den  anden  fortvivlet,  i  sin  Alder- 
dom styrtet  ned  fra  al  jordisk  Glans,  paa  Vej  til  sin 
Modstanders  forladte,  fattige  Hytte.  Og  disse  to  Mænd 
havde  ladet  Slæderne  standse;  intet  Ord  var  blevet 
vekslet,  ingen  Hilsen  givet,  men  i  ét  Minut  havde  de 
stirret  paa  hinanden  med  et  uudslukkeligt  Had. 

Imidlertid  var  Kurlands  Hertugtrone  blevet  beklædt 
af  Carl  af  Sachsen,  en  Søn  af  Polens  forrige  Konge, 
August  den  Tredje,  Kurfyrste  af  Sachsen;  da  nu  Hertugen 
af  Biron  indtraf  i  St.  Petersborg,  lod  Kejserinden  sin 
Gesandt  i  Warschau  erklære,  at  da  Hertugens  Uskyld 
imod  Rusland  klart  var  blevet  bevist,  og  da  han  aldrig 
havde  forset  sig  imod  Polen,  vare  hans  Pættigheder 
til  Kurland  ubestridelige,  og  hun  fordrede,  at  han  blev 
indsat  i  sin  gamle  Værdighed  som  dette  Lands  ret- 
mæssige Hertug.  Biron  sendte  tillige  et  Manifest  til 
Kurlands  Stænder,  som  han  sammenkaldte  til  ny  For- 
samling. Hertug  Carl  gav  sig  straks  til  at  ruste  sig. 
Russerne  droge  ligeledes  Tropper  sammen  ved  Grænsen, 
og  da  Kongens  og  Republikkens  Svar  ikke  var  Kejser- 
inden imødekommende  nok,  rykkede  Russerne  ind  i 
Kurland  og  de  tilstødende  polske  Provinser.  En  mægtig 
Forbitrelse  opstod  herover  i  hele  Polen,  og  alt  syntes 
at  tyde  paa  Udbrudet  af  en  Krig.  Hertugen  af  Biron 
drog,  beskyttet  af  Russerne,  ind  i  Kurland,  hvorfra  Her- 
tug Carl  maatte  flygte,  og  Preussens  Konge,  Frederik 
den  Anden,  der  tog  Ruslands  Parti,  trak  nu  ogsaa 
Tropper  sammen  ved  Grænsen.  Dog,  det  lykkedes  at 
afvende   Faren,    og  Rusland    gik  ind  paa  at  kalde  sine 

Tropper  tilbage   fra   polsk  Grund,    medens  Afsendinge 
skulde  drøfte  de  to  Repræsentanters  Ret. 

Men  denne  Kvinde  i  St.  Petersborg,  som  enbver 
god  polsk  Patriot  maatte  ønske  Døden,  havde  ganske 
andre  og  frygtelige  Planer  for.  Trods  alle  hendes  dyre 
Løfter  lod  hun  under  alle  Slags  Paaskud  sine  Tropper 
blive  paa  polsk  Grund,  og  da  hendes  djævelske  Rænke- 
spil ikke  gik  hurtigt  nok,  føjede  hun  en  ny  Skændsels- 
daad  til  sine  utallige  Misgerninger. 

Og  Kosinski  beskrev  for  Anna,  saaledes  som  For- 
holdene formede  sig  for  hans  Rlik,  og  saaledes,  som 
han  mente  det  var  sandfærdigt,  hvorledes  Kong  August 
paa  Kejserindens  Foranledning  skulde  være  forgivet 
for  at  forøge  Forvirringen  i  det  ulykkelige  Polen;  hvor- 
ledes Ulykkesbudskabet  om  Kongens  pludselige  Død 
havde  revet  alle  de  mange  indre  Saar  op,  og  hvorledes 
Hadets  og  Tvedragtens  Ild  var  tændt  ved  Forslaget 
om  de  forskellige  Partiers  Kandidater  til  Kongeværdig- 
heden, ved  Udlandets  Holdning  overfor  Republikken 
og  ved  Dissidenternes  Optræden. 

Medens  Preussen  stadig  støttede  Rusland,  begyndte 
Tyrkiet  at  ruste  sig,  idet  det  fordrede,  at  Rusland 
skulde  trække  sine  Tropper  ud  af  Polen,  for  at  Konge- 
valget kunde  være  frit.  Kejserinden  lovede  da  ogsaa 
dette,  men  gjorde  det  modsatte  og  sendte  endnu  flere 
Tropper  længere  ind  i  Polen,  medens  hun  ved  Re- 
stikkelse  og  Løfter  udsaaede  den  giftigste  Ufred  blandt 
Rigets  Stormænd.  Overalt  i  Provinserne  opstod  Kiv 
og  Strid  ved  de  Landdage,  som  dér  skulde  vælge  Af- 
sendinge til  Rigsdagen  i  Warschau,  overalt  opstod  Par- 
tier og  Fraktioner,  og  da  endelig  Rigsdagen,  som 
skulde  anordne  Kongevalget,  var  traadt  sammen,  vare 
Kejserindens  Anstrængelser  kronede  med  fuldstændigt 

Held,  Penge  og  Trusler  havde  gjort  deres  Virkning, 
de  berømteste  polske  Navne  havde  Rygtet  trukket  ned 
i  Skarnet,  Tilliden  Mand  og  Mand  imellem  var  for- 
svundet, og  Synet  af  de  russiske  Bajonetter  udenfor 
Hovedstadens  Mure  gjorde  Udslaget:  Borgerkrigen  stod 
or  Døren. 

Da  Kongevalgsrigsdagen  blev  aabnet,  rejste  den 
gamle  Rigsdagsmarskalk  Malecowski,  en  højt  anset 
Mand,  sig  op  og  erklærede,  at  under  disse  Forhold, 
hvor  fremmede  Tropper  omringede  Hovedstaden,  ja  endog 
fandtes  indenfor  dens  Mure,  burde  alle  Forhandlinger 
opsættes  indtil  de  russsiske  Tropper  vare  fjernede,  for  at 
Forhandlingerne  kunde  ske  frit.  Under  umaadelig  Larm 
nedlagde  han  sin  Værdighed  og  forlod,  fulgt  af  Grev  Po- 
tocki,  FyrstLubomirski,SlorfeltherrenBranicki  og  mange 
andre  Paner  Rigsdagen,  som  derved  blev  sprængt.  Men 
paa  Trods  af  al  Lov  og  Ret  lod  Lithauens  Storkansler, 
Fyrst  Czartoryski,  de  tiloversblevne  Rigsdagsmænd  ud- 
nævne sig  ikke  alene  til  Rigsdagsmarskalk,  men  ogsaa  til 
Kronarméens  Overfeltherre,  og  sammen  med  Russerne 
angreb  han  Branicki  og  de  Mænd,  der  ved  at  sprænge 
Rigsdagen  udelukkende  havde  handlet  for  Fædrelandets 
hellige  Sag. 

Og  hvem  vare  da  disse  Czartoryskier,  som  nu  spil- 
lede en  saa  stor  Rolle  i  Polens  indre  Ulykker?  Ko- 
sinski  havde  selv  i  kortere  Tid  staaet  i  Storkanslerens 
Tjeneste  og  vidste  nok,  hvad  de  førte  i  deres  Skjold, 
Vel  vare  de  af  gammel  Æt,  men  først  for  nylig  havde 
de  antaget  den  rette  romerske  Lære  og  ikke  af  Over- 
bevisning, men  kun  for  desto  sikrere  at  kunne  skade 
deres  Modstandere,  berige  sig  selv  og  fremtvinge  en 
Omvæltning  af  de  ældgamle  Love,  som  i  umindelige 
Tider  havde  været  Grundvolden  for  Polens  Eksistens, 

Kongerovet.  3 

Det  var  denne  Familie,  som  havde  faaet  den  nuværende 
Konge  udnævnt;  det  var  dem,  der  støttede  Dissidenterne, 
og  som  vilde  bryde  Rigsdagsvetoet  og  Senatets  Magt 
for  at  hæve  Kongemagten  op  til  den  Højde,  den 
indtog  andetsteds.  Men  aldrig,  aldrig  skulde  det  lyk- 
kes dem  at  omstyrte  Republikken  saa  længe  endnu 
Hjærtet  slog  i  Brystet  paa  ærlige  polske  Adelsmænd. 

Kosinski  skildrede  videre  for  Anna,  hvorledes  Dissi- 
denterne, disse  græsk-katolske  og  protestantiske  Kættere, 
havde  ment  Øjeblikket  gunstigt  til  at  benytte  sig  af 
Landets  fortvivlede  Tilstand  og  uden  Spor  af  Fædre- 
landskærlighed havde  rejst  deres  Sag;  hvorledes  de  til 
det  russiske  og  alle  de  protestantiske  Hoffer  havde 
sendt  bitre  Klager  over  deres  Behandling  i  Polen,  at  man 
berøvede  dem  deres  Kirker,  ved  falske  Processer  frara- 
nede dem  deres  Gods,  nægtede  dem  Tilladelse  til  at  jorde 
deres  døde,  fratog  dem  Retten  til  at  beklæde  Embeder, 
kort  sagt  behandlede  dem  som  Rigsfjender;  og  de  for- 
drede højlydt  at  faa  lige  Rettigheder  med  de  romersk- 
katolske. 

Medens  Uro,  Kiv  og  Strid  bredte  sig  mere  og  mere 
i  Landet,  ja  mange  Steder  blodige  Skærmydsler  fandt 
Sted,  blev  en  ny  Kongevalgsrigsdag  sammenkaldt;  men 
Valget  dertil  skete  under  saa  store  Uordener  og  Tvang, 
at  mange  af  Rigets  Stormænd  rent  ud  havde  nægtet  at 
anerkende  Rigsdagen.  Og  nu  skete  det  i  Polens  Historie 
uhørte,  at  man  skred  til  Kongevalg  paa  Marken  uden- 
for Warschau,  medens  en  russisk  Hær  omringede  Hoved- 
staden, saa  at  de,  der  ikke  stemte  efter  Ruslands  Øn- 
ske, truedes  med  Døden  eller  et  forsmædeligt  Fængsel. 
Og  paa  denne  Mark,  hvor  fordum  mindst  80,000  Adels- 
mænd vare  mødte  til  Kongevalg,  saå  man  nu  knap 
4000  usle  Kujoner,  mellem  hvem  Kejserindens  og  Czar- 
toryskiernes    Kreaturer   løb  om    for   ligesom  Hundens 

at  holde  Faareflokken  sammen,  medens  Storkansleren 
selv  kørte  omkring  i  sin  prægtige  Ekvipage  uddelende 
Løfter,  Trusler  og  Penge.  3  Millioner  Rubler  og  Po- 
lens Anseelse  i  Evropas  Øjne  havde  dette  skændige 
Skinvalg  af  Czartoryskiernes  Nevø  og  Kejserindens 
forhenværende  Yndling  kostet. 

Aldrig  saa  snart  var  Grev  Poniatowski,  denne  rus- 
siske Lededukke,  bleven  Konge,  før  man  saå,  hvorhen 
det  vilde  føre;  thi  Ruslands  og  Preussens  Gesandter 
havde  ligefrem  fordret  Dissidenternes  Ligeberettigelse 
med  de  romersk-katolske  øjeblikkelig  indført.  Saa  vidt 
havde  Kongen  dog  ikke  straks  vovet  at  gaa,  men  for 
at  vise  sit  ydmyge  Sindelag  overfor  Rusland  havde 
han  og  „Familien"  skyndt  sig  at  faa  Hertugen  af  Riron 
anerkendt  som  Hertug  af  Kurland,  hvor  han  nu  skaltede 
og  valtede  og  begik  talrige  Overgreb.  Da  Kejserinden 
imidlertid  saå,  at  hendes  Fordringer  og  Trusler  ikke 
straks  førte  til  noget  Resultat,  lod  hun  30,000  Mand 
rykke  ind  i  Polen.  Dette  var  Signalet  til  en  almindelig 
Rejsning  af  Dissidenterne,  der  trindt  om  i  Landet  dan- 
nede Konføderationer,  og  snart  kom  det  til  nye  blodige 
Sammenstød,  saa  at  den  romerske  Kirkes  Tilhængere, 
for  ikke  at  sé  Riget  ganske  gaa  til  Grunde,  ogsaa  maatte 
danne  den  berømte  Gsneralkonføderation  i  Rar. 

Men  da  endelig  Kongen  og  Czartoryskierne  havde 
ment  Øjeblikket  gunstigt  og  kastet  Masken  og,  skønt 
officielt  Tilhængere  af  den  eneste  sande  Tro,  vare 
gaaede  over  til  Dissidenternes  Parti,  da  var  Ræ  geret 
tlydt  over,  og  alle  sande  Fædrelandsvenner,  alle,  for 
hvem  den  hellige  romerske  Kirke  og  de  ældgamle 
Adelsrettigheders  Revarelse  stode  højest,  havde  svoret 
med  ethvert  Vaaben  at  kæmpe  mod  Fremmedherre- 
dømme  og  indre  Voldsmænd. 

3* 

Kosinski  udmalede  med  glødende  Farver,  hvor- 
ledes disse  blodige  og  ulykkelige  Stridigheder  nu  i 
en  Aarrække  havde  ødelagt  Polen,  hvordan  Borger- 
krigen havde  raset,  hvorledes  Folket  var  splittet  i 
Partier,  der  kun  tænkte  paa  egen  Fordel  og  de  andres 
Undergang,  hvorledes  Religion,  Fædrelandskærlighed, 
Troskab  og  de  andre  ældgamle  polske  Dj'der  næsten 
vare  bortryddede;  nu  var  Friheden  i  Færd  med  at 
blive  undertrykt,  Landet  rettest  og  Lovene  næsten 
glemte.  Vel  havde  der  været  sammenkaldt  flere  Rigs- 
dage, men  kun  Ufred  og  Bitterhed  havde  de  affødt, 
thi  hvem  kunde  mere  fæste  den  ringeste  Lid  til  Kon- 
gens og  ..Familiens"  Ord,  naar  de  i  Sager,  der  ikke  alene 
angik  deres  egen  evige  Frelse,  men  hele  den  bestaaende 
Samfundsordens  Sikkerhed,  saa  fuldstændigt  havde 
kunnet  svigte  deres  givne  I^øfter,  idet  de  ganske  aaben- 
bart  kæmpede  for  Dissidenternes  Sag.  Men  det  viste, 
hvor  højmodige  og  fædrelandssindede  Potocki  og  de 
andre  store  Førere  for  Katolikerne  vare,  at  de  trods 
de  sidste  blodige  Stridigheder  havde  ladet  sig  bevæge 
til  at  give  Møde  paa  denne  Rigsdag.  Nu  hed  det  sig 
io,  at  Fred  og  Forsoning  skulde  skaffes  til  Veje;  dog, 
hvem  turde  vel  lide  paa  det? 

Brast  imidlertid  ogsaa  disse  Forhaabninger,  sveg 
de  fejge  Modstandere  atter  deres  Løfter,  saa  vilde  alle 
rettroende,  alle  sande  Adelsmænd,  samle  sig,  afsætte 
Kongen  og  redde  Republikken  fra  Tyranni  og  Anarki; 
selv  om  Floderne  skulde  flyde  røde  af  Blod,  selv  om 
Byerne  skulde  gaa  op  i  Luer,  saa  dog  hellere  kæmpe 
i  aaben  Kamp  for  Religion  og  Frihed  end  snigmorderisk 
at  lade  sig  overmande  og  svinebinde. 

Anna  lyttede  opmærksomt  til  Kosinskis  Skildringer 
af  Forholdene;   thi    han  var  i  Besiddelse  af  den  Glød 

og  den  Veltalenhed,  som  var  saa  almindelig  blandt  de 
letbevægelige  Polakker,  og  som  altid  begejstrede  dem 
og  rev  dem  med.  Det  faldt  ikke  Anna  ind,  at  Mod- 
parten ogsaa  kæmpede  for,  hvad  den  ansaa  for  Ret- 
færd; hun  var  opfedt  paa  Landet,  hvor  hun  havde  lært 
den  dybeste  Respekt  for  Religionen  og  den  polske 
Adelsmands  Rettigheder  uden  nogen  Sinde  at  tænke 
paa,  at  ogsaa  andre  Mennesker  kunde  have  Ret  til  at 
naa  frem  til  Lys  og  Lykke.  Og  med  de  samme  Øjne 
saå  saa  godt  som  hele  det  katolske  Parti  paa  Mod- 
partiets Restræbelser;  de  vare  alle  som  én  rede  til  at 
ofre  Liv  og  Gods  for,  hvad  de  betragtede  som  Repu- 
blikkens usvigelige  Grundvold:  Adelsrettighederne  og 
den  romerske  Kirke.  —  —  — 

Under  saadanne  Samtaler,  men  uden  store  Op- 
levelser giede  Dagene  for  Anna  Sorolewska,  og  man 
nærmede  sig  nu  Hovedstaden.  Allerede  langt  udenfor 
Warschau  passeredes  forskellige  Lejre,  hvori  enten 
Kronens  Folk  eller  de  forhadte  Russere  laa;  hele  Om- 
egnen vrlndede  af  Soldater,  som  om  Krigen  var  i  fuld 
Gang,  og  dog  vare  alle  disse  Tropper  kun  trukne 
sammen  under  Paaskud  af  at  skulle  beskytte  Freden 
og  Friheden. 

Wojewoden  og  hans  imponerende  Følge  vakte  stor 
Opsigt,  da  de  droge  forbi  de  mange  Vagtposter  og 
gennem  Warschaus  lave,  forfaldne  Volde,  og  for  at 
undgaa  Skinnet  af  en  Demonstration  befalede  Potocki, 
at  alle,  der  ikke  hørte  til  hans  personlige  Følge,  skulde 
skille  sig  ud,  og  hver  drage  til  sit. 

Wriszeks  toge  med  deres  Folk  ind  i  Herberget 
„Den  gyldne  Ørn",  der  i  Forvejen  næsten  ganske 
var  fyldt  af  den  tilstrommende  katolske  Land- 
adel. —  —  — 

Kun  de  usædvanlig  mange  Mennesker,  som  fyldte 
W^arschaus  Gader,  lod  forstaa,  at  vigtige  Begivenheder 
forestode;  thi  alle  syntes  ved  en  stiltiende  Overenskomst 
at  have  besluttet  at  skjule  Alvoren  under  glade  Miner 
og  mange  Festligheder. 

Ogsaa  Wriszeks  bleve  hurtigt  dragne  med  af  denne 
Malstrøm.  Man  skulde  tro,  at  en  eller  anden  lykkelig 
Begivenhed  gav  Anledning  til  almindelig  Glæde,  saa- 
ledes  stormede  man  fra  én  Fest  til  en  anden,  og  over- 
alt lagdes  der  Mærke  til  den  smukke  og  indtagende 
Anna  Sorolewska,  saa  at  Folk  kappedes  om  at  indbyde 
hende. 

Utrætteligst  af  alle  var  Kongen,  hvis  lykkelige 
Temperament  tillod  ham  ved  Vin  og  Bægerklang  og 
mellem  skønne  Kvinder  ganske  at  glemme  de  uhj^ggelige 
Forhold  i  Riget.  Ingen  kunde  mere  end  Stanislaus 
August  ønske  fredelige  Forhold  i  Landet.  Det  var  ham 
næsten  ufatteligt,  at  alle  disse  Ledere  af  de  forskellige 
Partier,  Konføderationer  og  Fraktioner,  rige  og  for- 
nemme Herrer,  hans  egne  Standsfæller  og  for  en  Del 
Slægtninge,  ikke  langt  hellere  nøde  Livet  og  dets  Glæder, 
der  i  saa  rigt  Maal  vare  dem  tildelte,  end  altid  at  kives 
og  strides  og  gøre  ham  Livet  surt.  Han  havde  under  sine 
mangeaarige  Ophold  ved  Hofterne  i  St.  Petersborg  og 
navnlig  Versailles  fuldstændig  tilegnet  sig  hin  Tids  fri- 
vole, letsindige  Livsanskuelse,  og  intet  i  Verden  var 
ham  i  Virkeligheden  ligegyldigere,  end  om  Protestanter 
og  Græskkatoliker  fik  Ligestilling  eller  ej  med  de 
romersk-katolske.  Men  da  han  frygtede  Katharina 
og  Frederik  den  Anden  mere  end  Konføderationen  i 
Bar,  havde  han  afgivet  bindende  Løfter  til  disse  om  at 
støtte  Fordringerne  om  Ligestilling.  Hans  højeste 
JØnske  var  at  holde  sig  udenfor  alle  Stridighederne  og 

nj^de  Behagelighederne  ved  Kongeværdigheden;  men 
da  dette  var  umuligt,  holdt  han  sig  til  Kejserinden, 
fordi  hun  havde  forskafTet  ham  Kronen,  og  til  de  mæg- 
tige Fyrster  Czartoryski,  fordi  de  vare  hans  Morbrødre, 
og  lod  sig  ganske  lede  af  deres  Politik. 

Denne  Rigsdag,  som  efter  utallige  Anstrengelser  og 
Intriger  nu  mødtes,  var  det  sidste  Haab  om  at  faa  Liden- 
skaberne dulmede  og  Hovedspørgsmaalene  ordnede  i 
Mindelighed.  Men  skønt  Tilstrømningen  havde  været 
temmelig  knap,  skønt  Fejde  og  Ufred  stadig  herskede 
trindt  om  i  Republiken,  maatte  dog  Skinnet  af,  at  der 
herskede  ordnede  Forhold  i  Riget,  bevares.  Derfor 
skulde  alle  Bekymringer  og  al  Knurren  druknes  i 
Larmen  fra  utallige  Fester.  —   —   — 

Der  var,  som  saa  ofte  i  disse  Dage,  stort  Bal  paa 
Slottet. 

I  en  Krog  i  den  pragtfulde  Sal,  hvis  utallige  Lys 
funklende  og  straalende  brødes  i  Kronernes  slebne 
Prismer,  i  Damernes  prægtige  Smykker  og  i  Herrernes 
guld-  og  juvélbesatte  Uniformer,  var  forsamlet  en  Skare 
af  Konføderationens  Spidser.  Her  stod  Fyrst  Radziwil, 
der  først  for  nylig  var  bleven  kaldt  hjem  fra  sin  Land- 
flygtighed i  Tyrkiet  og  atter  havde  faaet  sine  beslag- 
lagte Godser  og  Lén  tilbage,  og  Pulawski,  de  konføde- 
reredes  dygtige  Hærfører,  Helten  fra  saa  mange  Træf- 
ninger, og  Trzebinski,  Zbiewski  og  Bierzinski,  alle  tre 
fremragende  Talere  og  Politikere,  men  som  forøvrigt 
allerede  vare  underkøbte  for  russiske  Penge,  og  den 
franske  Gesandt,  der  ivrigt  modarbejdede  Ruslands 
Planer  og  spekulerede  i  Kongens  Maitresser,  men  aldrig 
havde  Held  med  sig. 

Man  skulde  formode,  at  disse  høje  Herrer,  til 
hvem   mangt    et    forventningsfuldt    Øjekast    gled    hen. 

drøftede  Rigets  Vé  og  Vel  eller  den  forestaaende 
Rigsdagssamling.  Intet  var  imidlertid  deres  Tale 
fjernere. 

„Hvem  er  den  landlige  Skønhed,  som  Hs.  Maje- 
stæt saa  ganske  helliger  sig,"  spurgte  den  franske 
Gesandt. 

„Kender  De  ikke  Ukrainens  Hose,  som  Potocki 
friskplukket  har  bragt  med,"  lød  det  noget  forundrede 
Svar. 

..Min  kære,"  sagde  Gesandten  gnavent,  ..hvor  skulde 
jeg  dog  kende  enhver  polsk  Landsbyskønhed?" 

Men  Zbiewski  drillede  ham:  ..Maaske  føler  De  Dem, 
Hr.  Marquis,  som  Landsmand  krænket  paa  Frk.  de 
St.  Emilions  Vegne?"  Denne  Dame  var  nemlig  Mar- 
quis'ens  sidst  udspillede  Trumf. 

.,Sagen  er  den,"  forklarede  Bierzinski,  „Kongen 
sætter  megen  Pris  paa  smukke  Tænder.  Maaske  har 
han  bemærket,  at  Frk.  de  St.  Emilion  har  en  forloren 
Fortand." 

Alle  lo  undtagen  Gesandten,  som  fornærmet  gik 
sin  Vej. 

Vist  var  det,  at  Hs.  Majestæt  gjorde  stærkt  Kur  til 
den  lykkelige  AnnaSorolewska.  Et  Ord  af  Grev  Potocki, 
hvem  Czartoryskierne  gærne  vilde  stemme  forsonlig, 
havde  været  tilstrækkeligt  til  at  sikre  Kosinski  Løftet 
om  at  faa  Godset  Mlupawy  i  Forléniug,  og  rundhaandet 
som  Kongen  var,  havde  han  netop  under  den  Kontra- 
dans, han  dansede  med  Ukrainens  Rose,  som  en  særlig 
Gave  til  sin  skønne  Dame  føjet  300  Bønder  tik 

Ingen  født  Konge  kunde  føre  sig  med  mere  konge- 
lig Holdning  end  den  forhenværende  Grev  Poniatowski; 
hans  karakteristiske  og  fuldkommen  regelmæssige 
Raceansigt  lyste  af  naadig  Velvilje,    og  enhver  af  hans 

elegante  og  beherskede  Bevægelser  var  fuld  af  Vær- 
dighed og  Majestæt.  Hans  Stemme  var  i  Besiddelse  af 
en  ualmindelig  indsmigrende  Klang,  der  i  høj  Grad 
begunstigede  hans  medfødte  Veltalenhed  og  vandt  ham 
mange  Venner.  Han  vilde  have  været  den  bedste  af 
alle  Konger  i  en  rolig  og  arvelig  Stat.  I  Polen  frem- 
skyndede han  kun  Landets  Undergang. 

Ogsaa  Kosinskis  Hjerte  var  fyldt  af  Lykke  og 
Glæde.  Det  faldt  ham  ikke  et  Øjeblik  ind  at  være 
jaloux  paa  Kongen,  mod  hvem  han  nu  kun  følte  Tak- 
nemlighed. Livet  syntes  ham  at  ligge  aabent,  lyst  og 
smilende. 

Da  han  i  Løbet  af  Aftenen  med  Anna  gik  gennem 
én  af  Salene,  traf  de  en  ung,  meget  elegant  klædt  Hof- 
mand, som  straks  med  overstrømmende  Venliglied  kom 
dem  i  Møde  og  lykønskede  dem.  Det  var  Joseph  Stra- 
winski,  som  de  begge  kendte.  Kosinski,  der  ikke  be- 
mærkede det  ubehagelige  Indtryk,  dette  Mode  gjorde 
paa  Anna,  spøgede  og  lo,  og  da  Anna  forsøgte  at  und- 
slaa  sig  for  at  danse  den  Dans,  Strawinski  bad  hende 
om,  understøttede  han  leende  Strawinskis  Anmodning 
paa  en  saadan  Maade,  at  Anna  blev  nødt  til  at  modtage 
Dansen. 

Strawinski  bød  hende  Armen  og  førte  hende,  ikke 
til  en  munter  Dans,  men  gennem  Salene  ud  i  Vinter- 
haven. 

„Frk.  Sorolewska,"  sagde  han  til  hende,  „jeg  beder 
Dem  for  min  og  for  Deres  egen  Skyld,  forund  mig  en 
Samtale  her,  hvor  ingen  kan  høre  os." 

Anna  betragtede  ham;  den  Lidenskabelighed  og 
Heftighed,  som  hun  saå  præget  i  hans  Mine,  forskræk- 
kede hende;  hun  frygtede,  den  skulde  komme  til  Ud- 
brud   i  andres  Nærværelse   og   foretrak  derfor  at  høre 

ham  her,  hvor  de  kunde  være  temmelig  uforstyrrede. 
Hun  satte  sig  derfor  ned  som  Tegn  paa,  at  hun  vilde 
høre  paa  ham.  Strawinski  stod  foran  hende  og  be- 
tragtede hende  med  et  lidenskabeligt,  glødende  Blik, 
Han  gjoi'de  en  voldsom  Anstrængelse  for  at  beherske 
sig,  men  det  var  ham  umuligt. 

.,x\nna,"  sagde  han  pludselig,  „hvad  har  jeg  dog 
gjort  dig,  siden  du  vil  ødelægge  mit  Liv?  Behøver  jeg 
at  minde  dig  om  tidligere  Dage.  Behøver  jeg  at  for- 
tælle dig  om  en  ung,  livsglad  Mand,  der  traf  sammen 
med  en  smuk,  ung  Pige,  som  i  maanedsvis  var  sammen 
med  hende,  og  for  hvem  hver  Dag  var  en  Lykke.  Skal 
jeg  fortælle  dig  om  en  Kærlighed,  der  i  Stilhed  voksede 
frem  som  en  lille,  sart  Spire,  som  Solskin  gav  Kraft, 
som  hæget  og  plejet  af  en  nænsom  Haand  sugede  Næ- 
ring, og  som  hurtigt  udviklede  sig,  kraftig  og  blom- 
strende. Skal  jeg  fortælle  dig  om  en  ung  Piges  bræn- 
dende Læber  og  hede  Løfter.  Skal  jeg  fortælle  om 
Afskedens  Sorg,  om  Adskillelsens  Bitterhed  og  om  den 
Fortvivlelse,  som  Forglemmelse  og  Tilsidesættelse  føder. 
Skal  jeg  fortælle  dig  om  et  Liv,  som  siden  da  har  været 
forspildt?" 

Anna  Sorolewska  havde  rejst  sig. 

..Hvad  nytter  det,"  svarede  liun,  ,.at  tale  om  det, 
som  ikke  er  mere;  ja,  som  maaske  aldrig  liar  været. 
Havde  din  Kærlighed  været  saa  stor  som  du  skildrer 
den,  hvor  har  du  da  kunnet  kaste  dig  i  Armene,  snart 
paa  den  ene  Kvinde,  snart  paa  den  anden?  Tror  du 
ikke,  jeg  har  hørt  om  dit  Liv  her  ved  Hoffet.  Hvorfor 
pukker  du  paa  en  Ungpigeforelskelse,  hvorfor  kalder 
du  et  Øjebliks  Rus  for  Kærlighed?  Hvorfor  taler  du 
kun    om   vore  glade  Stunder,   hvorfor  mindes  du  ikke 

ogsaa  de  mange  bitre  Timer,  som  dit  Sinds  ustjTlige 
Heftiglied  bragte  os?" 

,,Sligt  forstaar  du  ikke,  Anna,"  udbrød  Strawinski 
med  Heftighed.  „Drikker  ikke  den  tørstige  endogsaa 
plumret  Vand,  spiser  ikke  den  udhungrede  selv  den 
usleste  Brødskorpe?  Hvad  Værd  tror  du  de  andre  har 
haft  for  mig?  Dig  elsker  jeg  —  elsker  som  ingen  anden 
kan  elske  dig.  Du  er  mit  Livs  Lys,  mit  Hjærtes  Fred. 
Anna,  bryd  den  Forbindelse,  du  har  indgaaet  og  bliv 
min!"  og  Strawinski  greb  i  Lidenskabelighed  Fligen  af 
hendes  Kjole  og  kyssede  den. 

Men  Anna  Sorolewska  følte  sit  Hjærte  standse  af 
Angst  for  denne  Mands  Voldsomhed;  hun  vilde  rive 
sig  løs  og  ile  tilbage  til  de  lyse  Sale;  men  han  holdt 
hende  fast. 

„Svar  mig,"  bad  han. 

„Aldrig!"  svarede  hun. 

Aldeles  bleg  af  Sindsbevægelse  nærmede  Strawinski 
sit  Ansigt  til  hendes,  saa  at  hun  mærkede  hans  hede 
Aande:  „Du  skal  blive  min,"  hviskede  han,  „om  saa 
min  Vej  skal  gaa  over  Lig." 

Anna  følte,  at  hun  var  nær  ved  at  besvime  af 
Skræk  og  Vrede.  „Lad  mig  gaa,"  svarede  hun,  „eller 
jeg  raaber  om  Hjælp." 

Da  slap  han  hende,  og  Anna  skyndte  sig  ind  i 
Salene.  Saa  snart  hun  traf  Fru  Wriszek,  bad  hun  om 
at  maatte  komme  hjem  straks,  hun  følte  sig  ikke  vel; 
blot  maatte  det  ske  uden  at  vække  Opmærksomhed. 
Sygdommen  kunde  sé  sandsynlig  nok  ud,  thi  hun  rystede 
over  hele  Legemet. 

Den  forskrækkede  Tante  bragte  Anna  hurtigst 
mulig    hjem    til   „Den  gyldne  Ørn"   og  lagde  hende  til 

Sengs.  En  voldsom  Graad  lettede  Annas  Sind;  men 
det  var  forgæves,  at  FriAYriszek  spurgte  hende  ud.  Anna 
gemte  Aftenens  Hændelse  hos  sig  selv,  og  hendes 
Tante  maatte  slaa  sig  til  Taals  med,  at  hendes  Mynd- 
ling var  bleven  overanstrængt  ved  den  sidste  Tids 
megen  Selskabelighed. 


IV. 
„Nie  pozwalam!" 


Pragtfuldt  var  Skuet  paa  den  store  Dag,  da  For- 
soningsrigsdagen  skulde  aabnes.  Hele  Staden  var  paa 
Benene.  I  mægtige  Kareter,  forspændte  med  smukke 
Fir-  og  Seksspand,  alt  straalende  af  Forgyldning  og 
Lakering,  omgivne  af  Heidukker  og  Løbere,  begave 
Polens  Stormænd  sig  fra  deres  Paladser  til  Rigsdags- 
bygningen,  hver  enkelt  fulgt  af  en  Skare  Klienter  og 
Trofaste.  Smukke,  statelige  Ryttere  kom  i  Flokke 
ridende  og  afgave  deres  Heste  til  Tjenerne.  Fattige 
Adelsmænd,  hvis  eneste  Rigdom  var  deres  Sabel  og 
liberum  veto,  kom  gaaende  med  stolte  Miner. 

Men  da  de  kom  til  Torvet  ved  Rigsdagspaladset, 
forvandledes  Værdigheden  og  Roen  som  ved  et  Trylle- 
slag. Overalt  saå  man  Grupper  af  Mænd  i  den  yderste 
Ophidselse,  raabende  og  gestikulerende. 

Ligeoverfor,  udenfor  den  russiske  Gesandts,  Fyrst 
Repnins,  Palads  var  kørt  seks  Kanoner  op;  truende 
pegede  de  sorte  Svælg  fremad;  russiske  Tropper  stode 
opmarcherede  ved  dem,  og  rundt  om  Rigsdagspaladset 
vrimlede  det  med  russiske  Uniformer. 

Vreden  og  Forbitrelsen  herover  var  grænseløs. 
Man  raabte  op  om  Baghold  og  Forræderi.  Hvilken 
Ydmygelse  for  hele  Schlachtaen.  Vare  Polakkerne  da 
ikke  mere  Herrer  i  deres  eget  Hjem.  Død  over  For- 
ræderkongen, der  havde  kaldt  disse  foragtelige  Bar- 
barer herind.  Og  Øjnene  funklede,  Næverne  knyttedes, 
Hadet  fyldte  atter  Hjærterne.  De  gode  Forsætter  vég 
ved  Synet  af  de  russiske  Kanoner  og  Bajonetter,  lige- 
som det  russiske  Guld  allerede  havde  jaget  Tilliden 
paa  Flugt. 

Efterhaanden  som  Rigsdagssalen  fyldtes  blev  Lar- 
men fra  de  mange  raabende  og  skrigende  Mennesker 
øredøvende.  Overalt  truede  det  med  at  komme  til 
Haandgribeligheder.  Polens  Fyrstprimas,  Grev  Podoski, 
der  først  for  nylig  havde  faaet  denne  høje  gejstlige 
Stilling  og  var  gunstig  stemt  for  Indrømmelser  overfor 
Dissidenterne,  hvorfor  han  almindelig  antoges  for  at 
staa  i  russisk  Sold,  førte  Forsædet.  Han  benyttede  et 
Øjeblik,  da  Stormen  syntes  at  stilne  af,  til  under  de 
sædvanlige  Ceremonier  at  erklære  Rigsdagen  for  aabnet. 
Da  styrtede  Motrinski,  Lublins  Kastelian,  sig  rasende 
imod  ham  og  fordrede  under  heftige  Trusler  Mødet 
udsat  indtil  de  russiske  Tropper  havde  forladt  War- 
schau,  thi  Forhandlingerne  vare  ikke  frie.  Men  Branicki, 
Overgeneralen,  der  i  sin  Tid  havde  ført  Vaaben  mod 
Dissidentpartiet,  men  senere  var  gaaet  over  til  Gzar- 
toryskierne  og  med  Kronens  Folk  og  russiske  Tropper 
flere  Gange  havde  tilføjet  sit  eget  oprindelige  Parti,  de 
Konfødererede,  Nederlag,  drev  med  løftet  Sabel  Motrinski 
tilbage.  I  den  Grad  var  Forvirringen  paa  det  højeste  i 
det  ulykkelige  Polen,  at  man  ofte  knap  vidste,  hvem 
der  hørte  til  det  ene  eller  det  andet  af  disse  to  Partier, 
der  hadede  hinanden  saa  dybt. 

Støjen  var  nu  atter  ubeskrivelig.  Man  truede  ad 
hverandre;  vrede  Ord  og  bitre  Beskyldninger  fløj  som 
giftige  Pile. 

Da  traadte  Lithauens  Storkansler,  Fyrst  Czartoryski, 
frem,  og  Synet  af  ham  bragte  for  el  Øjeblik  Larmen  til 
at  stilne.  Overlegen  og  bydende  beherskede  han  For- 
samlingen med  sit  rolige,  mægtige  Blik.  Og  hvis  Ord 
kunde  vel  have  større  Vægt  end  denne  Mands,  Føreren 
for  et  mægtigt  Parti,  Kongens  kødelige  Onkel,  Hovedet 
for  den  altformaaende  „Familie,"  den  rigeste  Fj'rste  i 
Republikken. 

Og  han  talte  med  dyb  Alvor.  Han  besvor  Polens 
Sønner  om  at  lade  Hadet  fare;  han  besvor  dem  om  at 
vise  Forsonlighed,  hvis  ikke  deres  elskede  Fædreland 
skulde  gaa  til  Grunde.  Vel  saå  man  fremmede  Tropper 
i  Byen,  vel  maatte  hvert  polsk  Hjærte  krympe  sig 
ved  dette  Syn;  men  alle  maatte  de  betænke,  at  disse 
fremmede  vare  komne  dér,  kaldte  af  Landets  egne  Børn 
for  at  skærme  den  bestaaende  Orden.  Han  besvor  dem 
læse  i  deres  egne  Hjærter,  om  ikke  hver  og  én  havde 
Skyld  deri.  Kun  ved  Enighed,  kun  ved  at  hver  enkelt 
ofrede  noget  af  sit  eget  Ønske,  kunde  man  vente  atter 
at  sé  dem  drage  bort.  Han  manede  frem  de  længst 
forsvundne  Dage,  da  Polens  Adel  enig  og  begejstret  for 
samme  Sag  under  den  udødelige  Johan  Sobiéski  uimod- 
staaelig  og  mægtig  havde  fejet  al  Modstand  til  Side. 
Og  han  slog  paa  den  Streng,  som  altid  fandt  Genklang 
i  hvert  polsk  Bryst:  Kærligheden  til  disse  endeløse 
Stepper,  hvor  Floderne  langsomt  og  melankolsk  bugte 
sig  frem,  til  de  dybe,  stille  Skove,  hvor  Evigheden  synes 
at  bo. 

Saa  gribende  vare  hans  Ord,  saa  begejstrende  hans 
Billeder,    at    Lidenskabens    brusende  Bølger   lagde   sig 

som  naar  Olie  flj-der  hen  over  oprørt  Vand;  alle  følte 
et  Øjeblik  en  hellig  Stemning,  som  om  Forsonings- 
aandens  mægtige  Vingeslag  susede  over  dem. 

Atter  kunde  Polens  F\'rstprimas  komme  til  Orde 
og  bringe  den  store  Sag  frem:  Dissidenternes  Lige- 
berettigelse med  de  romersk-katolske. 

Da  rejste  sig  to  Mænd  i  Forsamlingen,  to  Forkyndere 
af  Forsoningens  Evangelium,  Biskopperne  af  Krakau  og 
Kiew.  Ydmyg  og  bodfærdig  burde  deres  Færd  have 
været,  mild  og  forsonende  deres  Tale. 

Men  disse  Kirkens  Stormænd  stode  frem  her  som 
dens  Stridsmænd,  myndige  i  deres  Holdning,  fanatiske  og 
hadefulde  i  deres  Ord.  Og  de  vendte  sig  med  én  Mund 
mod  deres  egen  Foresatte,  mod  den  Mand,  der  førte 
Forsædet  i  Forsamlingen,  mod  den  polske  Gejstligheds 
Primas,  der  først  af  alle  skulde  værne  den  romerske 
Moderkirke. 

..Med  hvilken  Ret,"  raabte  de,  ..flndes  der  her  i 
Landets  Rigsdag  Dissidenter  til  Stede  i  stort  Tal.  Nævn 
den  Lov,  der  giver  andre  end  den  sande  Kirkes  Be- 
kendere Stemmeret  her,  ja  blot  Adgang  til  denne  Sal! 

Vi  ville  nævne  Lovens  Ord:  Ingen  andre  end  Romer- 
kirkens Tilhængere  kunne  udøve  deres  Rettigheder  som 
Borgere  i  denne  Stat. 

Dette  er  den  eneste  gjldige  Lov,  ingen  anden  har 
Gyldighed. 

Hvor  kan  da  du,  den  øverste  Repræsentant  for 
Romerkirken,  føre  Forsædet,  naar  Protestanter  ogGrækere 
have  trængt  sig  ind? 

Men  vi  skulle  nævne  den  Lov,  du  lyder.  Vi  ville 
raabe  den  ud,  saa  at  alt  Folket  i  Polen  lærer  den  at 
kende:  Guld  er  din  Lov! 

For  russisk  Guld  har  du  solgt  dig,  som  Judas  solgte 
sin  Samvittighed. 

I  den  hellige  romerske  Kirkes  Navn  lyser  vi  Ana- 
thema  over  dig! 

Anathema  over  alle  dem,  der  følge  dig!" 

Disse  Ord  frembragte  den  frygteligste  Virkning. 
Der  blev  dødsstille  i  Salen,  alle  vege  tilbage  fra  den 
Mand,  som  her  offentlig  stempledes  som  bestukken,  og 
over  hvem  Kirkens  frygtelige  Forbandelse  blev  lyst.  Og 
midt  i  denne  dybe  Stilhed  klang  pludselig  højt  og  tyde- 
ligt de  skæbnesvangre  Ord,  som  disse  to  Kirkens  mægtige 
Mænd  udtordnede: 

.,Nie  pozwalam!" 

Nie  pozwalam  —  jeg  vil  ikke  —  hvor  mangen  Rigs- 
dag var  ikke  bleven  sprængt  med  dette  Raab,  der  gav 
det  hellige,  ukrænkelige  liberum  veto  sit  Udtryk. 

„Nie  pozwalam!"  raabte  Krakaus  Kastellan  og  med 
ham  mange  andre,  og  stolte  skrede  de  ned  gennem  For- 
samlingen, der  bestyrtet  veg  til  Side. 

Rigsdagen  var  sprængt.  Der  opstod  en  uhyre  For- 
virring, Raaben,  Skrigen,  ja  Slagsmaal.  De  fleste  forlode 
Rigsdagspaladset  og  ilede  til  deres  Bopæl.  Man  forud- 
saa  en  Katastrofe. 

Ud  paa  Eftermiddagen  spredtes  Rygtet  om,  at  Bi- 
skopperne af  Krakau  og  Kiew  og  Krakaus  Kastellan 
paa  Foranledning  af  Polens  Fyrstprimas  og  med  Kongens 
Billigelse  vare  blevne  arresterede  af  Ruslands  Gesandt, 
Fyrst  Repnin. 

Et  Jordskælv  kunde  ikke  have  foraarsaget  større 
Bestyrtelse.  Der  opstod  en  fuldstændig  Panik.  Rædselen 
for  de  russiske  Fængsler  greb  alle  konfødererede.  Alt, 
hvad  der  kunde  flygte,  drog  ilsomt  bort,  nogle  til  deres 
Borge,   andre    til    deres  Tropper   eller    Bispesæder   og 

Konjjerovet.  4 

Kirker.  Og  da  ingen  lagde  disse  desperate  Flygtninge 
Hindringer  i  Vejen,  opstod  der  en  kort  Tid  i  Warschaus 
Gader  en  uhyre  Tummel,  der  hurtigt  afløstes  af  en  dyb 
Stilhed. 

Nu  først  begyndte  ret  Polens  lange  Dødskamp.  Ikke 
i  modig  Kamp  mod  overmægtige  ydre  Fjender  skulde 
Landet  forbløde  sig,  men  Broder  mod  Broder,  Fader 
mod  Søn,  sønderrev  og  søndersled  dets  Livstraad. 

I  Gæstgivergaarden  „Den  gyldne  Ørn"  herskede  Larm 
og  den  største  Forvirring.  Her  boede  en  stor  Mængde 
Adelsmænd  af  Konføderationen.  Hurtigst  muligt  søgte 
enhver  at  komme  bort;  ingen  følte  sig  sikker  paa  Liv 
og  Gods,  og  Udsigten  til  at  hensmægte  lange  Aar  i  Si- 
biriens Ødemarker,  ja  blot  Tanken  om  et  af  de  frygtede 
russiske  Fængsler,  berøvede  dem  ganske  det  klare  Om- 
dømme i  Øjeblikket.  Paa  Trapper  og  Gange  var  der 
en  Løben  frem  og  tilbage.  I  Gaarden  læssedes  de  svære 
Rejsevogne  og  kørte  raslende  af  Sted.  Støjen  og  Uroen 
var  stor. 

Ensom  og  nedtrykt,  som  anede  hun  en  kommende 
Fare,  sad  Anna  Sorolewska  paa  sit  Værelse  og  saå  paa 
al  denne  Travlhed.  Ogsaa  de  skulde  rejse,  men  Gregor 
Wriszek,  der  ikke  indtog  nogen  fremskudt  Stilling  i  Kon- 
føderationen, og  som  derfor  ikke  følte  sig  udsat  for 
nogen  øjeblikkelig  Fare,  var  ikke  som  saa  mange  andre 
over  Hals  og  Hoved  flygtet  bort,  overladende  det  til  Tyen- 
det at  følge  efter  med  Bagagen.  Hans  Rejse  til  Warschau 
havde  tillige  haft  til  Formaal  at  skaffe  Penge,  som  han 
havde  udestaaende  efter  en  mindre  Arv,  der  var  til- 
falden  hans  Hustru.  Nu  vare  de  begge  tagne  af  Sted 
for  hos  deres  juridiske  Raadgiver  at  søge  Sagen  ordnet 
saa  hurtigt  som  muligt.  Anna  sad  derefter  alene,  og 
de  lange  Timer  bragte  triste  Tanker.    I  Haanden  holdt 

hun  et  Brev,  nogle  ilsomt  nedskrevne  Linier,  hvori 
Kosinski  meddelte  hende,  at  han  i  største  Hast  havde 
maattet  drage  af  Sted  med  Grev  Potocki.  Han  sendte 
hende  sit  Hjertes  kærligste  Hilsener  og  bad  hende 
ikke  fortvivle  over  den  ulykkelige  Ændring  i  Forhol- 
dene, der  saa  brat  havde  berøvet  ham  Udsigten  til  den 
lovede  Forléning;  saa  snart  det  var  ham  muligt,  skulde 
hun  atter  høre  fra  ham. 

Sørgmodigheden  holdt  sit  Indtog  hos  hende.  Saa 
nær  ved  Lykken,  saa  nær  ved  at  se  sine  højeste  Ønsker 
opfyldte  og  saa  dette  pludselige  Omslag.  Ensomheden, 
den  frygtelige  Uro  blandt  alle  Mennesker,  Frygten,  som 
svævede  i  Luften,  greb  hende.  Langsomt  sneg  Mi- 
nut efter  Minut  sig  af  Sted,  tusinde  Ængstelser  og 
Bekymringer  fødtes  i  dem;  Ventetiden  forekom  hende 
endeløs.  Hvorfor  kom  dog  ikke  hendes  Onkel  og  Tante; 
der  maatte  sikkert  være  tilstødt  dem  noget.  I  sin  Fantasi 
saa  hun  dem  omringede  af  Kosakkerne,  disse  vilde, 
snavsede  Karle,  som  hun  gøs  for.  De  slæbte  hendes 
Kære  i  Fængsel,  eller  maaske  dræbte  de  dem  med  Hug 
og  Stik. 

Anna  udstødte  pludselig  et  Skrig,  thi  Døren  blev 
hurtig  reven  op,  og  en  Mand,  hun  ikke  kendte,  styrtede  ind. 

„Skynd  dig,  Anna  Sorolewska,   skynd  dig!"    raabte 

han    aandeløs.      „Gregor   Wriszek   og  hans    Hustru  er 

flygtede.    Der    er   udstedt  Arrestordre  imod   ham.    Vi 

fik  netop  Tid  til  at  underrette  ham  derom.    De  maatte 

flygte    som   de  gik   og  stod.     Han   sendte  mig  herhen 

for  at  føre  dig  til  dem.    Men   du  maa  af  Sted  straks. 

Rejsegodset  kan  følge  efter,  derom  skal  jeg  give  Besked. 

Men   skynd   dig,   Anna  Sorolewska;   de  tør  kun  vente 

kort  Tid  paa  dig.    Jeg  har  en  Vogn  hernede.    Tag  kun 

det  nødvendigste  med  dig!" 

4* 

Anna  sank  sammen  i  Fortvivlelse,  men  hun  var  en 
modig  ung  Pige.  Her  maatte  liandles  hurtigt  og  uden 
Tøven.  I  en  Hast  samlede  hun  nogle  faa  Sager  sammen. 
Der  var  ikke  Tid  til  i  denne  Forvirring  at  lede  efter 
Tyendet;  det  truededes  ikke  af  nogen  Fare,  og  den  ube- 
kendte Redningsmand  var  jo  desuden  styrtet  af  Sted 
for  at  give  dem  Ordre.  Hun  saå  ud  af  Vinduet;  dér 
stod  han  nede  i  Gaarden  og  vinkede  ivrigt  ad  hende. 

Hun  gav  sig  knap  Tid  til  at  tænke;  i  flyvende  Fart 
ilede  hun  ned  til  ham;  han  hjalp  hende  op  i  Vognen, 
sprang  selv  op  ved  Siden  af  Kusken,  og  af  Sted  for  de 
dundrende  og  buldrende  over  den  toppede  Stenbro 
igennem  AVarschaus  Gader,  hvor  ængstelige  Borgere 
skyndte  sig  hjem,  forbi  talrige  Patrouiller,  ud  paa  den 
aabne  Landevej.  Med  rasende  Fart  kørte  de  af  Sted, 
forbi  andre  Vogne,  der  ligesom  deres  rummede  Flygt- 
ninge. Efterhaanden  som  de  kom  frem  mindskedes 
Farten,  men  skønt  de  kraftige  Heste  stadig  travede 
rask  fremad,  gik  det  altfor  langsomt  for  Anna,  hvis 
Tanker  higede  foi-ud  mod  de  ventende  Kære. 

Nu  forlode  de  omsider  den  brede  Landevej  og  bøjede 
ind  paa  en  Sidevej;  de  kom  ikke  forbi  flere  Vogne;  her 
blev  Egnen  øde  med  endeløse  Moser  og  Krat  paa  begge 
Sider. 

Med  ét  standsede  Vognen;  ved  Siden  af  Vejen  holdt 
to  Ryttere.  Den  ene  sprang  af  Hesten.  Han  rev  Vogn- 
døren op  og  steg  ind;  Vognen  kørte  atter  af  Sted.  Den 
fremmede  tog  sin  Hat  af  og  greb  Annas  Haand. 

Nu  først  saå  hun,  hvem  det  var,  og  i  samme  Øjeblik 
vidste  hun,  at  hun  var  fortabt,  at  hun  havde  ladet  sig 
lokke  i  Ulykken.  Det  var  Joseph  Strawinski!  En  stiv- 
nende Rædsel  greb  hende  og  lammede  hende  næsten. 
Hun  havde  ikke  set  ham  siden  Hofballet,  hvor  han  indgød 

hende  en  saa  stor  Skræk;  og  nu  sad  denne  Mand,  som 
hun  frygtede  mest  af  alle,  tæt  ved  hende,  holdende 
hendes  Haand  i  sin,  medens  hun  hjælpeløs  og  forladt 
kørte  frem  gennem  øde,  ukendte  Egne. 

Fortvivlelsen  sammensnørede  hendes  Bryst;  hvor 
vare  hendes  Beskyttere  nu  henne;  hvor  var  Kosinski; 
burde  han  ikke  være  nær  ved  hende,  naar  hun  var  i 
Fare?    I  et  skingrende  Skrig  udraabte  hun  hans  Navn. 

Men  Strawinski  lo  haardt:  ,.Baab  ikke  saa  højt  paa 
de  Døde.'- 

Da  var  det  Ibr  Anna  som  om  hendes  Hjerte  brast, 
en  Taage  lagde  sig  for  hendes  Blik,  og  kraftløs  sank 
hun  tilbage  i  Vognen.  Hun  fros,  som  om  en  kold, 
skarp  Vind  gennemisnede  hende;  hendes  Tænkeevne 
stod  stille;  hvad  hun  opfattede,  var  hende  underlig 
uvirkeligt.  Ligesom  langt,  langt  borte  fra  hørte  hun  en 
Stemme,  der  syntes  at  komme  fra  et  forunderligt  blegt, 
udvisket  Ansigt,  og  som  kaldte  hende  ved  de  ømmeste 
Navne,  som  tiggede  hende  om  Tilgivelse  for,  hvad  van- 
vittig Lidenskab  og  Kærlighed  havde  drevet  ham  til, 
som  bønfaldt  hende  om  at  komme  til  sig  selv  for  blot 
at  sige  ham,  at  hun  ikke  hadede  ham  til  Døden. 


Paa  Klosteret  Mlowa,  ikke  langt  fra  Warschau,  her- 
skede som  Abbedisse  Søster  Malwina,  Strawinskis  Moster, 
til  hvem  han  hyppig  tyede  ud,  naar  det  blev  ham  for 
hedt  i  Warschau.  Til  hende  betroede  han  alle  sine  Sorger 
og  Bekymringer,  og  hun  var  maaske  det  eneste  Menneske, 
der  virkelig  elskede  denne  vilde,  tøjlesløse  og  udsvævende 
Mand.  Til  hende  havde  han  betroet  sit  Hjerteanliggende, 
til  hende  havde  han  klaget  over  sin  ulykkelige  Kærlighed 
til  Anna  Sorolewska  og  over,  hvor  hurtigt  hun  syntes 
at  have  glemt  ham  for  Kosinski.  Søster  Mahvina  havde 

længe  betragtet  ham  med  sine  kolde,  kloge  Øjne;  hun 
saå,  at  denne  Kærlighed  var  hans  Livs  store  Lidenskab, 
ved  livilken  han  maaske  kunde  drages  ud  af  den  For- 
dærvelsens Sump,  han  stedse  sank  dybere  i,  og  hun 
havde  sagt: 

„Maaske  den  unge  Pige  kun  trænger  til  Stilhed  og 
upaavirket  Fred  for  at  komme  paa  de  rette  Tanker, 
Hun  skal  være  velkommen  her  paa  Mlowa." 

Strawinski  havde  et  Øjeblik  forbavset  stirret  ind  i 
sin  Mosters  alvorlige,  haarde  Ansigt;  men  pludselig 
forstod  lian  hende,  og  fra  det  Tidspunkt  var  hans  Plan 
fattet. 


Anna  Sorolewska  sad  stadig  med  et  i  Fortvivlelse 
stivnet,  blegt  Ansigt,  medens  Vognen  rullede  ind  gennem 
Mlowas  Klosterport;  hendes  Øjne  saå  intet,  skønt  Blikket 
flakkede  hvileløst  om;  hendes  Forstand  syntes  at  staa 
stille.  Det  var  et  sj'gt  Menneske,  som  Strawinski  over- 
gav til  Søster  Mahvina,  et  Menneske,  hvis  Livsnerve  en 
raa  og  forbryderisk  Haand  halvt  havde  overrevel. 


Da  Joseph  Strawinski  senere  i  dybere  Tanker  lang- 
somt travede  tilbage  imod  Warschaus  Porte,  kom  en 
Rytter  i  flyvende  Galop  ham  i  Møde.  Strawinski  gen- 
kendte sin  Ven  og  fortrolige,  Lukawski,  en  Mand,  der  i 
Gæld,  Udsvævelser  og  moralsk  Fordærvelse  var  sunken 
lige  saa  dybt  som  han  selv.  Lukawski  standsede  aandeløs. 

„Himlen  selv  har  ladet  mig  møde  dig,'-  raabte  han; 
„du  er  fortabt,  hvis  du  ikke  flygter.  De  har  faaet  Fingre, 
Fanden  maa  vide  hvordan,  i  vor  Korrespondance  med 
de  Konfødererede.    Der   er  udstedt  Arrestordre  baade 

imod  dig  og  mig,  og  Czartoryski  har  svoret  at  ville 
have  os  dode  eller  levende." 

Strawinski  blegnede;  han  tryglede  ikke  Faren  eller 
sit  Liv,  men  indtil  dette  Øjeblik  havde  han  i  Offentlig- 
hedens Øjne  kun  staaet  som  en  ung,  letsindig  Ødeland 
Nu  var  han  brændemærket.  Nu  vidste  de  altsaa  alle,  at 
den  Mand,  som  Kongen  havde  vist  saa  megen  Godhed, 
som  Majestæten  altid  havde  holdt  sin  Haand  over  og 
ofte  hjulpet  ud  af  Pengevanskeligheder,  at  denne  Mand 
for  usle  Penges  Skyld  havde  solgt  sin  Troskab,  sin 
Viden  og  sin  Samvittighed  til  de  Konfødererede,  til 
Modpartiet,  med  hvem  Kampen   stod  paa  Liv  og  Død. 

Tavs  vendte  han  sin  Hest,  tavs  fulgte  han  paa  Flugt 
sin  Ven  og  de  Mænd,  der  med  aaben  Pande  og  modigt 
Sind  havde  udraabt  det  skæbnesvangre  „Nie  pozwalam." 

Hans  Livs  Tærninger  vare  kastede. 


V. 

Had. 


Jtxundt  omkring  i  Polen  samlede  de  Konfødererede 
deres  Tropper,  og  snart  flammede  Krigen  i  alle  Repu- 
blikkens Provinser.  Det  vildeste  Virvar  og  Anarki 
herskede.  Paa  den  ene  Side  kæmpede  polske  Generaler 
Side  om  Side  med  Landets  Dødsfjender,  Russerne,  og 
som  oftest  bar  de  i  Begyndelsen  Sejren  hjem  i  de  mere 
regelrette  Kampe;  men  Landets  Udstrækning  var  saa 
uhyre,  Forbindelsesvejene  og  Transportmidlerne  saa 
mangelfulde,  at  en  Udnyttelse  af  de  enkelte  over  hele 
Riget  spredte  Smaakampe  ikke  var  mulig.  Paa  den 
anden  Side  stod  det  meste  af  Polens  gamle  Adel  i 
Spidsen  for  mere  uordnede  Skarer,  der  imidlertid 
kæmpede  med  fanatisk  Tapperhed  for  Religion  og 
Fædreland,  og  ofte  ved  en  dristig  Daad  vandt  betydelige 
Fordele.  De  understødtedes  ivrigt  af  Frankrigs  Konge, 
der  ikke  alene  sendte  dem  Subsidier,  men  ogsaa  Offi- 
cerer. Endelig  fik  de  konfødererede  Katolikker  en  væg- 
tig Hjælp  af  hele  Kristenhedens  ældgamle  Modstander, 
Tyrkiet,  der  havde    erklæret   Rusland  Krig   og  derved 

bortledte  en  Del  al  dels  Opmærksomhed  fra  Begiven- 
hederne i  Polen. 

De  Provinser,  der  under  ét  kaldes  Ukraine,  Land- 
strækninger, der  i  og  for  sig  vare  store  nok  til  at  danne 
et  Kongerige,  vare  især  et  af  Konføderationens  Arne- 
steder, da  den  rige  og  mægtige  katolske  Adel  her  omtrent 
som  én  Mand  stod  samlet  mod  Dissidenterne;  men  "for 
at  intet  skulde  kunne  kaldes  ensartet  i  Polen,  var  om- 
trent hele  Ukrainens  Bondebefolkning  græsk-katolsk. 
Heraf  besluttede  den  russiske  Regering  at  benytte  sig, 
idet  den  mente  ved  at  fremkalde  et  Oprør  blandt  disse 
Bønder  paa  det  føleligste  at  kunne  svække  de  ubøjelige 
Jorddrotters  Modstand.  Fanatiske  Poper  sendtes  rundt 
for  at  opflamme  Bønderne  til  Rejsning  mod  deres  Un- 
dertrykkere, idet  der  lovedes  dem  Rigdom  og  Himlens 
Velsignelse;  og  de  vilde  Kosakgrænsefolk,  Zaporogerne, 
bleve  slupne  løs  mod  det  ulykkelige  Ukraine.  Dette 
var  den  Gnist,  som  tændte  et  af  de  frygteligste  Bonde- 
oprør, den  nyere  Tid  har  at  opvise.  —  —  — 

Mellem  Zenkowice  og  Plochow  laa  to  Landsbyer, 
adskilte  ved  en  lille  Flod.  De  hørte  hver  under  sin 
af  Herregaardene,  men  i  Grunden  dannede  de  kun  én 
stor  Landsby  paa  henved  800  Sjæle,  der  alle  vare  i 
Familie  med  hverandre.  I  umindelige  Tider  havde  Be- 
boerne giftet  sig  indbyrdes;  der  var  for  langt  til  andre 
Landsbyer,  og  saa  gjaldt  det  jo  ogsaa  om  at  holde 
sammen  paa  Interesserne.  Derfor  boede  Folkene  her, 
ombølgede  af  den  endeløse  Steppe  som  paa  en  0  i 
Oceanet,  hvor  Menneskene,  der  aldrig  faa  friskt  Blod 
tilført,  ere  fulde  af  nedarvede  Sygdomme  og  Skavanker. 

Man  kunde  egentlig  ikke  sige,  at  Landsbyen  bestod 
af  Huse.  Det  saå  snarere  ud  som  om  der  op  af  Jorden 
var    skudt    en    Mængde    kæmpestore  Tuer,      Væggene 

vare  af  Ler  og  Straa,  klinede  op  over  noget  spinkelt 
Pindeværk;  Taget  var  takt  med  Græstørv,  Skorstene 
og  Vinduer  fandtes  næsten  ikke;  Lys  og  Luft  kom  i 
Almindelighed  ind  samme  Vej,  som  Røg  og  Os  trængte 
ud:  gennem  den  lave,  slet  lukkede  Dør.  Rundtomkring 
i  Landsbyen  laa  Dynger  af  Skarn  og  Uhumskheder, 
hvori  magre,  usunde  Børn  legede  og  æltede  rundt.  Og 
inde  i  Boligerne  herskede  en  kvælende  Stank  af  mug- 
gent Halm  og  sur  Jord,  af  skidne  Klæder  og  urene  Dyr; 
men  mest  dog  af  syge,  fattige,  svedende  og  trællende 
Mennesker.  Her  inde  i  Husets  eneste,  lave  Rum  boede 
de  alle:  Mænd,  Kvinder,  Børn  og  Fæ,  om  de  da  havde 
noget.  Her  fodtes  de,  her  levede,  elskede,  hadede  og 
sloges  de,  her  døde  de.  Det  er  næsten  umuligt  at 
skildre  en  saadan  Fattigdom.  Af  Bohave  havde  de  saa 
godt  som  intet  —  en  Bænk  langs  med  Væggen,  det  var 
alt;  de  sov  i  gammelt  Halm,  paa  Skind  fulde  af  Utøj,  i 
deres  egne,  uopslidelig  Pjalter. 

Det  var  uforstaaeligt,  hvorledes  man  kunde  presse 
en  Skilling  ud  af  saadanne  Mennesker;  inen  de  havde 
deres  stærke  Arme  og  brede  Næver,  med  dem  maatte 
de  trælle  for  Herremanden.  Det  var  den  Rigdom,  han 
levede  af;  thi  disse  Hænder  skaffede  den  Strøm  af  Guld 
til  Veje,  som  de  fornemme  og  hovmodige  Jorddrotter 
vadede  i,  og  som  var  dem  nødvendig,  for  at  Pengene, 
strøede  ud  for  alle  Vinde  med  vanvittig  Ødselhed, 
kunde  give  dem  det  fornødne  ydre  Skin. 

Haardere  og  haardere  maatte  de  usle  Bønder  trælle, 
fattigere  og  elendigere  levede  de,  mere  og  mere  svandt 
Mennesket  i  dem  for  at  give  Plads  for  Dyret,  det  fryg- 
teligste af  alle  —  Menneskedyret.  Thi  de  store  Herrer 
førte  Krig  med  hverandre,  og  til  Krig  maatte  der  Penge, 
mange  Penge, 

Hvor  vare  de  elendige,  disse  Trælle,  elendige  og 
fejge;  om  man  slog  dem,  saa  rørte  de  sig  ikke.  Ligesom 
Ulven,  der  frygtsomt  lusker  af,  blot  den  en  Sommerdag 
ser  et  Barn,  saaledes  vare  Bønderne  overfor  Herre- 
manden og  hans  Fogeder.  Men  naar  Vinterens  Kulde 
og  Sult  driver  Ulvene  sammen,  da  er  det  farligt  at 
møde  dem;  thi  Mængden  gør  dem  modige,  Sulten 
dumdristige  og  Kulden  onde. 

Det  var  Aften,  Tusmørket  og  Stilheden  bredte  sig; 
men  i  Landsbyen  var  der  noget  paa  Færde,  det  mær- 
kede man  snart.  Der  var  ingen  samtalende  Grupper, 
der  var  ingen  Slagsmaal,  der  lød  ingen  Raaben  og 
Skrigen  fra  Vænget,  hvor  de  unge  Karle  og  Piger  ellers 
mødtes.  Kun  langt  borte  fra  syntes  der  at  komme  som 
en  Summen  af  mange,  lave  Stemmer.  Det  var  alle 
Landsbyens  voksne  Beboere,  der  nede  ved  Floden 
holdt  Møde. 

Ulvene  samlede  sig. 

Hvilken  uhyggelig  Forsamling.  Nødlidende  Mænd 
og  Kvinder;  Skikkelser,  der  vare  bøjede  og  ki-ogede  af 
for  tidligt  Slid  og  Slæb;  magre,  udtærede  Ansigter, 
hvori  det  spirende  Had  bragte  Liv  og  Udtryk.  Alle  lyttede 
de  med  spændt  Opmærksomhed  til  en  Taler,  der  stod 
paa  en  Sten  midt  iblandt  dem.  Af  og  til  bølgede  en 
dump,  knurrende  Bifaldsmumlen  gennem  Mængden. 

Det  var  let  at  se,  at  Taleren  var  en  fremmed;  lille, 
tæt  og  undersætsig  var  han  med  et  Ansigt  som  en 
Mongol;  de  smaa  Øjne  gnistrede,  hele  Skikkelsen  ud- 
trykte Energi  og  Vildskab.  Langt  var  han  redet  over 
Stepperne  fra  Zaporogernes,  de  utæmmelige  Ko- 
sakkers Land  ved  Dnieprs  Munding  for  at  sprede 
Hadets  Gift  ud  for  alle  Vinde,  for  at  bringe  Budskab 
fra  det  frie  Folk  til  Trællene,  at  nu  var  Gengældelsens 

og  Befrielsens  Time  kommen,  nu  skulde  Aaget  brydes 
og  de  forhadte  Herremænd  udryddes,  denne  hovmodige 
Slægt,  med  hvem  Bønderne  intet  havde  tilfælles,  end 
ikke  Religionen. 

Zaporogen  talte  med  vilde  Fagter: 

..Vor  Moder,  Kejserinden,  har  besluttet  det.  Hun 
har  hørt  om  eders  Fattigdom,  og  nu  vil  hun  hjælpe 
jer.  Hun  vil  udrydde  alle  Herremænd,  thi  hun  hader 
de  vantro  Hunde.  Naar  de  er  slaaede  ned  som  pest- 
syge Dyr,  vil  Kejserinden  uddele  al  Jorden  til  jer. 
Saa  skal  I  være  lige  saa  frie  som  vi.  Hun  vil  sende 
jer  Skibsladninger  af  Mel,  Korn  og  Kød,  og  ikke  én 
iblandt  jer  skal  lide  Nød.  Hvem  hersker  over  os  Zapo- 
roger?  Ingen  uden  dem,  vi  selv  har  valgt;  og  I  skal 
blive  vore  Ligemænd,  ja  rigere  end  vi.  Slaa  dem  ned, 
de  usle  Hunde,  som  mæsker  sig  med  jert  Arbejde. 
Hvad  bliver  der  ud  af  alt  jert  Slid?  Ingenting  til  jer 
selv,  men  paa  hver  Herregaard  er  der  dybe  Kældere; 
dér  hobe  de  deres  Rigdomme  op;  dér  ligger  Pengene 
i  store  Dynger;  dér  ligger  01  og  Vin  nok  til  at  fylde 
en  Sø.  Hele  Oxer,  Faar  og  Svin  hænger  røgede  og 
saltede  ved  Siden  af  hverandre.  Alt  det  er  jeres,  hvad 
forhindrer  jer  i  at  tage  det?  I  Staldene  er  der  Heste, 
Køer  og  alt  Slags  Fæ  og  Kreaturer;  det  er  jeres,  blot 
I  vil!  Hvem  er  vel  den  stærkeste.  Herremanden  eller 
I?  Hans  Kvinder  gaar  klædt  som  Prinsesser,  og  jeres 
har  knap  Klude  paa  Kroppen.  Men  vor  store  Moder 
har  sagt,  at  alt  dette  nu  skal  være  slut,  blot  I  ville 
lyde  hende  og  selv  hjælpe  med.  Jeg  har  redet  Hun- 
dreder af  Verster  for  at  bringe  eder  det  Budskab,  at 
nu  er  eders  Befrielse  kommen.  Nu  skal  1  rejse  jer 
mod  eders  forbandede  Herremænd;  deres  sidste  Time 
er   kommen!      Om    otte    Dage    vil    vor    store    Attaman 

Zelazniak  være  her;  han  er  allerede  gaaet  over  Uniepr 
og  er  falden  ind  i  Ukraine.  Jeg  var  selv  med,  det  gik 
lystigt  til.  Hver  Herremand,  vi  fik  fat  i,  skar  vi  Hovedet 
af,  deres  Kvinder  druknede  vi  som  Katte,  og  alle  Jøder 
brændte  vi  som  Komøg.  Kender  1  Zelazniak,  der  her- 
sker over  Titusinde  frie  Mænd?  Han  lystrer  ingen 
anden  end  vor  Moder,  Kejserinden.  Men  jeg  fik  ikke 
være  med  ret  længe;  han  sendte  mig  og  nogle  andre 
ud  for  at  bringe  eder  Bud.  Han  sagde  til  os:  .,Sig  til 
Ukrainens  Bønder,  at  de  skal  slaa  de  Hunde  til  Herre- 
mænd ned  og  brænde  hver  vantro  Jøde,  saa  skal  de 
blive  frie  Mænd  ligesom  vi,  og  staa  under  Kejserinden." 
Lyt  nu  til,  hvad  jeg  befaler  jer:  Gaa  hver  til  sit  og  be- 
væbn eder;  tag  Leer,  Høtyve,  Knive  og  Knipler,  og  fald 
saa  over  de  fejge  Køtere  og  slaa  dem  ned  endnu  i 
denne  Nat." 

Bønderne  lyttede  til  den  frie  Kosaks  Veltalenhed; 
Beundringsraab  og  Bifald  lød  nu  og  da;  men  de  fattede 
knapt  rigtig,  hvad  han  egentlig  vilde.  Slaa  Herremanden 
ihjel,  selv  blive  Herremænd,  hvilken  vanvittig,  svim- 
lende Tanke  for  disse  usle  Trælle,  der  kun  kendte 
Herremandens  Vilje,  hans  Fogeders  Pisk  og  Hunde- 
hullet i  Kælderen.  Dræber  Plovhesten  den,  der  pisker 
den;  bider  Hunden  sin  Herre,  naar  den  sparkes? 

Men  Zaporogen  havde  tændt  Hadet  i  deres  Hjærter. 
Jovist  vilde  de  slaa  Herremanden  ihjæl,  om  det  blot 
lod  sig  gøre;  men  han  sad  godt  gemt  paa  sin  Gaard. 
Maaske  vilde  det  gælde  deres  eget  Liv,  og  saa  usselt 
det  var,  vilde  de  dog  ikke  vove  det. 

En  gammel  Mand  traadte  frem  i  Kredsen,  alle 
kendte  ham,  thi  han  var  Hovedet  for  en  talrig  Slægt, 
og  hans  Ord  havde  Vægt.    Der  blev  tyst,  da  han  talte: 

„Hvem    er   du,    at   vi  kan  tro  dig?    Vi  ere  fattige 

og  du  lover  os  Rigdomme,  men  kan  du  holde  dine 
Løfter?  Vi  eje  intet  andet  end  vort  Liv;  skal  vi  nu 
ogsaa  miste  det  for  at  løbe  efter  en  omflakkende  Ko- 
sak? Hvad  skylder  jeg  Herremanden  af  godt;  intet. 
For  min  Skyld  maa  han  gerne  raadne  op  i  sit  eget 
Møg.  Men  jeg  er  en  gammel  Mand,  og  jeg  har  set 
meget.  Da  jeg  var  ung  som  du,  vandrede  jeg  paa  min 
Fod  en  lang,  lang  Vej;  jeg  gik  i  2  Maaneder  for  at  knæle 
ved  den  hellige  Lazarus  Ben.  De  gemmes  i  et  helligt 
Kloster  langt  borte  i  et  fremmed  Land;  og  i  det  Land 
havde  de  lyttet  til  letfærdig  Tale  som  din.  Herre- 
mændene havde  de  jaget  væk,  og  de  havde  levet  som 
gale  Mennesker;  men  hvad  blev  Følgen?  De  bortjagne 
Herremænd  kom  tilbage  med  en  stor  Hær,  og  deres 
Hævn  var  grusom.  Floderne  svømmede  med  Bøndernes 
Lig,  og  Markerne  stank  af  dem.  Mændene  bleve  dræbte 
saa  Kvinderne  selv  maatte  trække  Ploven,  thi  næsten 
alt  Kreaturet  var  slagtet  eller  dødt.  Skal  nu  vi  lide 
samme  Skæbne  for  at  lytte  efter  denne  forløbne  Kosaks 
Løfter?" 

Mængden  vendte  sig  mod  Zaporogen,  dens  Mod 
var  allerede  kølnet;  men  Kosakken  lo  ad  den  gamle: 

..Du  er  en  fejg  Hund,  derfor  tuder  du  før  Pryglene; 
men  der  er  vel  modige  Mænd  iblandt  jer.  Kender 
nogen  af  jer  Grev  Przewski?  Han  er  en  af  de  rigeste 
i  Ukraine  og  ejer  Jorder  helt  her  nedad.  Er  der  nogen 
af  jer,  som  kender  ham?" 

Bønderne  forstod  ham  ikke,  men  den  gamle  Taler 
og  nogle  andre  havde  set  Greven. 

Og  Kosakken  fortsatte:  „Den  store  Zelazniak,  som 
hersker  over  10,000  Krigere,  sagde  til  mig:  Tag  Greven 
med  dig   og  vis  ham  til  Bønderne,   saa  vil  de  nok  tro 

dig.    Men   sig   dem,   at  hvis   de  ikke   slaar  Hovedet  af 
Herremændene,  slaar  jeg  Hovedet  af  dem." 

Mængden  lo  og  raabte:  „Hvad  er  det  for  noget 
Vrøvl  med  Greven?  Hvor  er  han,  har  du  ham  maaske 
i  din  Lomme?" 

Men  Zaporogen  lo  højere  end  alle  de  andre;  han 
stak  Armen  ned  i  sin  Fodersæk,  som  laa  ved  Siden  af 
ham  og  halede  en  stor,  rund  Ting  frem,  som  han  holdt 
hen   imod   Mængden,   saa  at  Maanelyset  faldt  paa  den. 

Det  var  et  afskaaret  Menneskehoved. 

„Kender  I  Manden?"  raabte  han,  „det  er  den  mæg- 
tige Grev  Przewski;  han  ejer  Jorder  med  Tusinder  af 
Bønder,  og  han  skal  hilse  jer  fra  Fader  Zelazniak. 
Hils  paa  dine  Venner,  dit  Svinebæst,"  skreg  Kosakken 
og  drev  til  Hovedet  med  sin  knyttede  Næve.  „Er  I 
mere  fejge  end  Grevens  Bønder,  for  det  var  dog  dem, 
der  bragte  os  ham  paa  et  Sølvfad  med  Brød  og  Salt 
omkring.  Skam  jer  som  Hunde,  om  I  vil  staa  tilbage 
for  andre.  Om  otte  Dage  er  Zelazniak  her,  og  han  vil 
have  Herremandens  Hoved  eller  jeres.  Gaa  nu  og  gør, 
som  jeg  har  sagt,  saa  skal  I  blive  Kejserindens  frie 
Børn." 

De  vare  ellers  hverken  blødhjærtede  eller  følsomme, 
disse  forkuede  Bønder,  og  dog  var  der  nogle  af  Kvin- 
derne, som  skreg  ved  Synet  af  Hovedet.  Men  Mændenes 
Vildskab  steg.  De  haanede,  truede  og  spyttede  ad  dette 
ligblege,  alvorlige  Ansigt,  som  lyste  dem  i  Møde  i 
Maaneskinnet.  Hvad  vare  de  saa  værd,  de  overmodige 
og  frygtede  Herrer,  naar  nogle  dristige  Mænd  vare  nok 
til  at  skille  deres  Hoveder  fra  Kroppene.  Disse  arme, 
uvidende  Bønder  tænkte  ikke  langt;  de  overvejede  ikke 
Følgerne  af  Gærningen,  men  saå  kun  paa  Gerningen  selv. 
Med  høje  Baab  forlangte  de  straks  at  storme  Gaarden. 

Da  brød  en  Mand,  som  hidindtil  havde  holdt  sig 
stille  tilbage,  frem  gennem  Mængden.  Hans  Øjne  lyste, 
hans  Ansigt  var  fortrukket  af  Sindsbevægelse.  Alle 
kendte  ham:  det  var  Wriszeks  Tjener  Johan,  den  ær- 
bødige og  ydmj^ge  Johan.  Han  var  født  i  Landsbyen, 
trukket  frem  af  Elendigheden,  hjulpet,  opfødt  og  op- 
lært af  Wriszek,  og  han  hadede  Godsejeren  desto 
dybere. 

Johan  vendte  sig  mod  de  ivrigste  og  fik  dem  til 
at  tie  stille,  saa  talte  han  til  Mængden: 

„I  har  kun  jert  usle  Liv,  hvorfor  vil  I  unyttigt 
ofre  det?  Er  I  da  saa  dumme  at  tro,  at  Broen  vil 
blive  hejst  ned  og  alle  Porte  aabnede,  blot  I  komme 
stormende?  Husker  I  da  ikke  paa,  at  der  er  Fogederne 
og  Rideknægtene  og  mange  flere  med  Bøsser  og  Pi- 
stoler paa  Gaarden,  og  tror  I,  de  vil  sidde  stille  og 
lade  sig  slagte?  I  kan  vel  magte  dem  til  sidst,  men 
hvormange  af  jer  vil  saa  ikke  allerede  være  kolde? 
Nej,  lad  mig  raade.  Naar  den  Gamle  først  er  færdig, 
saa  giver  de  andre  sig  nok  hurtigt.  Lad  nu  mig.  Gør 
som  Zaporogen  har  sagt;  gaa  hver  til  sit  og  bind 
Leerne  paa  Skaft,  spis  et  godt  Maaltid  Mad  og  mød  saa 
her  før  Solopgang.  Du  og  du  og  du,"  og  han  udpegede 
en  halv  Snes  af  Bønderne,  „I  skal  være  Førerne.  Nogle 
af  jer  gaar  som  sædvanlig  op  til  Gaarden  kort  efter 
Daggr}^  som  for  at  begynde  Arbejdet.  Resten  maa 
samle  sig  i  den  lille  Lund,  men  ikke  et  Ord  maa  der 
mæles.  Naar  I  ser,  at  jeg  vinker  med  et  Lagen  fra  den 
søndre  Gavl,  saa  stormer  I  alle  ind.  Til  den  Tid,''  føjede 
han  til  med  et  stygt  Smil,  „skal  den  Gamle  modtage 
jer  venligt,  det  lover  jeg  jer.'" 

Johans   Tale   blev   modtaget   med    Begejstring;   nu 

var  Ulveflokken  modig,  thi  den  havde  fundet  en  af  sine 
egne  at  samles  om. 

Paa  Zenkowice  var  alt  stille;  Folk  og  Fæ  vare 
gaaede  til  Hvile,  kun  Gregor  Wriszek  og  hans  Hustru 
sade  endnu  oppe,  thi  Søvnen  kom  nu  sent  til  dem. 

Skæbnen  havde  truffet  dem,  og  de  vare  sunkne 
sammen  under  dens  Slag.  Hvad  var  der  nu  tilbage 
af  den  hidsige,  men  godmodige  Herremand;  en  gammel 
Mand,  forkuet  af  Sorg,  forpint  af  Bekymringer,  I  hvilken 
frygtelig,  daglig  Kval  levede  dog  ikke  dette  barnløse 
Ægtepar,  hvis  Livs  Solskin  og  Glæde,  deres  elskede 
Anna,  pludselig  var  blevet  dem  berøvet,  ikke  ved  en 
brat  Død,  thi  Sorgen  over  Døden  kan  være  mild  ved 
Haabet  om  et  lykkeligt  Gensyn;  men  paa  en  frygtelig, 
mystisk,  ja  grufuld  Maade  var  hun  pludselig  forsvunden 
for  dem.  Hvor  var  hun  henne;  trængte  hun  til  deres 
Hjælp;  raabte  hun  maaske  i  Fortvivlelse  deres  Navne 
ud  i  Ensomhed  og  Elendighed?  Hvad  er  dog  frygte- 
ligere end  Uvisheden  ?  Hvad  er  saa  nagende  som  den 
snigende  Angst?  Altid  stirrer  dens  blege,  fortrukne 
Aasyn  paa  én. 

Hviken  forfærdelig  Time  for  disse  to,  da  de  kom 
hjem  til  Gæstgivergaarden  i  Warschau  og  ikke  havde 
fundet  Anna  dér,  men  havde  faaet  at  vide,  at  hun  med 
et  ukendt  Mandfolk  var  stegen  ind  i  en  Vogn  og  hurtigt 
kørt  bort.  Hvor  havde  de  dog  jamret,  søgt  og  spurgt, 
men  alt  forgæves.  I  den  uhyre  Forvirring  i  Hoved- 
staden vare  alle  deres  Raab  druknede;  ingen  havde 
kunnet  give  dem  Svar.  Og  da  ogsaa  de  nogle  faa  Dage 
senere,  forpinte  af  Angst  og  Søvnløshed,  ilsomt  havde 
maattet  drage  fra  Byen,  var  det  som  to  kuede,  sønder- 
knuste Mennesker.  Hvad  betød  det  imod  denne  Hjerte- 
sorg,   at    de    end    ikke    havde    opnaaet    det   ringeste    i 

deres  Arvesag,  naar  Anna  Sorolewskas  uhørlige  Stemme 
raabte  til  dem  ved  Dag  og  ved  Nat. 

Ved  Hjemkomsten  til  Zenkowice  havde  et  nyt  Slag 
truffet  Gregor  Wriszek.  Det  havde  ikke  været  ham 
muligt  at  skaffe  Pengene  til  Jøden  Isak  Goldkalb,  de 
urolige  Tider  gjorde  det  ganske  umuligt,  og  uden  at 
give  en  Dags  Henstand  havde  den  ubarmhjertige  Aager- 
karl  krævet  sin  Ret:  Paa  det  stolte  Plochow,  paa  den 
elskede  Myndlings  Herresæde,  fandtes  nu  ikke  et  Møbel 
mere,  ikke  en  Hest,  ikke  en  Ko  i  Stalden,  alt  havde 
Isak  tilranet  sig,  ført  bort  og  solgt. 

Til  alle  de  andre  Sorger  og  Bekymringer  kom  Gæ- 
ringen blandt  Bønderne;  der  var  som  en  Smitte  i 
Luften,  alle  vidste  at  berette  om  Sj^gdommens  Symp- 
tomer, men  endnu  var  den  ikke  kommen  til  Udbrud. 
De  talte  ikke  meget  sammen,  disse  to  gamle,  skæbne- 
slagne Mennesker,  der  nu  i  en  Menneskealder  havde 
fulgtes  ad  gennem  Livet;  men  som  to  forskræmte 
Fugle  ty  tæt  ind  til  hinanden  paa  samme  Gren, 
saaledes  holdt  de  sammen,  forpinte  og  trætte.  — 

Dog,  Søvnen  bringer  for  en  Stund  Fred  for  alle 
Sorger.  Ogsaa  til  disse  to  Mennesker  kom  den.  Roligt 
sov  de  Side  om  Side  som  saa  ofte  før,  befriede  for 
det  Trj^k,  der  om  Dagen  knugede  deres  Sind.  Den 
Maane,  der  klar  og  udeltagende  h^ste  ned  paa  de  liade- 
fulde  Bønders  Forsamling,  fyldte  ogsaa  deres  Sove- 
kammer med  et  svagt  Skær. 

Pludselig   farer  Fru  Wriszek  op  af  Søvne;   hendes 

Mand   havde   stønnet   og  jamret   sig.     Endnu   lyder  en 

pibende  Rallen  fra  hendes  Husbond. 

Gode  Gud,  hvad  er  der  i  Vejen? 

Hun    ser   et   Menneske   bøjet    over   Wriszek;    hun 

strækker   sin    Haand    ud    og    føler    en    varm,    klæbrig 

Vædske.  Et  Skrig  skingrer  i  Nattens  Stilhed.  Da  griber 
en  jærnhaard  Haand  hende  i  Struben  og  tvinger  hende 
ned  paa  Puden.  En  Kniv  lyner.  Et  eneste  voldsomt 
Snit  træffer  hendes  Hals  og  skiller  næsten  Hovedet  ft-a 
Kroppen. 

Atter  er  der  stille  i  Sovekammeret,  men  denne 
Gang  Dødens  Stilhed.  Over  de  to  gamles  sønderflængede 
og  blodige  Lig  bøjer  Johan  sit  hadefulde  Ansigt.  Ende- 
lig er  hans  Time  kommen,  endelig  er  Hævnen  hans; 
nu  skal  han  herske  paa  Zenkowice,  og  blodigt  skal 
hans  Herredømme  blive. 


1  den  graa  Morgen  viftede  en  hvid  Dug  fra  Gavl- 
vinduet, og  Ulveflokken  styrtede  løs  paa  sit  Bytte; 
Modstanden  blev  kun  kort.  Med  skingi'ende  Skrig  og 
vilde  Hyl  stormede  Bønderne  frem  mod  Gaarden; 
Fogederne,  Rideknægtene  og  det  øvrige  mandlige  og 
kvindelige  Tyende  flygtede  op  til  Hovedbygningen, 
men  her  fandt  de  den  store  Dør  til  Forhallen  stænget 
indvendig  fra.  Man  begyndte  at  arbejde  paa  den  for 
at  sprænge  den.  Da  aabnedes  Sovekammervinduet  lige 
ovenover;  alle  saå  derop.  Gregor  \Yriszek  bøjede  sig 
langt  ud  af  Vinduet,  og  pludselig  styrtede  han  ud  af 
det  midt  ned  i  Flokken;  han  var  i  sin  Natskjorte,  der 
næsten  var  rød  af  Blod.  Folkene  bleve  som  lamslaaede, 
og  medens  de  i  stum  Rædsel  bøjede  sig  ned  over  deres 
Herremands  Lig,  faldt  en  tung  Vægt  ned  paa  de  nær- 
meste og  kastede  dem  til  Jorden.  Det  var  deres  Frues 
afsjælede  Legeme,  næsten  ukendeligt  ved  det  frygtelige, 
gabende  Saar  i  Halsen. 

Med  høje  Skrig  flygtede  de  alle;  men  det  var  for 
sent,  Bønderne  vare  over  dem.  De  sloge  dem  med 
deres  Knipler,   stak   og  huggede   med  Knive   og  Leer. 

5* 

Myrderiet  var  i  fuld  Gang,  da  en  vældig  Stemme  raabte 
ud  over  Forvirringen:  „Bind  dem,  men  dræb  dem 
ikke!" 

Det  var  Johan,  de  rasende  Bønders  grusomme  An- 
fører, der  raabte  til  dem;  de  gjorde  som  han  befalede, 
og  snart  laa  alle,  hvem  en  hurtig  Død  ikke  havde  sluttet 
i  sin  barmhjertige  Favn,  bundne  og  bastede.  Der  blev 
vild  Jubel,  da  Johan  ad  Hovedtrappen  steg  ned  i 
Gaarden;  han  havde  iført  sig  Godsejerens  lange,  tunge 
Ridestøvler;  Sabelen,  Adelsmandens  Særkende,  slæbte 
ved  hans  Side,  og  over  Skuldrene  havde  han  kastet 
Wriszeks  smukkeste  Pels. 

,,Nu  er  jeg  Herremanden,"  raabte  han  til  dem,  ..nu 
vil  jeg  holde  Gaardret  og  dele  alt  med  mine  tro  Bønder; 
men  Tyvepakket  skal  jeg  først  straffe." 
Og  der  blev  holdt  Gaardret. 

Ladefogeden  blev  først  ført  frem;  ham  hadede  de 
alle  mest.  Johans  Stemme  var  mild  og  venlig,  medens 
han  én  for  én  regnede  alle  Fogedens  Synder  og  For- 
seelser op:  at  han  havde  pint  Folkene,  slaaet  Bønderne, 
forført  deres  Døtre,  gjort  sig  ulovlig  Fordel  og  meget 
mere.  Som  en  Kat  leger  med  sit  Bytte,  saaledes  nød 
Johan  at  have  faaet  sin  Rival  og  Modstander  i  Hænde. 
Tilsidst  faldt  den  frygtelige  Dom.  Fire  Heste  bleve 
førte  frem,  og  den  ligblege  Foged  blev  bunden  med  en 
Arm  eller  et  Ben  til  hver  af  dem.  Bønderne  hylede 
og  skreg.  Hestene  for  fra  hverandre,  de  slog,  halede 
og  trak.  Paa  denne  grufulde  Maade  fandt  den  ulykke- 
lige Døden. 

En  anden,  tredje  og  fjerde  af  Husets  Folk  blev  ført 
frem,  og  Johans  frygtelige  Fantasi  opfandt  nye,  rædsels- 
fulde Pinsler  for  hver  af  dem.  Hans  smaalige  Hukom- 
melse   havde    i    sit    lave,    nedrige  Had  bevaret  Mindet 

om  enhver  Ordstrid,  enhver  lille  Ychiiygelse,  og  nu 
gengældte  han  sine  Medtjenere  det.  Til  sidst  gad  han 
ikke  længere  pine  hver  enkelt;  midt  i  Gaarden  lod  han 
dynge  Kvas,  Planker  og  Ved  sammen  og  tænde  Ild  i 
dette  Baal,  og  da  Ilden  havde  godt  fat,  da  Røg  og  Damp 
var  hørt  op,  og  den  hele  Dynge  kun  var  Gløder  og 
klare  Flammer,  befalede  han  Resten  af  Fangerne  med 
Undtagelse  af  de  faa,  han  af  forskellige  Grunde  be- 
naadede,  smidt  ind  deri.  Og  medens  der  fra  de  ulyk- 
kelige, som  levende  ristedes,  lød  skrækkelige  Jammer- 
skrig, dansede  den  vanvittige  Flok  af  rasende,  blod- 
tørstige Menneskedyr  rundt  om  Baalet. 

Ved  Indkørselen  til  Zenkowice  lod  Tjeneren  Johan 
paa  Enden  af  to  lange  Stager  plante  Gregor  Wriszeks 
og  hans  Hustrus  afskaarne  Hoveder;  med  brustne  Blikke 
stirrede  de  ud  mod  Plochows  fjerne  Marker. 


VI. 

I  Klosteret. 


1  Mlowas  Klostergaard  under  Buegangene  sad  Anna 
Sorolewska,  bleg  og  mat  efter  en  langvarig  Sygdom; 
hun  hvilede  i  sin  Sygestol,  der  var  sat  hen  i  det  luneste 
Hjørne,  hvor  Solen  bagte  og  ikke  en  Vind  rørte  sig. 
En  heftig  Nervefeber  havde  efter  hin  Sorgens  Dag,  da 
hun,  raat  og  brutalt  revet  bort  fra  sine  Kære,  havde 
hørt  Kosinskis  Død  forkynde,  i  lang  Tid  holdt  hende 
svævende  mellem  Liv  og  Død.  Men  hendes  Ungdom 
havde  sejret,  og  nu  sad  hun  dér,  fin  og  gennemsigtig, 
som  en  Skygge  af  den  fordums  livsglade  og  friske 
Anna. 

Den  milde,  indre  Fred,  som  saa  ofte  fylder  Rekon- 
valescenter, hvilede  ogsaa  over  hendes  Sind.  Som  i  en 
fjern,  usikker  Taage  stod  Erindringen  om  den  frygtelige 
Dag  for  hende.  Hun  havde  i  sine  Feberfantasier  uop- 
hørlig kaldt  paa  sin  Tante  og  Onkel,  men  nu  var 
hendes  Længsel  efter  hine  to  Kære  bleven  stilnet,  efter 
at  Abbedisen,  hvem  hele  denne  Sag  var  vokset  over 
Hovedet,  havde  lovet  hende  at  afsende  et  Bud  med 
Brev  til  dem. 

Det  havde  været  et  haardt  Slag  for  Søster  Mahvina, 
da  hun  havde  erfaret  Søstersønnens  Fhigt  og  Forræderi 
mod  de  mægtige  Czartory skier;  men  endnu  værre  var 
det  dog,  at  det  Rygte  efterhaanden  havde  udbredt  sig 
i  Warschau  og  ogsaa  var  kommet  Abbedissen  for  Øre, 
at  det  var  Kongen,  der,  benyttende  sig  af  Forvirringen 
i  Hovedstaden,  havde  ladet  Anna  Sorolewska,  i  hvem 
han  var  dødelig  forelsket,  bortføre,  og  at  dette  Rygte 
af  hans  Fjender  hensynsløst  benyttedes  som  Agitations- 
middel.  Abbedissen  foragtede,  som  en  stor  Del  af 
Adelen,  Kongen;  men  hun  boede  for  nær  Warschau 
til  ikke  at  maatte  frygte  hans  Parti,  Derfor  stod  det  nu 
for  hende  som  den  eneste  Udvej  hurtigst  muligt,  naar 
Annas  Tilstand  tillod  det.  at  sende  hende  i  al  Stilhed 
den  lange  Vej  til  Ukraine,  og  derfor  havde  hun  givet 
Budet  til  Wriszeks  Ordre  om  at  tilbagelægge  Rejsen  i 
største  Hast. 

Men  Budet  naaede  aldrig  frem;  thi  længe  før  han 
naaede  Ukraine  stod  dette  Land  i  Flammer.  — 

Anna  Sorolewska  sad  i  sin  Sygestol  og  lod  Ind- 
trykkene fra  Klosterlivet  passere  gennem  sin  Erindring, 
medens  Planer,  ganske  modsatte  Abbedissens,  efter- 
haanden formede  sig  for  hende. 

Denne  stille  Fred,  denne  jævne  Ensformighed,  hvor 
Dag  gled  hen  efter  Dag  uden  store  Glæder,  men  ogsaa 
uden  Sorger,  syntes  hende  i  hendes  nuværende  Svag- 
hedstilstand den  lykkeligste  Tilværelse  af  alle.  Lidt 
efter  lidt  modnedes  den  Beslutning  hos  hende  at 
knytte  Resten  af  sit  Liv  til  Klosteret.  Hun  nærede 
næppe  nogen  Tvivl  om,  at  Kosinski  virkelig  var  død, 
men  hun  besluttede  at  vente  med  at  meddele  sin  Be- 
slutning om  at  tage  Sløret,  til  hun  havde  hørt  Ulykkes- 
budskabet bekræftet  af  Onkelen  eller  faaet  faktiske  Be- 

viser  derpaa  i  Hænde.  Saa  vilde  liiin  sælge  Plochow; 
Halvdelen  af  sin  Formue  vilde  hun  skænke  Wriszeks, 
for  at  deres  Alderdom  kunne  henglide  i  Fred  og  Ro 
uden  Pengesorger,  dem  hun  altfor  ofte  havde  mærket 
trykkede  deres  Sind;  Hesten  vilde  hun  skænke  til 
Mlowa.  Her  i  Klosteret  skulde  hendes  Dage  stille  glide 
hen.  Og  hver  Dag  vilde  hun  drage  Mindet  om  sin 
Ungdoms  Kærlighed  frem ;  den  skulde  være  hendes 
Helgen,  til  dens  Ihukommelse  vilde  hun  vie  sit  Liv. 
Begivenhederne,  hendes  Sj-gdom,  hendes  nuværende 
Svaghedstilstand  og  de  ejendommelige  Omgivelser  havde 
næsten  gjort  hende  til  en  Sværmerske. 

Til  Søster  Malwina  saå  Anna  meget  lidt;  som 
Klosterets  Herskerinde  holdt  Abbedissen  sig  fjernt  fra 
de  andre,  optagen  af  Administrationen;  hendes  kolde 
Væsen  fjernede  yderligere  Anna  fra  hende. 

Desto  mere  havde  Anna  sluttet  sig  til  Lægsøstrene. 
Stilfærdige  gik  de  om  i  Klosteret,  hver  passende  sin 
Dont,  altid  muntre,  venlige  og  hjælpsomme.  Deres 
Andagtsøvelser  passede  de  med  et  Urs  Regelmæs- 
sighed, og  efter  hvad  hun  kunde  se  for  de  flestes  Ved- 
kommende med  stor  Oprigtighed.  Men  udenfor  Andagts- 
timerne lo  og  pludrede  de  som  andre  lykkelige  Kvinder, 
fortalte  om  deres  smaa  Oplevelser  og  spøgede  med 
hverandre.  Hvor  fejlagtigt  havde  hun  ikke  tidligere 
ioreslillet  sig  et  saadant  Klosterliv  som  et  Liv  i  fortsat 
Bod  mellem  mørke,  dystre  og  sorgbetyngede  Væsener, 
hvem  al  Glæde  var  berøvet.  Her  var  tværtimod  fuldt 
op  af  det,  som  gør  Livet  let:  Fred,  Munterhed  og  Ar- 
bejde. 

Nogle  arbejdede  i  Haven,  andre  i  Klosteret  ved 
Væven  og  Sybordene  eller  med  at  sortere  Urter  og 
tilberede    et  Lægemiddel,    som  i  Aarhundreder   havde 

været  Mlowaklosterets  Hemmelighed  og  gjort  dets  Navn 
berømt.  Men  mest  af  alt  holdt  Anna  af  at  tale  med 
dem  af  Søstrene,  som  havde  været  ude  i  Omegnen  for 
at  pleje  de  syge  og  gamle.  De  fortalte  hende  om  mangt 
og  meget,  hun  ikke  før  havde  tænkt  over:  om  Bøn- 
dernes Elendighed,  om  deres  Uvidenhed  og  Overtro, 
men  ogsaa  om  deres  Taknemmelighed,  Nøjsomhed  og 
barnlige  Tænkemaade,  og  hun  kom  gennem  disse  Sam- 
taler denne  ulykkelige  Del  af  Befolkningen  langt  nær- 
mere, end  hele  hendes  Liv  paa  Landet  midt  imellem 
dem  før  havde  bragt  hende. 

Medens  Anna  sad  saaledes  og  lod  Tankerne  tlyve, 
gled  Eftermiddagen  hen;  Skyggerne  ble  ve  længere. 
Aftenen  nærmede  sig,  uden  at  hun  bemærkede  det. 
En  Lægsøster  kom  hen  til  hende,  kaldte  paa  hende  og 
skændte  kærligt,  fordi  hun  var  bleven  saa  længe  ude. 
Saa  gik  de  sammen  ind  for  at  nj^de  Aftensmaaltidet. 
Efter  dette  var  der  Andagt,  og  derpaa  skulde  Rekon- 
valescenten til  Ro. 

Anna  havde  sin  Celle  som  de  andre  Søstre,  et  rum- 
meligt, lyst  Værelse,  der  vendte  ud  til  Haven.  Snart 
sov  hun  ind,  en  let,  sund  Søvn,  medens  Stilheden  bredte 
sig,  og  Klosterets  tunge  Bygning  med  de  høje  Murtinder 
og  de  talrige  Udhuse  badede  sig  i  det  stille,  klare 
Maanelys.  Højt  oppe,  hvor  ingen  jordisk  Larm  kunde 
naå  den,  gled  Maanen  kold  og  klar  hen  over  Himmel- 
hvælvingen, skuende  ned  paa  Jordlivets  brogede  Virvar, 
paa  Menneskenes  slette  og  gode  Gerninger,  paa  Ukrai- 
nens   blodige  Slagterier    og   paa  Mlowas    venlige  Fred. 


VIL 

Rædslerne  i  Uman. 


Attamanen  Zelazniak  havde  holdt  Ord;  i  Spidsen 
for  sine  vilde  Zaporoger,  til  hvem  en  Hær  af  fanatiske, 
rasende  Bønder  med  deres  Kvindfolk  havde  sluttet  sig, 
var  han  naaet  midt  ind  i  Ukraine.  Man  havde  slaaet 
Lejr  tæt  ved  Zenkowice,  og  nu  holdt  han  dér  som  en 
Huunerfyrste  mellem  sine  Vasaller;  strunk  sad  han  i 
sin  høje  Kosaksadel,  klædt  i  barbarisk  Pragt.  Et  vid- 
underlig kostbart  Altertæppe,  et  Kunstværk  af  Broderi, 
udsyet  med  Guld  og  Ædelstene,  et  Rov  fra  en  berømt 
katolsk  Klosterkirke,  havde  han  ladet  omdanne  til 
Skaberak  for  sin  Hest;  selv  var  han  behængt  fra  øverst 
til  nederst  med  Smykker,  Guldkæder  og  Juveler. 

Hans  smaa,  skæve  Tartarøjne  flakkede  uroligt  om- 
kring, og  der  kom  et  rovdyragtigt  Glimt  i  dem,  da  han 
fæstede  dem  paa  Bondeføreren  Johan,  der  i  Spidsen  for 
sine  tro  Følgesvende  nærmede  sig  ham. 

Ogsaa  Johan  var  klædt  med  zigøjneragtig  Pragt. 
Som  om  kun  det,  der  funklede  og  straalede,  var  smukt, 
havde  han  udpyntet  sig  med  de  mest  skrigende  Klædnings- 
stykker, han  havde  fundet  ved  de  talrige  Plyndringer  af 

Herregaarde    og    Slotte,    som    vare   faldne    (or   ham   og 
hans  vilde  Horder. 

Men  overfor  Tartarfyrsten  kom  hans  krybende  Slave- 
sjæl atter  frem. 

Han  bar  en  Guldtallerken,  hvorpaa  der  var  hobet 
en  Dynge  Smykker  op,  omgivne  af  det  traditionelle  Salt 
og  Brød,  Tegnet  paa  Underdanighed  og  Gæstevenskab; 
og  han  omgaves  af  tolv  stærke,  vilde  Bonderkarle,  der 
hver  førte  en  høj  Stage,  paa  hvilke  Beviserne  for  deres 
Lydighed  sad  —  tolv  afskaarne  Herremandshoveder. 

Johan  knælede  ned  foran  Zelazniak,  og  idet  han 
ydmygt  rakte  Fadet  frem,  tlød  der  fra  hans  Læber  den 
vamleste  Strøm  af  lav  og  kujonagtig  Smiger  for  Verdens 
største,  viseste  og  tapreste  Fyrste,  for  den  udødelige 
Zelazniak. 

Kosakfyrsten  lod  naadigt  Johan  rejse  sig  op;  han 
kaldte  ham  sin  tapre  Frænde,  spurgte  ham  ud  om  For- 
holdene, om  de  Herregaarde,  han  havde  ph'ndret,  om 
Bondehærens  Størrelse  og  om  meget  andet,  og  da  Johan, 
usigelig  smigret  ved  denne  Naade,  havde  afgivet  sin 
Rapport,  hvori  Herregaardenes  Størrelse  og  deres  Ejer- 
mænds Rigdom  og  Magt  mange  Gange  var  fordoblet, 
bøjede  Fyrsten  sig  ned  mod  ham  og  lagde  sin  Haand 
paa  hans  Skulder,  medens  hans  smaa,  stikkende  Øjne 
stirrede  ind  i  Johans. 

,.Du  er  i  Sandhed  en  modig  Mand,''  sagde  han;  „og 
vor  Moder,  Kejserinden,  vil  rigeligt  belønne  dig  for  dine 
Gerninger.  I  hendes  Navn  udnævner  jeg  dig  til  Bonde- 
hærens Anfører;  men  dog  paa  én  Betingelse:  Krigen  er 
kostbar,  og  vor  Moder  skal  ikke  betale,  hvad  det  koster 
at  befri  eder  fra  eders  Trældom;  du  maa  inden  24  Timer 
bringe  mig  100,000  Gylden  enten  i  Penge  eller  Smykker." 

Johan  blegnede.    Under  alle  Plyndringerne  var  vel 


76 

meget  blevet  røvet  af  hans  Bønder,  men  det  meste  var 
det  dog  lykkedes  ham  under  Trusler  og  Løfter  om 
senere  Deling  at  faa  bragt  i  Sikkerhed.  Hans  gridske 
Natur  væltede  sig  i  Tankerne  i  alle  disse  Penge  og  Kost- 
barheder, og  nu  vilde  denne  Kosak,  der  ikke  havde  rørt 
en  Finger  til  at  erhverve  dem,  tage  dem  fra  ham 

Han  begyndte  at  klage  og  jamre;  han  ejede  intet 
uden  det, hvori  han  gik  og  stod;  alt  andet  havde  Bønderne 
tilranet  sig.  Men  Zelazniak  sad  atter  rank  i  sin  Sadel 
og  smilede  frem  for  sig. 

„Saa  meget  des  værre  for  dig,  min  Ven,'-  svarede 
han,  .,thi  saa  er  du  en  uduelig  Anfører.  Men  lad  os 
ikke  tale  mere  om  det,  I  Morgen  bringer  du  mig  Pengene, 
eller  der  vil  staa  13  Hoveder  om  mit  Telt.  • 

Johan  kastede  sig  i  Støvet  for  denne  Mand,  hvis 
Herskermagt  kunde  knuse  ham.  Det  var  altsaa  alt, 
hvad  hans  Arbejde,  Udholdenhed  og  Grusomhed  skulde 
indbringe  ham  —  ligesom  Herremændene  at  blive  gjort 
et  Hoved  kortere. 

I  stum  Fortvivlelse  drog  Johan  tilbage  til  Zenkowice 
og  lukkede  sig  hele  Dagen  inde.  Men  den  næste  Morgen 
stod  han  atter  for  Zelazniaks  Aasyn.  Johans  Træk,  som 
Mordlyst,  Grusomhed  og  vilde  Udskejelser  havde  givet 
en  frygtelig  Skarphed,  vare  slappede  af  Nattevaagen, 
Sorg  og  Ydmygelse;  thi  han  medbragte,  hvad  Fyrsten 
havde  forlangt,  omtrent  hele  den  plyndrede  Skat  i 
Kostbarheder  og  Penge. 

Fra  den  Dag  blev  Johan  Bøndernes  officielle  Anfører, 
men  hans  Grusomhed  og  Gridskhed  fordobledes.  — 

Overalt  i  Ukraine  vare  Forholdene  fortvivlede; 
Kejserindens  Hensigt  var  naaet.  Grev  Potocki,  som 
tidligere  havde  haft  fast  Fod  i  Podolien,  havde  paa 
Grund  af  Oprøret  maattet  trække  sig  bort  til  Landets 

yderste  Egne  og  kæmpede  her  paa  Grænsen  af  Tyrkiet 
en  heltemodig  Kamp  mod  Russerne.  De  hævngerrige, 
forpinte  og  dyriske  Bønder  fore  imidlertid,  støttede  al" 
Kosakkerne,  frem  med  utrolig  Blodtørst  mod  alle  ikke 
ligestillede.  Om  snarlig  Hjælp  for  de  betrængte  var 
der  kun  ringe  Haab,  dertil  vare  Afstandene  for  store. 
Saa  flygtede  da,  hvem  der  ikke  blev  grebet  af  de 
mordlystne  Horder;  en  Del  lykkedes  det  at  komme  ud 
over  Landets  Grænser,  men  de  alier  Heste  tyede  til 
Byerne,    bag    hvis   Mure    de    haabede    at    kunne   ride 

Stormen  af. 

I  Uman  var  Folkemængden  stegen  til  det  dobbelte, 
da  Zelazniak  lejrede  sig  foran  Byen,  Skønt  Gaderne 
vrimlede  af  Mennnesker,  herskede  der  dog  en  beklemt 
og  angstfuld  Tavshed  i  dem;  ingen  turde  tale  højt,  alle 
følte  Uvejret  hænge  over  Hovedet. 

Zelazniak  havde  fordret  Byens  Overgivelse  paa  Naade 
og  Unaade  inden  12  Timer.  I  Stadens  Raadhus  vare  de 
første  blandt  Borgerne  og  mange  af  Omegnens  største 
Godsejere  forsamlede  for  at  drøfte  Svaret.  Men  paa 
Gaderne  ventede  den  menige  Hobs  Tusinder  i  ængstelig 
Spænding;  mange,  baade  Kvinder  og  Mænd,  vare  blevne 
næsten  vanvittige  af  Frygt,  Nød  og  udstandne  Lidelser. 
Overalt  fortaltes  der  med  hviskende  Røst  om  Johan  den 
Grusommes  og  Zelazniaks  Misgerninger. 

Saa  godt  man  havde  kunnet  vare  Flygtningene 
blevne  anbragte  rundt  om  i  Husene;  men  det  havde 
været  umuligt  at  bringe  de  sidst  ankomne  Skarer  under 
Tag,  og  rundt  om  i  Byen  paa  Torve  og  Gader  saa  man 
disse  ulykkelige  lejrede.  Kvinder  med  spæde  Børn  ved 
Brystet,  Oldinge  og  Syge,  alle  krøb  de  sammen  i  Porte, 
og  hvor  de  fandt  det  mindste  Ly.  Endnu  var  der  Føde- 
varer i  Byen,  men  hvor  længe  vilde  de  strække  til? 

Det  var  Formiddag.  Rygtet  om,  at  Raadet  havde 
besluttet  at  forhandle  med  Zelazniak  spredtes  som  en 
Løbeild;  alle  diskuterede  ivrigt,  hvad  der  nu  vilde  ske: 
overgav  Ryen  sig,  hvem  turde  da  stole  paa  denne  Røver- 
førers Løfter;  overgav  man  sig  ikke,  vilde  hans  Hævn, 
om  han  indtog  Staden,  blive  frygtelig.  — 

I  Ry  ens  usleste  Kvarter,  hvor  Gaderne  vare  smalle 
og  dybe  som  Kloaker,  hvor  Urenhed,  Dynd  og  Fugtighed 
fra  Floden  dannede  et  stinkende  Ælte,  boede  Menneske- 
hedens Udskud,  de  mest  foragtede  blandt  Pariaerne,  og 
dog  maaske  de,  hvis  Vilje  var  den  stærkesfe:  de  foragtede 
Jøder.  Her  var  der  dødsstille,  thi  de  rettroende  skyede 
dette  Kvarter,  og  Jøderne  vare  for  opofrende  mod  deres 
egne  til  at  lade  nogen  Flygtning  blive  paa  Gaden. 

I  et  af  de  yderste  Huse  mod  Floden,  i  et  højt,  smalt 
Bindingsværkshus,  der  ludede  og  hældede,  som  skulde 
det  hvert  Øjeblik  falde  fra  hinanden,  boede  Isak  Gold- 
kalb.  Højt  op  i  det  aller  øverste  Loftskammer  var 
Familien  tyet;  her  sad  Isak,  hans  Hustru  og  deres 
eneste  Rarn,  Rachel.  I  en  Menneskealder  havde  Isak 
lidt  Nød,  levet  i  det  ubeskriveligste  Svineri  og  Elen- 
dighed for  at  puge  sig  Penge  sammen.  Det  meste 
af  en  anden  Menneskealder  havde  han  derpaa  tilbragt 
med  at  aagre  og  sjakre  med  sine  Penge  for  at  hobe 
Rigdomme  paa  sin  Arne.  Hvor  megen  Sorg,  hvor  megen 
Nød  og  Fortvivlelse  havde  han  ikke  spredt  ud  i  Verden, 
hvor  mange  Hjem  havde  han  ikke  ødelagt,  før  han  nu 
endelig  var  naaet  til  sit  Maal:  at  hans  eget  Hjem  stod 
fast,  urokkelig  fast  paa  Guld,  og  at  hans  Livs  Sol,  hans 
Hjertes  Fryd,  Rachel,  den  smukke,  blide  Rachel,  var 
det  rigeste  Parti  blandt  Jøderne  i  Uman.  Her  oppe  i 
dette  Kammer  var  hans  Allerhelligste;  her  havde  han 
i  Skabe  og  Gemmer  sine  utallige  Forskrivninger,  Gælds- 

beviser  og  andre  Dokumenter;  her  oppe  havde  han 
sm  store,  dyrebare  Jernkasse,  der  indeholdt  hans  Kost- 
barheder og  kontante  Penge,  og  hvori  alt  det  øvrige 
under  kritiske  Forhold  kunde  pakkes.  Her  sad  han  nu 
med  alt,  hvad  der  var  ham  kært,  ja  helligt  paa  Jorden: 
med  Barn,  Penge  og  Hustru 

Han  sad  og  stirrede  ud  ad  det  lille  Vindue;  under 
ham  gled  Floden,  gul  og  dyndet,  og  foran  ham  bredte 
sig  som  et  Panorama  det  lave,  flade  Land,  hvor  Fjendens 
Hær  havde  lejret  sig.  Han  kunde  høre  deres  Raaben 
og  Skrigen,  og  hans  skarpe  Øjne  kunde  skelne  hver 
Skikkelse,  ja  næsten  deres  Træk.  Hvor  han  hadede  og 
foragtede  denne  Rovdyrllok,  hvis  eneste  Middel  lil  at 
naa  Magt  var  Vold  og  Drab;  han  kendte  dem  for  godt 
og  var  for  klartskuende  til  at  nære  nogen  Slags  Illusioner 
om  dens  Barmhjærtighed.  Havde  man  spurgt  ham,  saa 
vilde  han  være  traadt  frem  i  Raadet  og  have  manet  til 
mandigt  Forsvar.  Som  fordum  Hebræerne  paa  Jeru- 
salems Mure,  saaledes  burde  nu  ogsaa  de  værne  deres 
Arne  med  Sværdet  i  Haand,  intet  skulde  modstaa  de 
begejstredes  Tapperhed,  og  som  Avner  skulde  Fjen- 
dernes Hærskarer  splittes.  Men  hvem  spurgte  vel  en 
ussel  Jøde,  naar  Sværdene  klang.  — 

Ovre  paa  den  anden  Flodbred  blandt  Fjenderne 
blev  der  pludselig  Røre.  Det  var  Deputationen  fra 
Byens  Raad,  der  kom  for  at  forhandle  med  Zelazniak; 
man  vilde  tilbyde  ham  en  Million  Gylden,  om  han  til- 
svor Byen  Fred  og  drog  bort.  Da  Broerne  over  den 
smalle  Flod  vare  afbrudte,  bleve  Raadsherrerne  fær- 
gede over. 

I  en  mægtig  Halvkreds  havde  Bondehæren  lejret 
sig;   alt  muligt   slæbte  den  med  sig.   Kvinder,  ja  Børn 

og  et  uhyre  Tros,  det  hele  lignede  snarere  et  stort 
Marked  end  en  Krigslejr.  Men  midt  i  dette  Virvar  var 
der  dog  en  fast  Kerne,  det  var  Zaporogernes  Lejr. 
Disse  vilde  Ryttere,  fødte  Soldater,  lavede  næsten  af 
Instinkt  straks  en  ordnet  Lejr.  En  Samling  større 
Telte  tjente  den  overdaadige  Tartarfyrste  til  Opholds- 
sted, her  uden  om  havde  de  forskellige  Sotnier  grup- 
peret sig. 

Som  sædvanlig  var  der  plantet  Stager  med  afskaarne 
Hoveder  uden  om  Fyrstens  Telt;  og  som  sædvanlig  var 
der  Orgier  inden  i  det.  Halvgale  af  Overmod,  Sejr  og 
Voldsgerninger,  berusede  af  Vin  og  egen  Tale,  raabte 
og  skreg  disse  vilde  Slagsbrødre  i  Munden  paa  hver- 
andre, medens  de  sad  eller  laa  omkring  Fyrstens  Bord. 
Og  rundt  omkring  blandt  disse  Mænd,  for  hvem  ingen 
Grusomhed  var  for  grusom,  ingen  Raahed  for  raa,  gik 
unge,  ganske  nøgne  Piger  og  vartede  dem  op.  Intet 
kunde  være  sørgeligere  end  disse  ulykkeliges  Tilvæ- 
relse; mange  af  dem  vare  unge  Adelsfrøkener,  hvem 
Skæbnen  syntes  at  have  beskaaret  en  bedre  Lod,  og 
hvis  Liv  kun  deres  Ungdom  og  Skønhed  havde  frelst. 
Tusinde  Gange  bedre  havde  det  været  for  dem  at  lide 
Døden. 

Midt  ind  i  disse  Orgier  bleve  Sendebudene  førte  for 
at  stedes  for  Zelazniaks  Aasyn. 

Da  forefaldt  der  straks  et  frygteligt  Optrin.  En  af 
de  unge  Piger  genkendte  blandt  Sendebudene  sin  Fader, 
en  af  de  rigeste  Herremænd  fra  Omegnen,  og  med  et 
Skrig  kastede  hun  sig  ind  til  ham. 

Tartarfyrsten  sad  midt  for  Bordet,  Han  var  drukken 
og  ondskabsfuld;  han  vinkede  et  Par  Hejdukker  til  sig 
og  gav  dem  en  Befaling.  De  vilde  Karle  sprang  tværs 
over  Bordet;  de  greb  den  unge  Pige,  kastede  hende  om 


cSl 

og  piskede  hendes  nøgne  Legeme  med  deres  Kosakpiske. 
Og  da  den  ulykkelige  Fader  vilde  kaste  sig  over  dem, 
maatte  hans  egne  Fæller  holde  ham  tilbage;  her  gjaldt 
det  ikke  ét  Menneskes,  men  hele  Byens  Frelse. 

Det  var  den  Modtagelse,  Umans  Gesandtskab  fdv, 
og  Fortsættelsen  blev  Begyndelsen  lig.  Thi  aldrig  saa 
snart  havde  Kosakfyrsten  hørt  den  ældste  af  Raads- 
herrernes  Tale,  før  han  for  op  som  en  gal  Mand.  Han 
slyngede  sit  Vinbæger  i  Ansigtet  paa  Talsmanden,  saa 
at  den  røde  Vin  flød  ned  over  ham  som  Blod,  og  han 
raabte  op  og  skreg,  saa  at  alle  i  Teltet  forstummede  af 
Frj^gt.  Byens  Overgivelse  paa  Naade  og  Unaade  havde 
han  forlangt;  hvor  turde  saa  noget  menneskeligt  Væsen 
komme  og  sjakre  med  ham  om  hans  Ord. 

Hvad  gjaldt  almindelige  Vedtægter  og  Regler  for 
ham?  Disse  Mænd,  der  vare  komne  til  ham  i  Tillid  til 
Parlamentærernes  Ukrænkelighed,  vare  nu  Dødens  visse 
Bytte,  og  saa  stort  var  hans  Raseri,  at  han  end  ikke 
undte  sig  Tid  til  at  pine  dem,  men  straks  lod  dem  føre 
ned  til  Floden,  hvor  de  for  Byens  Øjne  bleve  huggede 
ned  af  hans  Kosakker. 

Men  hans  Vrede  og  Mordlyst  blev  kun  opildnet 
ved  dette  grusomme  Blodbad;  han  vilde  give  Staden 
et  Skrækkens  Skuespil.  1  sin  Lejr  havde  han  4—500 
Fanger,  ulykkelige  Væsener,  der  i  en  Maanedstid  havde 
ført  den  sørgeligste  Tilværelse  mellem  alle  disse  Men- 
neskedyr, og  hvem  kun  Haabet  om  Frelse  ved  For- 
synets Barmhjertighed  endnu  holdt  oppe.  Deres  Time 
var  nu  kommen.  Dog,  paa  hvilken  Maade  skulde 
Skuespillet  bedst  opføres?  Hvem  andre  end  Johan  var 
vel  den  rette  til  at  sætte  det  i  Scene? 

Johan  grundede  lidt,  saa  vendte  han  sig  mod  Fyrsten 
med  sit  onde,  ydmyge  Smil: 

Kongerovet.  6 

„Vi  Bønder  have  lidt  meget,  før  disse  Hunde  og 
deres  Yngel  bleve  givne  i  vor  Vold.  Dog,  nu  findes  der 
vel  næppe  den  Mand  i  vor  Lejr,  som  ikke  har  toet  sine 
Hænder  i  deres  Blod.  Vi  har  smagt  Hævnens  Sødme, 
og  længe  vil  vi  endnu  kunne  nyde  den,  før  al  deres 
Yngel  er  udryddet.  Men  har  Herremændene  og  deres 
Haandlangere  pint  os,  saa  har  de  traadt  vore  Kvinder 
under  Fode  og  forhaanet  dem  tidlig  og  silde.  Lad  og- 
saa  Kvinderne  faa  deres  Hævnens  Dag;  lad  denne 
Dags  Straf  tilhøre  dem." 

Fyrsten  lo  og  fandt  Forslaget  godt.  Skaren  omkring 
ham  hujede  og  skreg  af  Henrykkelse,  og  som  en  Lobe- 
ild gik  det  igennem  Lejren,  at  denne  Dag  skulde  være 
Kvindernes  Hævnsdag  og  alle  Fangerne  blive  givne  dem 
i  Vold. 

Snart  var  hele  Lejren  i  ét  Røre;  hvad  vilde  der 
dog  ske,  naar  Kvinderne  fik  Lov  til  at  tage  Hævn? 

Alle  Vegne  fra  styrtede  Bønderkvinderne  til.  Et 
sandt  Delirium  havde  grebet  dem;  de  raabte,  skreg 
og  hylede  som  vilde  Furier,  og  Mændene  trak  sig  til- 
bage af  Frygt  for  dette  ustyrlige  Raseri.  Et  langt, 
magert  Fruentimmer  kravlede  op  paa  en  Vogn,  og  da 
Mængden  saå  denne  selvbestaltede  Taler,  blev  der  saa 
megen  Ro,  at  man  kunde  høre  hendes  hvinende 
Stemme. 

„1  mange  Aar  har  vi  maattet  vaske  Herremændenes 
skidne  Linned,"  hylede  hun;  „lad  os  nu  vaske  dem 
selv.  Løb  hen  og  hent  jeres  Skrupper  og  Mangletræer, 
saa  vasker  vi  Linned  ved  Floden!" 

De  forstode  alle  hendes  Mening  og  styrtede  af  Sted 
for  at  hente  det,  hun  nævnede. 

I  Uman  havde  Rygtet  om  det  skændige  Mord  paa 

Byens  Gesandtskab  bragt  alle  paa  Benene.    Mange  havde 

fra  Murene  været  Vidne   dertil,  og  skarevis  droge  Folk 

nu    ned   til   Flodbredden    for  at   stirre  over  paa  Fjen- 

'dens  Lejr. 

Der  ventede  dem  et  endnu  frygteligere  Skuespil. 

Af  det  store  Røre  ovre  i  Bondelejren  kunde  man 
skønne,  at  én  eller  anden  Begivenhed  forestod;  almin- 
deligt frygtedes  en  Overgang  over  Floden  og  Storm  paa 
Byen.  Saa  godt  som  det  lod  sig  gøre  i  den  store  For- 
virring, bleve  derfor  alle  Stridskræfterne  fordelte;  men 
der  blev  ikke  Brug  for  dem.  Zelazniak  vilde  jo  kun 
vise  Staden,  hvorledes  Kvinderne  toge  Hævn. 

Pludselig  saa  Tilskuerne  en  Procession  bevæge  sig 
frem  gennem  Lejren  ned  mod  Flodbredden;  det  var 
Bønderkvinderne,  der  bragte  Linnedet  til  Vask.  To  og 
to  gik  de,  hver  med  en  Fange  imellem  sig;  der  var 
Mænd,  Kvinder,  Børn  og  Oldinge  —  ja  selv  Ligene  af 
dem,  der  i  Nattens  Løb  vare  bukkede  under  af  An- 
strengelse og  Savn,  slæbtes  ned  til  Floden.  Klæderne 
havde  Megærerne  slidt  af  dem,  for  at  deres  hvide 
Kroppe  mere  skulde  ligne  Linned. 

Eftermiddagssolens  skraa  Straaler  belyste  med  frj^g- 
telig  Klarhed  det  skrækkelige  Optrin,  som  nu  foregik 
for  Tilskuernes  Øjne  tæt  ved  paa  den  smalle  Flods 
modsatte  Bred. 

De  vilde  Furier  kastede  deres  Ofre  om.  Med  Reb 
bandt  de  deres  Hænder  og  Fødder  sammen,  saa  at  der 
langs  Floden  laa  en  lang  Række  af  nøgne,  hvide  Men- 
nesker: det  Linned,  som  skulde  vaskes. 

Saa  faldt  de  over  de  ulykkelige;  de  sloge  dem  med 
Mangletræerne,  de  skrubbede  dem  med  Skrupperne. 
Furierne  hylede  og  skreg.    En  raabte:  „Der  har  du  det 

(j* 

for  min  Datters  Dyd,  min  smukke  Herre!"  En  anden: 
„Du  har  solgt  min  Mand  som  et  Dyr  for  Penge!"  Og 
som  et  almindeligt  Hyl  lød  det:  „Nu  vasker  vi  vor 
Ære  ren!    Vi  vasker  vort  Linned  som  vi  vil!" 

Raseriet  og  Blodtørsten  steg.  Som  vanvittige  sprang 
Kvinderne  omkring;  de  traadte  og  trampede  paa  de 
nøgne  Legemer,  de  sønderflængede  dem  med  Tænder 
og  Negle,  de  væltede  sig  i  deres  Blod.  De  opfandt  i 
deres  vilde  Hævntørst  de  skændigste  og  skrækkeligste 
Torturer,  alt  medens  Luften  genlød  af  deres  Hj'l  og 
Offrenes  Jammerskrig. 

Det  var  Kvindernes  Hævnsdag. 

Frygteligt  var  dette  Skuespil  for  Tilskuerne,  thi  de 
saå  her  deres  egen  Skæbne;  en  bævende  Rædsel  sæn- 
kede sig  over  Byen,  og  hviskende  gik  Beretningerne 
om  Kvindernes  Grusomheder  fra  Mund  til  Mund. 

Endelig  var  Hævnen  fuldbjrdet.  Det  sidste  Suk 
blev  draget  af  det  sidste  forpinte  Offer,  da  Solen  sank. 

Rød  gik  den  ned,  som  om  ogsaa  den  svømmede  i 
Blod;  blodrødt  flød  Flodens  Vand;  blodrødt  farvedes 
Umans  Tage  og  Lejrens  Telte.  Saa  sluktes  Dagens  Lys, 
og  Mørket  sænkede  sig  over  Byen,  hvori  Rædselen 
hvilede  som  en  knugende  Mare,  og  over  Lejren,  hvor 
afsindig  Hævntørst  og  lidenskabelig  Grusomhed  lejredes 
i  et  vildt  Bacchanal. 


Zelazniak  stormede  ikke  Byen,  thi  han  vidste,  at 
den  som  en  moden  Frugt  snart  maatte  falde  ham  i 
Hænde;  overalt  var  Landet  i  Oprør,  og  Bønderne  hær- 
gede som  Ulve;  om  Tilførsel  af  Levnedsmidler  var  der 
ikke  Tale. 

Paa  tre  Dage  vare  Fødemidlerne  opspiste  i  den 
overbefolkede  Stad;  saa  begjndte  Hungersnøden. 

Men  man  besluttede  at  holde  ud,  maaske  Forsynet 
var  barmhjertigt  og  sendte  Hjælp.  Fra  alle  Byens 
Taarne  spejdede  man  ud  i  det  Fjerne,  om  Undsætning 
dog  ikke  skulde  komme;  men  Undsætningen  kom  ikke. 
Den  fjerde  og  lemte  Dag  henrandt,  og  Nøden  steg. 

Der  fandtes  ikke  Mel,  der  fandtes  ikke  Brød,  alt 
Kød  var  opspist,  alle  Urter  fortærede.  Folk  sloges  om 
døde  Katte,  Rotter  og  Mus;  Træernes  Rødder  og  Blade 
bleve  spiste,  ja  mange  proppede  Dynd  i  sig  for  at 
dulme  Sultens  svidende  Smerte.  Dødeligheden  steg 
frygteligt;  overalt  i  Husene  og  i  Gaardene  fandtes 
døende.  Børn,  Kvinder  og  gande  Mænd  segnede  om 
paa  Gaden;  men  hvem  kunde  vel  tænke  paa  at  bringe 
dem  Hjælp.  Sj'gdom,  Elendighed  og  Fortvivlelsen  steg 
for  hver  Time  paa  Dagen. 

Saaledes  henrandt  den  sjette  og  syvende  Dag;  den 
ottende  Dags  Morgen  aabnede  Unian  sine  Porte. 


Kosakfyrsten  holdt  midt  paa  Byens  store  Torv,  om- 
given af  sin  Livvagt.  Alle  Byens  vigtigste  Punkter  vare 
besatte  af  hans  Kosakker,  og  i  en  ustandselig  Strøm 
drog  Bondehæn-en  ind  gennem  Portene.  Dog,  saa  stor 
var  den  Frygt,  som  Fyrsten  indgød  sine  egne  Folk,  at 
ingen  nævneværdige  Udskejelser  vare  begaaede,  thi 
Zelazniak  havde  endnu  ikke  givet  nogen  Tilladelse  der- 
til, og  ingen  kendte  hans  Hensigter  med  den  erobrede 
By.  Fra  det  Øjeblik,  han  var  reden  ind  gennem  Umans 
Port,  havde  hans  Læber  været  fast  sammenpressede, 
og  hans  smaa  Øjne  havde  funklet  som  en  blodtørstig  Ilders. 

Nu  holdt  han  højt  til  Hest  paa  Torvet,  og  foran 
ham  knælede  i  Støvet  Stadens  Raad  og  første  Mænd; 
bagved  dem  stod  tæt  som  en  Mur  den  bævende,  frygt- 
somme Mængde,  udtæret,  forpint,  elendig;  Byens  Bor- 

gere,  Haandværkere,  Flygtninge  fra  Landet,  Herre- 
mændene, deres  Fogeder  og  alle  de  mange,  der  vare 
fulgte  med  dem  for  at  undgaa  Bønderhobenes  Gru- 
somheder. 

Fyrstens  Blik  gled  hen  over  Mængden,  og  mange 
bøjede  sig  for  det,  knælede  ned  som  Raadsherrerne 
eller  kastede  sig  i  Støvet. 

Da  vendte  Zelazniak  sig  til  sine  Kosakker,  og  idet 
han  med  en  Haandbevægelse  pegede  ud  over  Mængden 
og  omfattede  hele  Staden,  aabnede  han  for  første  Gang 
sine  Læber.  Kun  ét  Ord  undslap  dem,  men  frygteligt 
klang  det  ud  over  Torvet,  hvor  Dødsstilheden  herskede. 

„Dræb!"  raabte  han  med  høj  Stemme. 

Et  Øjeblik  var  alt  stille,  saa  genlød  Luften  af  et 
frygteligt  Skrig  —  et  Skrig  af  Rædsel  fra  Mængden,  et 
Hyl  af  Blodtørst  fra  Kosakkerne. 

Sablerne  for  blinkende  ud  af  Skederne,  Landserne 
fældedes,  og  som  et  Uvejr  sprængte  Rytterskaren  ind 
paa  de  værgeløse;  om  Flugt  var  der  ikke  Tale,  sammen- 
pressede som  de  stode  paa  Torvet  med  snævre  Gader 
bagved.  Hestene  slog  og  sparkede.  Kosakkerne  huggede 
og  stak,  her  kom  det  ikke  saa  nøje  an  paa,  hvor  man 
traf,  der  var  nok  at  gøre;  i  afsindig  Rædsel  traadte 
Mængden  hinanden  ned  for  Fode. 

Som  en  Løbeild  forplantede  Massakren  sig  omkring 
i  Byen.  Fjendens  Skarer  opløstes  i  et  Nu  for  at  hver 
enkelt  kunde  kaste  sig  over  de  nærmeste  værgeløse 
og  forøve  Grusomheder  efter  Behag.  Det  var,  som  om 
en  pludselig  Galskab  havde  grebet  alle  disse  Mennesker. 
Mænd,  der  i  aarevis  havde  arbejdet  lydigt  og  træl- 
bundne, og  i  hvis  Sjæl  Tanken  om  en  Forandring  heri 
aldrig   var  opstaaet;   Mænd,   der   kunde  være  fredelige 

og  skikkelige  nok   i  deres   Hverdagsdont,   de   myrdede 
nu  værre  end  Rovdyr. 

De  trængte  ind  i  Husene,  stak  Mændene  ned  med 
Knive,  Høtyve  og  Leer,  sparkede  Børnene  ihjel,  skæn- 
dede og  mishandlede  Koner  og  Piger  paa  den  afskye- 
ligste Maade,  før  de  ogsaa  dræbte  dem. 


Isak  Goldkalb,  hans  Hustru  og  Datter  sade  blege 
og  stille  i  det  lille  Loftskammer.  Nøden  havde  været 
frygtelig  i  dette  Kvarter  af  Staden,  men  den  var  bleven 
baaret  med  større  Taalmod.  Isak  og  hans  Familie 
havde  i  de  sidste  Dage  saa  godt  som  intet  nj'dt,  thi 
Madvarer  fandtes  ikke  mere.  De  havde  i  deres  Elen- 
dighed fundet  paa  at  koge  Læderryggene  paa  hans  Fo- 
lianter, men  denne  næsten  uspiselige  Kost  havde  frem- 
kaldt voldsomme  Smerter  og  Afkræftelse  hos  dem. 

Tavse  sade  de  med  flakkende  Blikke.  Men  Livet  er 
aldrig  saa  elendigt,  Døden  aldrig  saa  nær,  at  ikke 
Haabet  stadig  lever,  og  de  haabede  hver  og  én,  at  de 
heroppe  paa  det  lille  Kammer  skulde  forblive  ube- 
mærkede. 

Da  genlød  pludselig  de  dødsstille  Gyder  af  høje 
Hyl  og  Raab  og  Dundren  af  sprængte  Døre. 

Massakren  var  naaet  til  Jødernes  Kvarter! 

Forrest  blandt  den  fremstormende  Mængde  løb  en 
høj,  mager  Mand,  klædt  i  Popedragt;  i  den  ene  Haand 
holdt  han  et  Krucifiks,  i  den  anden  en  blodig  Sabel. 
Det  var  én  af  de  græsk-katolske  Præster,  som  vare 
trængte  med  ind  i  Ukraine,  og  hvis  glødende  Fana- 
tisme ophidsede  Bønderne  i  en  utrolig  Grad,  thi  de 
fremstillede  Udryddelsen  af  alle  anderledes  troende 
som  Vejen  til  evig  Salighed. 

Dødsskrig,    Skrig    om  Naade,  Brølen,  Raaben,  Brag 

og  Skud  trængte  op  Ira  Gyderne  til  de  tre  blege  ven- 
tende. Minut  sneg  sig  hen  efter  Minut,  men  endnu 
var  der  Stilhed  i  Huset.  De  vovede  næppe  at  aande 
i  deres  store  Sjæleangst. 

Da  for  de  pludselig  sammen.  Et  voldsomt  Stød 
havde  bragende  rj^stet  Huset. 

De  vidste  alle  i  samme  Øjeblik,  at  nu  blev  Ind- 
gangsdøren sprængt,  nu  vare  Morderne  trængte  ind  i 
Huset.  I  Etagerne  neden  under  havde  mange  Familier 
Ophold,  og  som  om  alle  Helvedes  Djævle  vare  slupne 
løs,  lød  det  op  til  dem  af  Skrigen,  Slag,  Hyl  og  Raab 
om  Hjælp.  Døre  sparkedes  ind.  Vinduer  faldt  klirrende 
ned  paa  Gaden,  og  Mennnesker  styrtedes  ud  af  dem. 

De  tre  sade  tæt  sammen.  Den  skrækkelige  For- 
ventning om,  hvad  der  vilde  times  dem,  hvis  man  fandt 
deres  Opholdsted,  forvoldte  dem  en  frygtelig  aandelig 
Pine. 

Et  Par  Timer  vare  forløbne,  siden  Raabene  begyndte 
i  Gaden;  stadig  lød  Ruideret  uformindsket. 

Om  de  skulde  slippe!  Om  man  virkelig  ikke  fandt 
dem! 

Men  de  bleve  fundne. 

En  stakkels  fej  g  Jøde,  der  havde  fundet  Ly  i  Isaks 
Hus,  troede  at  kunne  redde  sit  Liv  ved  at  forraade 
ham. 

Pludselig  lød  tunge  Trin  op  ad  Trappen,  de  stand- 
sede udenfor  Døren.  En  Haand  greb  i  Laasen,  et 
Par  vældige  Spark  dundrede  mod  Døren,  saa  sprang 
den  op. 

En  stor,  skægget,  vildtudseende  Mand  viste  sig  i 
Døren;  hans  Dragt  var  kantet  med  Skind,  og  i  Haanden 
holdt  han  en  lang,  krum  Kniv,  hvoraf  Rlodet  drev. 

Det  var,  hvad  Rachel  saii,  thi  at  Skræk  og  Afkræf- 
telse tabte  hun  Bevidstheden. 

Efter  ham  trængte  der  tre— fire  andre  vilde  Karle 
ind.  ..Luk  Døren,'  sagde  han  til  dem,  .,her  har  vi 
fanget  selve  den  gamle  Hæv."  Deres  Øjne  lyste,  thi 
om  hans  Rigdomme  havde  Uslingen  fortalt  dem,  og 
disse  Folk  troede,  at  Rigdommene  maatte  være  purt 
Guld. 

Megen  Plads  var  der  ikke  i  Kammeret.  .,Smid  den 
gamle  Mær  ud,"  kommanderede  Anføreren;  ..men  lad 
mig  beholde  den  skønne  Due." 

Et  Par  af  dem  greb  den  jamrende  Kvinde  og 
skubbede  hende  med  en  Del  Besvær  ud  gennem  det 
snævre  Vindue.  Hun  greb  for  sig  med  Hænderne  i 
Tagstenene,  et  Øjeblik  hang  hun  svævende  over  Af- 
grunden, saa  styrtede  hun  med  et  højt  Skrig  ned,  dybt 
ned  mod  Gydens  toppede  Stene. 

Men  Slynglerne  vare  trætte  af  at  myrde,  nu  vilde 
de  give  sig  Tid. 

De  trak  Læderflasker  frem  med  Brændevin  og  drak; 
de  greb  fat  i  den  unge,  bevidstløse  Kvinde,  og  for 
hendes  Faders  Øjne  skændede  de  hans  Barn. 

Isak  stod  lænet  mod  Væggen ;  han  var  hvid  som  et 
Lagen,  og  hver  Muskel  i  ham  rystede  og  bævede  af 
Ophidselse  og  Sjælekval.  Men  i  hans  Hjerne  ham- 
rede ustandselig  én  og  samme  Tanke: 

„Dette  blev  altsaa  mit  Livs  Maal;  dette  blev  altsaa 
mit  Livs  Maal!" 

Endelig  kom  ogsaa  Turen  til  ham;  de  greb  ham 
for  at  tvinge  ham  til  at  udlevere  sine  Penge,  men  de 
behovede  ikke  at  bruge  Vold,  thi  Isak  havde  intet  mere 
at    miste.      Han    tog    godvillig    sine   Nøgler    frem    og 

aabnede  sin  store  Jernkiste;  der  nede  paa  Bunden  laa 
nogle  Smaasæklce  med  Guld,  nogle  Pakker  med  Juveler 
og  et  Bundt  Veksler. 

Men  hvad  forstod  de  vilde  Karle  sig  paa  Veksler; 
de  lod  maaske  paa  i  alt  et  Par  Hundrede  Tusinde 
Gylden,  dog  for  dem  var  det  unyttigt  Papir.  Juvelerne 
og  Guldet,  det  kendte  de,  men  der  maatte  være  mere. 
Saa  aabnede  Isak  for  sit  Skab;  han  fremdrog  Papirer 
og  atter  Papirer  —  Gældsforskrivninger,  Laansbeviser 
og  Værdipapirer.  Det  var  en  mægtig  Formue,  der  laa 
her  foran  ham.  to  Menneskealdres  Arbejde;  men  kun 
Papir,  Papir. 

Kosakkerne  troede,  at  han  vilde  narre  dem  og 
bleve  rasende;  hvad  hjalp  det,  at  Isak  forsøgte  at  for- 
klare dem  Papirernes  Værd,  disse  Mennesker  kunde  jo 
ikke  en  Gang  læse.  Saa  greb  de  ham,  de  tvang  ham  i 
Knæ  og  lagde  en  Lædersnor  om  hans  Pande;  de  stak 
en  Stok  ind  i  den  og  drejede  rundt,  de  strammede  og 
strammede  den,  saa  at  Pandehuden  brast  og  Hjerne- 
skallen næsten  aabnedes.  Den  gamle  Mand  stønnede 
under  den  frygtelige  Pinsel,  men  han  havde  givet  dem 
alt,  hvad  han  ejede;  han  havde  intet  mere  at  give. 

Først  da  Menneskedyrene  havde  pint  ham  saa 
længe,  til  Livet  næsten  var  gaaet  fra  ham  uden  at  op- 
naa  noget,  opgav  de  Arbejdet.  De  kunde  bruge  deres 
Tid  bedre  et  andet  Sted. 

De  greb  den  halvt  livløse  Mand  og  stoppede 
ham  ned  i  den  store,  tomme  Jernkiste;  de  stablede 
Folianter,  Værdipapirer  og  andre  brændbare  Sager  op 
omkring  ham.  Saa  tændte  de  Ild  derpaa  og  løb  deres  Vej. 

Og  i  sin  egen  Pengekiste,  med  sin  livløse  Datters 
skændede  Legeme  for  Øje,  dræbtes  Isak  Goldkalb  af 
Flammerne  fra   de  Papirer,   der   repræsenterede    hans 

Livs   Arbejde    og   Hundreder    af  Familiers    Taarer  og 
Undergang. 


I  24  Timer  rasede  Myrderierne  i  Uman,  og  paa  ét 
Døgn  bleve  16,000  Mennesl^er  dræbte  af  Zelazniaks  og 
Johans  blodgale  Horder. 


VIII. 
Planen. 

1  den  lange  Tid,  der  var  forløbet  siden  Forsonings- 
rigsdagens  Sprængning  og  den  derpaa  følgende  Flugt 
al  de  Konfødererede  fra  ^Yarschau,  havde  Kosinski  ført 
en  hvileløs,  omflakkende  Tilværelse  fuld  af  Farer  og 
Besværligheder.  1  nogen  Tid  havde  han  kæmpet  under 
Potocki,  men  var  saa  af  denne  bleven  sendt  med  vigtige 
Budskaber  til  Pulawski.  Senere  var  han  kommen  til 
Krakau,  tidsnok  til  at  deltage  i  Overrumplingen  af  denne 
Bys  Citadel,  en  Bedrift,  som  for  en  Tid  havde  forskaffet 
de  Konfødererede  betydelige  Fordele.  Men  efter  nogle 
Maaneders  Forløb  havde  en  russisk-polsk  Hær  lagt  sig 
for  Staden,  hvis  Citadel  efter  en  langvarig  og  regelret 
Belejring  faldt.  Det  lykkedes  dog  Kosinski  i  Tide  at 
slippe  bort,  og  atter  stødte  han  til  Pulawskis  Tropper. 

Her  havde  han  for  første  Gang  hørt  Rygtet  om 
Anna  Sorolewskas  Bortførelse  fra  Warschau,  thi  hans 
lange,  ensomme  Rejser,  dristige  Foretagender  og  Belej- 
ringen i  Krakau  havde  holdt  ham  ijernt  fra  andre  Be- 
givenheder. 

Dette   Rygte   om   Kongens  Nederdrægtighed  havde 

grebet  hans  Sind  med  stor  Voldsomhed,  og  et  usigeligt 
Had  og  Hævntørst  havde  fyldt  ham  mod  Gerningsmanden. 
Fjernt  fra  Hovedstaden  som  han  var,  havde  han,  saa 
godt  han  kunde,  søgt  Oplysninger,  men  havde  bestandig 
kun  hørt  løse  Formodninger  og  nogle  taagede  Rj^gter, 
der  ingen  sikker  Bekræftelse  bragte.  Ophidset  til  det 
yderste  af  Uvished,  Kummer  og  Længsel  havde  han 
forgæves  søgt  at  komme  i  Forbindelse  med  Wriszeks,  men 
alle  de  Ulykker,  der  vare  væltede  ind  over  Landet, 
havde  stillet  sig  op  som  lige  saa  mange  Hindringer  for 
ham.  Han  havde  saa  besluttet  selv  at  drage  til  Zenkowice 
og  om  fornødent  derpaa  til  Warschau,  koste  hvad  det 
vilde,  for  ikke  længere  at  pines  af  Uvishedens  Mare- 
ridt. 

Da  var  Meddelelsen  om  Bondeoprøret  i  Ukraine 
naaet  ham,  og  med  Beretningen  om  Myrderierne  tillige 
Visheden  om  deres  ulykkelige  Skæbne,  som  boede  paa 
Zenkowice. 

Og  saa  skrækkelige  vare  disse  Begivenheder,  saa 
frygtelige  lød  Beretningerne  om  Bøndernes  Rædsels- 
gerninger,  at  alt  andet  blegnede  ved  Siden  deraf.  Det 
vage,  uvisse  Rygte  om  Bortførelsen  svandt  for  Kosinski 
bort  til  intet,  og  i  dets  Sted  steg  frem  for  hans  op- 
hidsede Fantasi  de  Lidelser,  som  hans  Trolovede  og 
hendes  Slægtninge  havde  maattet  udstaa,  før  Døden 
havde  løst  op  for  dem. 

Han  nærede  nu  kun  ét  Ønske,  én  brændende  Higen: 
at  gense  Zenkowice  og  Plochow  for  dér  at  opsøge  de 
Misdædere,  der  havde  lagt  Haand  paa  hans  Elskede  og 
tage  Hævn  over  dem. 

Men  Begivenhederne  væltede  ind  paa  ham  og  førte 
ham  med  i  deres  Strøm.  De  Konfødereredes  Sager 
stod  paa  dette  Tidspunkt  meget  slet,  og  Pulawski  saa 

i  Øjeblikket  ingen  Udvej  til  at  holde  Kampen  gaaende 
i  aaben  Mark.  Han  besluttede  sig  derfor  til  at  drage 
saa  mange  Stridskræfter,  han  kunde  raade  over,  sammen, 
og  kastede  sig  med  dem  ind  i  det  befæstede  Kloster 
Gzenstochow,  som  han  yderligere  stjrkede  ved  Artilleri 
og  ydre  Værker.  Her  blev  han  indesluttet  af  Russerne 
og  Kronens  Folk  og  maatte  udstaa  en  langvarig  Be- 
lejring. 

Blandt  de  Tropper,  Pulawski  havde  draget  til  sig, 
befandt  sig  som  Officerer  Strawinski  og  Lukawski,  to 
Mænd,  der  under  mangloldige  Begivenheder  havde  lagt 
deres  Snarraadighed  og  Dumdristighed  for  Dagen.  Til 
dem  sluttede  Kosinski  sig  hurtigt,  ikke  saa  meget  fordi 
han  tiltaltes  al  deres  Personligheder,  som  fordi  han  hos 
dem  altid  fandt  et  villigt  Øre  for  sine  dristige  Fore- 
tagender. 

Under  det  fortvivlede  Forsvar  af  Gzenstochow, 
som  Pulawski  ledede  med  enestaaende  Udholdenhed 
og  Dygtighed,  udførte  de  Belejrede  mange  Bedrifter,  og 
trods  deres  numeriske  Overlegenhed  lykkedes  det  ikke 
Angriberne  at  opnaa  større  Fordele. 

Men  gjaldt  det  et  natligt  Overfald  paa  Fjendens 
Forposter  eller  et  dristigt  Udfald  for  at  ødelægge  An- 
grebsarbejderne,  bleve  oftest  Kosinski,  Strawinski  og 
Lukawski  bragte  i  Forslag.  Disse  tre  Mænd  syntes  i 
Farens  Stund  at  have  sluttet  sig  sammen  for  at  vise 
Verden,  hvad  Dumdristighed  og  den  blindeste  Døds- 
foragt kunde  udrette. 

Endelig  kom  Befrielsens  Time.  Begivenhederne 
forskellige  Steder  i  Riget  havde  pludselig  vendt  sig  til 
de  Konfødereredes  Fordel,  og  Pulawskis  energiske  Ud- 
fald havde  svækket  Fjenden  saa  meget,  at  Belejringen 
af  Gzenstochow  hævedes.  Med  største  Dygtighed  forstod 

Pulawski  og  andre  af  Konføderationens  Mænd  at  benytte 
sig  af  det  indtrufne  Omslag,  saa  at  det  for  en  Tid  saå 
ud,  som  om  de  skulde  blive  Herrer  i  Landet.  Mindre 
Troppe  af  Konfødererede  foretog  dristige  Srejftog,  ja  helt 
ind  i  Nærheden  af  Warschau  lykkedes  det  dem  at  trænge, 
hvilket  frembragte  den  største  Bestyrtelse  i  Hovedstaden. 


I  et  lille,  snævert  Værelse  paa  Czenstochow,  højt 
oppe  under  Taget,  stod  Kosinski  lænet  til  Yinduet  og 
saå  ud  for  sig,  dybt  hensunken  i  Tanker,  Hans  Ansigts- 
træk havde  forandret  sig  meget;  det  glade,  vindende 
Smil  og  det  frejdige  Blik  vare  forsvundne.  Trækkene 
vare  blevne  magre  og  skarpe  og  Blikket  sørgmodigt; 
kun  naar  noget  særligt  fangede  hans  Interesse,  eller 
naar  i  Kampens  Hede  alle  hans  Sanser  anspændtes, 
kunde  Blikket  blive  skarpt,  rovfugleagtigt. 

Kosinski  lænede  sig  frem  over  Vindueskarmen,  under 
ham  laa  Klostergaarden  dyb  og  sort  som  en  Brønd,  og 
det  var  ham,  som  stirrede  han  ned  i  en  Grav,  paa  hvis 
Bund  hans  Livs  døde  Lykke  laa.  Som  saa  ofte  før  gled 
hans  Tanker  tilbage  i  Fortiden,  han  saå  for  sig  den 
gamle  Have  ved  Zenkowice  med  straalende  Solskin  i  de 
stille  Gange,  medens  Lyset  faldt  grønligt  gennem  det 
tætte  Lysthus  Bladhang.  Han  mindedes  alle  de  Planer, 
Anna  og  han  havde  lagt  for  Fremtiden,  og  hvor  lykke- 
ligt og  smilende  alt  havde  staaet  for  dem. 

Nu  laa  det  altsammen  knust  og  tilintetgjort  dernede 
paa  Bunden  af  en  favnedyb  Grav;  alt  Haab  for  ham 
var  bristet,  hans  Livs  Drømme  og  skønne  Forhaab- 
ninger  laa  Lig  i  det  mørke,  uigennemskuelige  Dyb. 

En  umaadelig,  heftig  Vrede  skød  op  i  ham  mod  de 
ubekendte  Hænder,  der  havde  vovet  at  gribe  ind  i  hans 
Skæbne   og  besudlet  hans  Elskede  ved  deres  Berøring, 

og  han  svor  en  Ed  ved  alt,  hvad  der  var  ham  helligt, 
ikke  at  helme  før  han  havde  opsporet  Annas  Mordere 
og  dræbt  dem. 

Medens  hans  Sind  syslede  med  disse  mørke  Tanker, 
hævede  han  Blikket  op  fra  Borggaardens  Dyb.  Maanen 
var  endnu  ikke  naaet  op  over  Bygningernes  høje  Tage, 
men  uset  fyldte  den  Rummet  med  sit  klare,  sitrende 
Skin.  Som  et  uforklarligt,  hemmelighedsfuldt  Skær  skød 
dette  Lys  mod  Himmelen  og  blendede  Stjernernes  Glans; 
men  højt,  hojt  oppe,  midt  i  dette  dunkle  Skær,  funklede 
en  enlig,  klar  Stjerne. 

En  sælsom  Fred  gled  i  et  Nu  ned  over  Kosinskis 
syge  Sind;  det  var  ham,  som  om  han  pludselig  vendte 
tilbage  fra  Dødens  mørke  Rige  til  Livets  og  Haabets 
klare  Dag,  som  om  denne  enlige  Stjerne  lyste  for  ham 
alene,  en  Budbringer  fra  Fremtiden. 

Da  blev  Kosinski  reven  ud  af  sine  Drømmerier  ved, 
at  Døren  til  hans  Kammer  aabnedes,  og  det  fyldtes  med 
Lys.  Tre  Mænd  traadte  ind  med  Lygter,  som  de  satte 
fra  sig  paa  Bordet.  Det  var  Lukawski,  skulderbred  og 
vejrbidt,  forslagen  og  med  den  fødte  Eventyrers  Fræk- 
hed over  hele  sit  Væsen;  dernæst  Strawinski,  den  for- 
henværende Hofmand,  elegant  i  alle  sine  Bevægelser, 
men  med  et  uroligt,  flakkende  Blik;  og  endelig  Broder 
Carolus,  en  Jesuit,  en  fanatisk  Præst,  lille,  spinkel,  med 
skarptskaarne  Træk,  nervøs  og  urolig,  men  med  et  vilje- 
stærkt Blik.  Han  var  et  Medlem  af  den  Sekt,  der  frygtedes 
og  forfulgtes  overalt,  og  som  for  en  stor  Del  havde  ført 
Polen  til  den  Afgrund,  hvorved  det  nu  stod;  thi  efter 
at  Jesuiterne  havde  i'aaet  Tag  i  den  polske  Adel,  havde 
de  paa  ikke  stort  mere  end  hundrede  Aar  jaget  Fordrage- 
lighedens Aand  paa  Flugt,  bragt  Splid  ind  i  Familierne, 
og  ikke  standset,  før  de  anderledes  troende  vare  for- 

drevne  fra  Rigsdag,  Embeder,  ja  snart  sagt  selve  Fædre- 
landet. 

Nu  rejste  deres  egne  Gærninger  sig  imod  dem,  men 
med  alle  de  Vaaben,  der  stode  til  deres  Raadighed, 
kæmpede  de  mod  deres  Fjender. 

„Drømmer  om  Natten,  Helt  ved  Dagen,"  lo  Lukawski 
og  pegede  hen  paa  Kosinski  ved  Vinduet.  „Kom  her 
hen  og  vær  den  fjerde  Mand  i  vort  hemmelige  Raad. 
Denne  Præst  har  flere  Idéer  i  sin  lille  Finger,  end  vi  i 
vore  Hoveder.  Véd  du,  hvad  han  nu  vil?  Han  vil  have 
os  til  at  ride  til  Warschau  og  tage  Kongen  ud  af  hans 
Slot  og  bringe  ham  herhen,  eller  hænge  ham  op  paa 
den  nærmeste  Portstolpe.  Ja,  hvorfor  ikke;  jo  galere, 
jo  bedre!" 

Men  Strawinski  tyssede  paa  ham;  han  saå,  at  Kosinski 
var  daarligt  oplagt  til  at  høre  paa  Lukawskis  Snak,  og 
at  de  maatte  fare  frem  med  Lempe.  Han  trak  Kosinski 
hen  til  Bordet,  hvorom  de  satte  sig,  medens  Skæret  fra 
Lygterne  belyste  deres  Træk. 

„Lukawski  plumper  altfor  lige  ud  med  Sagen,"  sagde 
han;  „men  det  er,  naar  alt  kommer  til  alt,  Kernen  i 
det  hele.  Planen  er  ikke  uudførlig,  hvor  usandsynlig 
den  end  i  første  Øjeblik  lyder.  Vel  gennemtænkt,  vel 
forberedt,  lader  det  sig  nok  gøre.  Vore  Folk  sværmer 
i  Smaaflokke  rundt  omkring,  og  Fjenderne  ere  i  Øje- 
blikket beskæftigede  paa  andre  Steder.  Efter  hvad  jeg 
har  hørt,  ere  de  saa  bange  for  os  i  Warschau  som 
Musene  for  Katten,  og  frygte  for  hvert  Øjeblik  at  se  os 
foran  Staden.  Hvad  om  vi  virkelig  prøvede  paa  at 
aflægge  dem  et  Besøg?  Men  nu  kan  du  jo  selv  høre 
Broder  Carolus  Plan,  saa  kan  vi  altid  senere  tale  sammen 
om  den.  Fortæl  nu  du.  Præst,  hvilke  Snedigheder  du 
har  udklækket  i  din  Hjerne." 

Kongerovet.  7 

„Præsten  har  Ordet!"  raabte  Lukawski;  „men  skal 
der  snakkes,  maa  vi  ogsaa  Iiave  noget  at  drikke,  ellers 
holder  jeg  det  ikke  ud." 

Kosinski  gik  ud  og  sendte  en  Mand  efter  Drikke- 
varerne; snart  stod  en  Kande  Vin  og  Bægere  paa  Bordet, 
og  Præsten  begyndte: 

„I  véd,  hvor  nær  jeg  staar  Broder  Hieronymus, 
der  er  Kongens  Skriftefaders  intimeste  Ven.  Han  har 
sendt  mig  alle  de  Oplysninger,  vi  hidindtil  har  haft 
Gavn  af,  og  for  nylig  fik  jeg  et  Brev  fra  ham,  der  ind- 
gav mig  Idéen  til  det  Foretagende,  jeg  nu  vil  foreslaa 
jer  at  udføre.  Det  er  sandt,  at  der  nu  og  da  sværmer 
Tropper  helt  ind  i  Warschaus  Omegn,  men  for  det 
meste  er  det  dog  kun  nogle  faa  Marodører,  og  Rygtet 
har  overdrevet  den  Sag  i  høj  Grad.  Imidlertid  ere  de 
saa  bange  i  Warschau,  at  de  har  trukket  alle  de  Trop- 
per sammen,  som  det  er  dem  muligt  at  raade  over.  De 
har  lagt  dem  i  Garnison  i  Byen  og  i  et  Par  Lejre  og 
bygget  befæstede  Blokhuse  ved  Hovedlandevejene;  Bi- 
vejene har  de  gennemskaaret  med  vældige  Grøfter  for 
at  spærre  dem." 

„Saa  synes  jo  hele  Foretagendet  saa  nemt  som  Fod 
i  Hose,"  indskød  Lukawski  leende. 

Præsten  vendte  sig  imod  ham:  „Netop  disse  store 
Sikkerhedsforanstaltninger  er  det,  som  skal  sikre 
Planens  heldige  Udførelse.  Nu  føler  hvert  Barn  sig 
tryg  i  Warschau.  Inde  i  Byen  gaar  alt  som  til  daglig; 
ja,  Kongen  bevæger  sig  endogsaa  frit  omkring  uden 
Eskorte.  Bivejene  ere  nok  afspærrede,  men  ikke  be- 
vogtede, og  daglig  drager  Bønderne  som  sædvanlig  ind 
i  Byen  med  deres  Fødevarer.  De  frygte  et  Angreb  at 
Fjender,  der  komme  med  Brask  og  Bram;  men  at  en 
lille  Flok  af  modige,  uforsagte  Mænd  hemmelig  skulde 

trænge  ind  i  Byen,  slaa  ned  som  en  Falk  paa  Byttet 
og  i  et  Nu  bringe  det  bort  ad  en  Sidevej,  det  har  de 
ikke  tænkt  sig  Muligheden  af.  Herpaa  er  min  Plan 
bygget,  og  jeg  ser  intet,  der  skulde  kunne  umuliggøre 
dens  Udførelse.'' 

Præsten  tav,  og  alle  sad  de  og  betragtede  Kosinski, 
som  i  dybe  Tanker  saå  frem  for  sig.  Hvor  langt  var 
denne  Plan  fra  hans  Beslutning  om  at  gense  Zenkowice, 
og  i  hvor  meget  mindede  den  dog  ikke  derom:  plud- 
selig som  et  Lyn  at  vise  sig  for  Misdæderne  dernede, 
som  en  Hævnens  Gud  at  falde  over  dem,  for  saa  igen 
at  forsvinde  lige  saa  hurtigt  som  han  var  kommen. 

„Maaske  din  Plan  kunde  udføres,  Carolus,"  svarede 
han  omsider,  „men  jeg  ser  ikke,  hvad  den  skulde 
nytte  til.  Selv  om  vi  fik  Kongen  i  vor  Magt,  selv  om 
det  lykkedes  os  at  bortføre  eller  dræbe  ham,  hvad 
saa  ?  Vilde  Dissidenterne  lade  deres  Fordringer  falde, 
vilde  Russerne  forlade  Polen,  eller  vi  selv  falde  til 
Føje?    Det  vilde  kun  blive  en  personlig  Hævn." 

„Og  den  Hævn  er  sød!"  raabte  Strawinski  og  slog 
i  Bordet  saa  det  rungede,  „sødest  maaske  for  dig,  Ko- 
sinski," føjede  han  til  med  en  Hentydning  til  Rygterne 
om  Anna  Sorolewska,  og  vendte  sig  med  et  stygt  Smil 
til  sin  Kampfælle. 

Men  Præsten  havde  rejst  sig.  Hans  Ansigt  var 
ligblegt,  hans  Øjne  glødede  af  Had,  og  hvert  Træk 
sitrede  i  nervøs  Ophidselse. 

„Herren  vælger  sine  Straffens  Redskaber,"  sagde 
han;  „vé  den,  der  unddrager  sig  Hans  Vilje!  Forbandet 
være  den  Mand,  der  nu  uværdig  sidder  paa  Polens 
Trone  og  besudler  den  ved  sin  blotte  Nærværelse. 
Hører  han  da  til  Landets  ældgamle  Slægter,  siden  han 
er  bleven  hævet  op  til  den  højeste  Tinde  i  Riget?  Ikke 

en  Gang  heraf  kan  dette  Afkom  af  en  forløben  Italiener 
rose  sig.  Har  han  da  udmærket  sig  i  Republikkens 
Tjeneste,  har  han  nogen  Sinde  vovet  sit  Liv  for  vort 
dyrebare  Fædreland?  En  Eventyrer,  en  Spiller,  en 
Skørlevner  er  denne  forbandede;  i  Lastens  djbeste 
Pløre,  i  Utugtens  stinkende  Mudder  har  han  væltet  sig 
—  det  er  hans  Adkomst  til  Polens  Trone!  Og  en 
saadan  Mand  skulde  det  ikke  være  den  skønneste 
Dåad  at  rive  bort  fra  den  ophøjede  Plads,  som  han 
uværdigt  beklæder,  og  slænge  tilbage  i  det  Søle,  hvor- 
fra han  er  kommen.  Hellige  Polen,  du  Land,  hvor 
fordum  Tapperhed  og  Renhed  i  Sæder  holdtes  i  Ære. 
er  du  da  sunket  saa  dybt,  at  der  ikke  findes  den 
Mand,  der  vil  værne  om  dit  udødelige  Navns  Glans? 

Hør  mig  og  sig  mig  saa,  om  det  ikke  er  en  For- 
brydelse at  lade  Poniatowski  blot  én  Dag  mere  kalde 
sig  Polens  Konge,  naar  det  staar  i  eders  Magt  at  for- 
hindre det. 

I  Frankrig  har  han  tumlet  sig  mellem  dem,  der 
skulle  dømmes  haardest  paa  Dommens  Dag;  mellem 
Mænd  og  Kvinder,  højtstillede  i  Verdens  Øjne,  men 
det  usleste  Udskud  af  alle,  frivole  Mennesker,  der 
aabenlyst  fornægter  den  evige  Gud,  Ære  og  Ret;  og 
han  er  bleven  fejret  af  dem,  som  én  af  deres  egne,  de 
har  givet  ham  Mad,  Drikke  og  Penge,  saa  fattig  som 
han  var.  Men  da  de  blev  kede  af  ham  og  hans  fade 
Modeansigt,  førtes  han  som  Lokkedue  Evropa  rundt 
af  et  Menneske,  der  dybere  end  noget  andet  var  ned- 
sunket i  alle  Laster,  en  Englænder,  hvem  alt  kedede 
undtagen  de  yderligste  Udskejelser.  Da  ogsaa  denne 
Belzebubs  Tjener  var  ked  af  ham,  havnede  han  ved 
det  russiske  Hof,  denne  Pøl,  hvori  alle  Evropas  Klo- 
aker  løber    ud,   blandt    disse  latterlige    Barbarer,    der 

glæde  sig  ved  at  søbe  den  Bærme,  som  højere  Kul- 
turer skyder  fra  sig.  Og  saa  lavt  sank  han,  at  han 
nøjedes  med  at  blive  Elsker  hos  den  Skøge,  der  nu 
kaldes  Ruslands  Kejserinde.  Som  en  Hingst  til  en 
Stald  lod  han  sig  købe.  Hvad  var  saa  den  Pris,  der 
blev  givet  for  ham?  Intet  stort  i  disse  Barbarers  Øjne 
—  kun  Polens  Kongekrone. 

Hvem  vover  endnu  at  sige,  at  det  vilde  være 
unyttigt  at  fjerne  ham  Ira  Tronen?  Er  Polen  da  ikke 
længere  en  fri  Republik,  der  frit  vælger  sin  Konge? 
Véd  I  da  ikke,  at  Konføderationens  Spidser  har  udstedt 
et  Manifest,  hvori  de  fornægter  hans  Ret  til  Tronen;  thi 
af  hvem  er  han  valgt  til  den  høje  Stilling,  han  be- 
klæder? Af  fire  Tusinde  Uslinge,  hvem  Bestikkelser  og 
Frygt  drev  dertil.  Naar  saa  man  nogen  Tid  sligt  ske 
i  Polen?  Er  nogen  Sinde  før  en  Konge  bleven  valgt 
med  mindre  end  tyve  Gange  saa  mange  Stemmer? 

Og  hvorledes  har  han  saa  forvaltet  sit  Embede? 
Som  en  Træl,  der  lystrer  sin  Herres  Vink,  saaledes  har 
han  udført  Ruslands  Vilje.  Forbandet  være  han  og 
hine  Kættere,  der  vovede  at  træde  den  eneste  sande 
Kirke  under  Fødder.  Vore  bedste  Mænd  har  han  ud- 
leveret til  Død  og  Elendighed.  Mindes  I  da  ikke  Bi- 
skopperne af  Krakau  og  Kiew  og  mange  andre  af 
Kirkens  og  Statens  Ypperste? 

Forbandet  være  Stanislaus  Poniatowski,  den  For- 
ræder! Vé  over  Polen,  at  det  skal  kalde  ham  sin 
Konge!  Men  tifold  vé  over  de  Mænd,  som  ikke  ville 
bøje  sig  under  Herrens  Vilje  og  være  hans  Tugtens 
Redskab!" 

Præsten  tav;  hans  Øjne  lynede,  medens  han  tru- 
ende betragtede  de  tre  Officerer,  der  betagne  af  hans 
fanatiske  Ord  stirrede  hen  for  sig. 

Til  sidst  talte  Kosinski:  „Præst,"  sagde  han,  „hvor 
tør  du  raabe  vé  over  Mænd,  der  daglig  vove  Livet  i 
Kampen  for  det,  du  selv  kalder  den  hellige  Sag?  Xaar 
har  din  Krop  staaet  for  Skud,  eller  din  Arm  værget 
dig  mod  Hug  og  Stød?  Forhaan  os  ikke,  det  er  lettere 
at  raabe  end  at  handle.  Du  kalder  os  et  Tugtens 
Redskab.  Nuvel!  Jeg  vil  være  det;  men  jeg  har  mine 
egne  Veje  at  gaa,  min  egen  Hævn  at  fuldbyrde.  Nj^ig, 
da  jeg  stod  dér  ved  Vinduet,  svor  jeg  en  Hævnens  Ed. 
Men  min  Vej  gaar  andet  Steds  hen;  lad  mig  være  min 
Lykkes  Hævner;  jeg  beder  ingen  følge  mig,  ene  vil 
jeg  udføre  Straffen. 

Men  her  sidder  Strawinski  og  Lukawski.  Tal  til 
dem,  de  ere  Mænd  for  at  udføre  dit  Forslag." 

„Hvorfor  taler  du  saadan,  Kosinski,"  svarede  Stra- 
winski, „du,  som  kender  os  begge.  Du  véd  jo,  at  uden 
dig  bliver  jeg  træt  paa  Halvvejen,  og  Lukawski  løber 
sig  fast  i  en  Overilelse.  Nej,  du  maa  være  med.  Du 
taler  ora  din  Lykkes  Forlis,"  føjede  han  til  med  et 
bittert  Smil  og  et  ondt  Blik;  ..men  hvoraf  véd  du,  at 
vi  andre  ikke  ogsaa  staa  nøgne  og  udplyndrede?" 

..Lad  enhver  gaa  den  Vej,  han  vil,"  svarede  Ko- 
sinski, ..min  Vej  gaar  til  Zenkowice  for  at  hævne  x\nna 
Sorolewska." 

..Men  hvorfor  gaar  du  da  dér  hen;  hun  blev  jo 
bortført  fra  Warschau,"  raabte  Strawinski,  hvem  Vi- 
nen havde  gjort  ør,  og  som  fandt  en  Glæde  i  at  spille 
højt  Spil. 

„Véd  du  det  sikkert,"  spurgte  Kosinski  og  greb  ham 
i  Armen. 

..Ja,  jeg  véd  det,"  svarede  den  anden.  Men  i  samme 
Nu  fortrød  han  disse  Ord;  han  indsaa,  at  han  maatte 
finde  en  Udvej,  for  ikke  at  lede  Kosinski  paa  det  rette 

Spor.  Han  hadede  Kosinski,  denne  lykkeligere  Med- 
bejler, af  sit  ganske  Hjerte,  men  samtidig  var  det  ham 
en  Lindring  daglig  at  se  den  andens  Sjælekval.  Han 
vilde  ikke  betænke  sig  paa,  naar  Øjeblikket  syntes  ham 
gunstigt,  at  føre  Konsinski  i  den  visse  Undergang,  men 
som  fanatisk  Spiller  var  han  for  overtroisk  til  selv 
at  ville  lægge  Haand  paa  ham.  Disse  skiftende  Stem- 
ninger kæmpede  stadig  i  ham;  men  han  mærkede,  at 
han  nu  var  i  Færd  med  at  udsætte  sig  for  Fare. 

„Du  véd,  hvor  mange  Forbindelser  jeg  endnu  har 
ved  Hoffet,  og  det  er  fra  dem,  jeg  har  min  Viden.  Du 
maa  have  været  blind,  naar  du  ikke  i  Warschau  saå, 
hvor  stærk  Kur  Kongen  gjorde  til  din  Forlovede,  hvor 
forelsket  han  var  i  hende.  Det  er  blevet  mig  meddelt 
som  aldeles  sikkert,  at  Kongen  hin  Ulykkesdag  i  War- 
schau lod  hende  bortføre  og  bringe  til  Lazienki  eller  et 
af  hans  andre  Slotte." 

Men  havde  Strawinski  ventet,  at  dette  skulde  for- 
andre Kosinskis  Planer,  saa  havde  han  forregnet  sig. 
Kosinski  havde  haabet  at  høre  Kendsgerninger,  han 
havde  troet  i  Uvishedens  Taage  endelig  at  skulle  øjne 
et  klart  Lys.  Saa  snart  han  mærkede,  at  der  her  igen 
kun  var  Tale  om  Rygter,  faldt  han  atter  hen  i  Grub- 
lerier. Længe  gik  han  op  og  ned  ad  Gulvet;  saa 
standsede  han  tilsidst  ved  Bordet,  hans  Beslutning  var 
tagen. 

„For  at  udføre  din  Plan,  Broder  Carolus,  maa  du 
mindst  have  én  Maaneds  Forberedelsestid.  En  slet 
forberedt  Plan  gaar  altid  i  Stykker.  Til  disse  For- 
beredelser behøver  I  ikke  mig,  du  og  Strawinski  har 
angt  bedre  Forbindelser  end  jeg.  Om  en  Maaned  skal 
jeg   være    hos    eder  igen,    saa  vil  vi  udføre  det  Vove- 

stykke  i  Forening.  Og  vé  Poniatowski,  om  Anna  So- 
rolewska  ikke  blev  dræbt  paa  Zenkowice." 

..Du  omtaler  dit  Ridt  til  Ukraine  som  en  lille 
fornøjelig  Udflugt,"  indskød  Lukawski,  der  i  sit  stille 
Sind  beundrede  Kosinskis  urokkelige  Dødsforagt. 
„Véd  du  da  ikke,  at  Landet  er  i  Oprør,  Bønderne 
myrde,  Kosakkerne  plyndre,  vore  egne  Folk,  Russerne 
og  Kronens  Folk  slaas  indbyrdes  og  forfølge  Bønderne, 
og  alle  forfølges  de  af  den  sorte  Død.  De  siger,  at 
Ligene  ligger  i  Lag  dernede,  hvorfor  skulde  du  dog 
slippe  levende  derfra?" 

Men  Kosinski  smilede  bittert:  .,0m  en  Maaned  sés 
vi  igen.    Jeg  maa  da  vel  være  en  lykkelig  Spiller!" 


IX. 
Den  sorte  Død. 


Da  den  russiske  Politik  ved  at  fremkalde  Bonde- 
oprøret i  Ukraine  havde  naaet  sit  Maal:  at  berøve  de 
Konfødererede  deres  sikreste  Tilholdssted,  var  det  paa 
Tide  atter  at  dæmpe  denne  Bevægelse,  som,  hvis  den 
uhemmet  fik  Lov  til  at  brede  sig,  let  kunde  faa  uover- 
skuelige Følger  og  blive  skæbnesvanger  for  Rusland 
selv,  hvor  Bønderbefolkningen  levede  under  om  muligt 
endnu  værre  Forhold  end  i  Polen. 

Men  det  viste  sig  lettere  at  fremkalde  end  at  standse 
Bøndernes  Frihedsbevægelse,  og  da  hverken  Forma- 
ninger, Befalinger  eller  Trusler  havde  ringeste  Virkning, 
maatte  man  gribe  til  Magt.  Russiske  Tropper  sendtes 
ind  i  Ukraine  for  at  dæmpe  det  blodige  Oprør,  som 
russisk  Politik  havde  fremkaldt.  Bondehæren  formaaede 
ikke  længe  at  staa  sig  mod  regulære  Tropper;  i  den 
ene  Kamp  efter  den  anden  bleve  de  oprevne,  og  for  at 
man  officielt  kunde  fralægge  sig  enhver  Forbindelse 
med  disse  Skarer,  der  havde  rejst  sig  mod  deres  lov- 
lige Øvrighed,  blev  det  besluttet  at  statuere  et  Exempel. 
Der   blev    givet  den  russiske  Oberst  Drewitz  Hals-  og 


106 

Haandsret  over  dem,  og  med  enestaaende  Grusomhed 
for  han  frem. 

Havde  Bønderne  dræbt  i  tusindevis,  saa  huggedes 
de  nu  ned  i  titusindevis.  Det  blev  et  frygteligt  Blod- 
bad over  hele  Ukraine,  i  hvilket  Bussere,  Dissidenter 
og  Konfødererede  deltog,  for,  naar  de  mødtes  i  samme 
Gerning,  øjeblikkelig  at  falde  over  hinanden,  lait  om- 
kom i  Ukraine  under  Oprøret  og  dets  Dæmpelse  mindst 
100,000  Mennesker. 

Men  Landets  Elendighed  havde  endnu  ikke  naaet 
sit  To])punkt. 

Thi  pludselig  udbrød  den  sorte  Død  i  Ukraine. 
Frygtelig  blev  dens  Vandring. 

Det  var  Herrens  Vrede,  der  traf  Landet.  Mystisk, 
uforklarlig,  men  haard  og  ubønhørlig  som  selve  Skæb- 
nen, slog  den  sorte  Død  ned,  knusende,  hvem  den  traf. 
Dødens  mørke  Engel  drog  som  en  Stormvind  gennem 
Landet,  og  hver  den,  der  berørtes  af  dens  usynlige 
Vandringsstav,  var  dødsdømt  og  sank  sammen,  greben 
af  en  altopgivende  Mathed.  Fra  det  Øjeblik  var  den 
ulykkelige  fortabt.  Hvem  brød  sig  om,  hvad  enten  det 
var  Fader  eller  Moder,  Son  eller  Datter  —  Frygten, 
Rædselen  for  selv  at  faa  Pesten  greb  alle,  saa  at  de 
skyede  den  syge.  Snart  forværredes  Tilstanden,  Kirt- 
lerne i  Lysken  og  andre  Steder  hovnede  samtidig 
med,  at  en  heftig  Feber  blussede  op;  utrolig  hurtigt 
greb  Sygdommen  om  sig  i  hele  Legemet,  frygtelige 
Bylder  brød  frem,  indtil  en  hurtig  Død  befriede  den 
ulykkelige.  Da  blev  hans  Legeme,  Ansigt  og  Hænder 
ganske  sorte  —  et  uudholdeligt  Syn  for  de  efterlevende. 
Dog,  ofte  hændte  det,  at  Legemet  blev  sort  endnu  før 
Døden  kom,   at  Forraadnelsen   indtraf  endnu  medens 

den  syge  levede.  Intet  er  i  Stand  til  at  skildre  de 
Kvaler,  den  pestbefængte  da  led. — 

Medens  Bøndernes  forsprængte  Skarer  forfulgtes 
og  huggedes  ned  som  vilde  Dyr  af  Drewitz'  Ryttere, 
havde  Zelazniak  med  sine  Zaporoger  i  Tide  trukket  sig 
tilbage  imod  Dniepr,  belæssede  med  Bytte,  Intet  Men- 
neske forfulgte  dem,  og  dog  skulde  kun  faa  af  dem 
atter  se  deres  Hjemstavn;  en  usynlig  Hævners  Haand 
traf  dem.  Pesten  naaede  deres  Lejr  og  hærgede  fryg- 
teligt imellem  dem. 

Ogsaa  Zelazniak  selv  greb  Soten.  I  det  samme  Telt, 
der  saa  ofte  havde  givet  Ly  til  Kosakfyrstens  vilde 
Sviregilder  og  blodige  Udskejelser,  laa  den  frygtede 
Kriger  mellem  Puder  og  Hynder.  Men  denne  Gang 
klang  ikke  Bægerne  mod  hinanden,  Raab  og  Latter 
fyldte  ikke  Luften.  Straffens  Engel  havde  rørt  ved  den 
vilde  Rytterhøvding;  han,  der  fordum  knap  havde  be- 
høvet at  vinke  for  at  se  sin  Vilje  oplyldt,  han  laa  nu 
forladt  og  ene,  jamrende  sig  som  et  Barn.  Men  intet 
kærligt  Øre  hørte  hans  Raab,  ingen  hjælpsom  Haand 
rakte  ham  den  Drik  Vand,  han  tryglede  om;  alle  vare 
flygtede  fra  hans  Nærhed,  drevne  bort  af  Rædsel  for 
Smitten  og  den  utaalelige  Stank,  han  udbredte. 

Pint  af  navnløse  Smerter  havde  han  flænget  Klæ- 
derne af  sig;  hans  Legeme  frembød  et  grufuldt  Syn  — 
Forraadnelsen  var  allerede  begyndt. 

Minut  gled  efter  Minut,  Time  efter  Time,  men  Døden 
tog  ham  ikke.  Smerterne,  Tørsten  og  Feberen  gave  ham 
Kræfter,  han  kastede  sig  fra  sit  Leje  ned  paa  Jorden 
og  krøb  hen  til  Teltets  Aabning.  Noget  borte  skelnede 
hans  forvildede  Blik  Kosakker  omkring  et  Baal;  med 
en  sidste  Kraftanstrængelse  søgte  han  at  slæbe  sig  hen 
til    dem.    Men   da  Folkene  bleve  deres  Fyrste  vår,   en 

sort,  blodig,  næsten  ukendelig  Skikkelse,  raabte  de  højt 
op  af  Forfærdelse;  de  greb  Brande  fra  Baalet  og  kastede 
paa  ham  for  at  drive  ham  tilbage.  Da  sank  Zelazniak 
sammen;  forpint,  forladt  og  til  Slut  forhaanet  af  sine 
egne,  døde  den  fordum  saa  mægtige  og  overmodige 
Kosakfvrste,  ramt  af  den  Usynliges  StrafTehaand. 


Da  Johan  havde  mistet  sin  Hær,  havde  han  efter 
megen  Omflakken  med  en  Skare  Trofaste  trukket  sig 
tilbage  til  Zenkowice;  Landets  Udstrækning  var  saa 
stor,  at  end  ikke  Drewitz'  Ryttere  havde  kunnet  om- 
spænde det,  og  herhen  var  endnu  ingen  Fjende  naaet. 
Derfor  vendte  ogsaa  Omegnens  tiloversblevne  Beboere 
efterhaanden  tilbage  og  med  dem  mange  andre  Flokke 
af  hjemløse  Bønder,  saa  at  Landsbyen  mellem  Plochow 
og  Zenkowice  var  fuldstændig  overbefolket.  I  lang  Tid 
levede  de  i  en  stadig  Frygt  for  pludselig  at  se  Fjenden 
komme  over  dem;  men  eftersom  Ugerne  randt,  steg 
Trygheden  blandt  dem. 

Dog,  hvor  ikke  den  menneskelige  Straffedom  naaede, 
derhen  rakte  den  guddommelige. 

I  Stedet  for  at  tænke  paa  al  medbringe  saa  megen 
Proviant  som  muligt,  havde  Bønderne  slæbt  med  sig 
alt,  hvad  de  kunde  overkomme  af  unyttigt  Skrabsammen 
fra  deres  mange  Plyndringer;  overall  kunde  man  se 
udstaflerede  Bønderkvinder  og  Mandfolk  med  kostbare 
Klæder  og  Vaaben,  og  rundt  om  i  Landsbyen  holdt 
Vognlæs  med  Møbler  og  Husgeraad;  men  selv  led  de 
Nød.  Ingen  havde  der  været  til  at  dyrke  Markerne, 
ingen  havde  skænket  Kreaturerne  nogen  Tanke,  thi  nu 
skulde  de  jo  alle  være  rige  som  Herremændene. 

Hvad  nyttede  det,  at  de  knurrende  drog  op  til 
Zenkowice,  Johan  kunde  intet  give  dem.    Han  lod  dem 

gennemsøge  Kældere  og  Forraadshuse,  og  hvad  de  fandt, 
delte  han  med  dem;  thi  han  kendte  Ulveflokken,  naar 
Sidten  nager  den. 

Hvad  nyttede  det  dem  at  afsøge  Omegnen;  i  Miles 
Omkreds  var  al  Avling  standset.  Bort  turde  de  ikke 
drage  for  ikke  at  falde  for  Fjendehaand;  saa  begjaidte 
da  Hungersnøden  at  udtære  dem.  Ingen  synlig  Fjende 
saå  de  for  sig,  og  dog  vare  de  afskaarne  fra  Flugt. 
Blandt  disse  udhungrede  og  afmagrede  Mennesker,  der 
levede  i  det  ubeskriveligste  Svineri,  begyndte  forskellige 
Slags  Sygdomme  at  gribe  om  sig,  men  endnu  kunde  de 
dog  jorde  deres  døde. 

Saa  slog  Pesten  ned  blandt  dem. 

Steg  Dødens  Engel  op  af  Flodens  Vande?  Kom  den 
dragende  over  de  endeløse  Stepper?  Ingen  kendte  dens 
Vej,  men  desto  sikrere  faldt  dens  Slag.  Den  vandrede 
gennem  Landsbyen,  og  paa  den  første  Nat  mærkede 
den  hundrede,  som,  da  Dagen  brød  frem,  laa  Lig.  Der 
blev  stor  Sorg  og  Skrigen;  de  slæbte  de  døde  sammen, 
thi  i  deres  Uvidenhed  kendte  de  ikke  Soten,  og  de  be- 
gravede Ligene  i  en  stor  Fællesgrav. 

Men  Dødsengelen  vandrede  usjnlig  om  iblandt 
dem;  hvert  Hus  mærkede  den,  hvert  Telt,  hver  Vogn, 
hvert  Opholdssted  berørte  den,  og  som  en  rasende 
Brand  i  Straatage  brød  Sygdommen  ud.  Fra  Hytte  til 
Hytte  sprang  den,  fængende  overalt;  dens  Gnister  for 
viden  om,  spredende  Ilden  nær  og  fjern.  Fra  tolv 
hundrede  Struber  lød  Rædsels-  og  Jammerskrig.  Mødre 
kastede  deres  befængte,  diende  Børn  fra  sig,  thi  de 
bleve  sorte  i  deres  Arme;  Sønner  joge  deres  gamle, 
dødssyge  Forældre  ud  af  Jordhulerne,  for  at  de  kunde 
dø  som  Markens  Dyr.  Dog,  hvad  hjalp  det  alt,  Bjdde- 
pesten    rasede    ubarmhjertig    blandt    denne    sammen- 

stuvede,  halvdyriske  Menneskeflok,  som  Sult,  Elendighed 
og  Svineri  havde  gjort  frygtelig  modtagelig. 

Paa  ét  Døgn  dræbte  Pesten  alle  Beboerne  i  denne 
Landsby. 

I  Jordhytterne,  paa  Vejen,  paa  Møddingerne,  paa 
Markerne,  overalt  laa  Ligene,  skrækkelige  at  se  til,  ud- 
bredende en  utrolig  Stank. 

Johan  og  hans  Følgesvende  havde,  da  Budskabet 
om  Pestens  Udbrud  kom  til  Herregaarden,  forskanset 
sig  paa  den  og  afbrudt  al  Forbindelse  med  Yder- 
verdenen; med  Bøsseskud  modtoge  de  enhver,  som 
prøvede  paa  at  nærme  sig  dem. 

Først  længe  efter,  at  den  hærgende  sorte  Død  havde 
dræbt  de  fleste  af  Omegnens  Beboere,  vovede  de  sig 
ud.  Men  Synet  af  den  uddøde  Landsby  og  den  skræk- 
kelige Liglugt,  som  Vinden  bar  dem  i  Møde,  jog  det 
Par  modige  Mænd,  som  havde  dristet  sig  ned  til  den, 
tilbage  til  Zenkowice,  hvor  deres  Beretning  indgød 
Beboerne  en  ubeskrivelig  Rædsel.  En  Slags  Sløvhed  og 
selvopgivende  Ligegyldighed  greb  dem;  de  følte  sig  som 
en  Flok  Skibbrudne,  slyngede  op  paa  en  øde  og  forladt 
Kyst,  hvor  det  eneste  Svar  paa  deres  angstfulde  Raab 
var  Ekkoet  af  deres  egne  Stemmer. 


Da  den  sorte  Død  forlod  Ukraine,  var  Landets  Mod- 
standskraft for  lange  Tider  udtømt,  thi  Pesten  havde 
bortryddet  mindst  lige  saa  mange  som  Sværdet  havde 
dræbt. 

I  Forsynets  Haand. 


Det  var  ikke  faldet  Kosinski  svært  at  opnaa  Pu- 
lawskis  Tilladelse  til  at  foretage  en  Rejse  til  Ukraine 
og  tage  det  fornødne  Mandskab  med,  thi  Generalen 
ønskede  meget,  dels  at  faa  sikre  Efterretninger  om  For- 
holdene i  denne  Del  af  Landet,  dels  at  komme  i  For- 
bindelse med  Potocki. 

I  flere  Dage  havde  Kosinski  allerede  været  under 
Vejs;  nu  travede  han  rolig  hen  ad  Landevejen,  medens 
Mil  gled  hen  efter  Mil  i  endeløs  Ensformighed  paa 
denne  lange  Marchetur.  Endnu  var  der  langt  tilbage, 
thi  Afstandene  vare  meget  store. 

Efterhaanden  vænnedes  Legemet  til  den  regelmæ^ssige 
Rystelse,  Øjet  sløvedes  af  det  stadige  Syn  af  den  samme 
flade  Steppe.  Saa  vendte  Blikket  sig  indad;  enhver  red 
hensunken  i  egne  Tanker,  sjældent  mæledes  der  et  Ord. 

Skønt  man  ikke  kunde  vente  at  møde  Fjenden  her, 
iagttoges  altid  en  vis  Forsigtighed:  forrest  red  en  lille 
Fortrop,  et  Par  hundrede  Alen  efter  kom  Kosinski  med 
en  tredive  Mand,  og  endelig  et  Stykke  bagved  fulgte 
endnu  et  Par  Mand. 

Ogsaa  Kosinski  var  hensunken  i  dybe  Tanker;  hans 
Hjerne  arbejdede  uophørligt  med,  hvorledes  han  skulde 
overvinde  alle  Hindringer  ved  et  Ridt  helt  ind  til 
Zenkowice  og  dog  løse  den  Opgave  at  komme  i  For- 
bindelse med  Potocki.  Han  var  fast  bestemt  paa  at  naii 
Annas  fordums  Hjem,  med  hvilket  hans  Fantasi  tidlig 
og  silde  beskæftigede  sig.  Hvorledes  skulde  det  lykkes 
ham  at  komme  til  Bunds  i  de  sørgelige  Begivenheder,- 
hvilke  gyselige  Beretninger  skulde  han  høre  om  Annas 
og  hendes  Slægtninges  Endeligt,  hvilke  Sindslidelser 
var  det  ham  endnu  forbeholdt  at  skulle  udstaa  paa  de 
Steder,  hvor  han  tidligere  havde  været  saa  lykkelig? 
Men  han  følte,  at  han  ikke  kunde  spare  sig  for  dette; 
han  maatte  have  Vished  ora,  hvorledes  alt  var  gaaet  til, 
hvis  han  ikke  skulde  bukke  under  for  den  Uvished,  som 
nu  gav  hans  opskræmte  Fantasi  frie  Tøjler. 

Pludselig  dukkede  Erindringen  om  hans  mærkelige 
Oplevelser  paa  Plochow  frem  for  lians  Tanker.  Han 
havde  oplevet  saa  meget  siden  hin  Nat,  at  alt,  hvad  der 
da  hændte  ham,  stod  for  ham  som  noget  meget  fjernt, 
som  en  taaget  Uvirkelighed.  Men  det  var  jo  ingen 
Drøm,  det  var  en  liaandgribelig  Kendsgerning,  at  han 
i  sine  Hænder  havde  holdt  et  Skrin  fyldt  med  kost- 
bare Juveler  og  Smykker,  en  Formue,  der  maaske  langt 
oversteg  Værdien  af  Plochow  og  Zenkowice  tilsammen. 
Han  fortrød  nu  inderlig,  at  han  ikke  den  Gang  havde 
taget  Skatten  med  sig,  men  han  besluttede,  at  lykkedes 
det  ham  at  naa  frem  til  Zenkowice,  vilde  han  benytte 
sig  af  Lejligheden  til  at  bringe  den  bort  fra  Plochow. 

Jo  mere  Kosinski  grundede  over  hele  denne  mærke- 
lige Hændelse,  des  mere  maatte  han  spørge  sig  selv, 
hvad  Hensigten  vel  havde  været  med,  at  netop  han 
skulde  komme  under  Vejr  med  denne  ældgamle  Hemme- 

lighed.  Han  var  ikke  mere  overtroisk  end  de  Heste 
andre  i  hin  Tid,  men  lian  følte  sig  intet  Øjeblik  i  Tvivl 
om,  at  en  højere  Styrelse  maatte  staa  bagved.  Og 
pludselig  stod  det  ham  som  ved  en  Inskydelse  klart, 
at  han  var  et  af  de  Mennesker,  som  Forsonet  havde 
udvalgt  sig;  at  han  kun  havde  at  være  et  l^'digt  Redskab 
i  dets  Haand  for  at  udføre  dets  skjulte  Vilje. 

En  forunderlig  Tryghed  og  urokkelig  Ro  fyldte  ham; 
han  opgav  at  lægge  Planer  om,  hvorledes  han  skulde 
bære  sig  ad  i  Situationer,  som  han  ikke  vidste,  om  han 
overhovedet  kom  i.  Det  maatte  være  ham  nok,  at 
Forsynet  havde  sagt  ham:  Dig  bar  jeg  Brug  for!  Tilkom 
det  saa  ham  at  hjælpe  til  med  at  lægge  Planen?  Nej,  han 
havde  kun  at  give  sig  Skæbnen  i  Vold  og  saa  handle 
efter  bedste  Evne. 

Og  da  han  først  havde  fattet  denne  Beslutning,  var 
det  ham,  som  om  alt  blev  saa  meget  lettere  at  udføre, 
som  om  hans  gamle  Frejdighed  begyndte  at  vende  til- 
bage. Han  vendte  sig  om  i  Sadelen  og  betragtede  Rytter- 
skaren, som  tavs  og  sløv  travede  efter  ham;  han  lod 
sit  Blik  glide  ud  over  den  ensformige  Steppe,  hvor 
ikke  et  Hus,  knapt  et  Træ  var  at  øjne;  men  det  var 
ham  som  om  alt,  hvad  han  saa,  var  usædvanlig  for- 
nøjeligt og  gjorde  hans  Sind  friskt  og  let. 

Dagen  led,  da  de  fik  Øje  paa  en  Aa,  hvor  Kosinski 
besluttede  at  bivouakere.  Disse  hærdede  Ryttere  og 
smaa,  udholdende  Heste  vare  nøjsomme;  om  Natten  sov 
de  paa  Marken,  hvor  det  bedst  kunde  trælfe  sig,  blot 
der  var  Vand  i  Nærheden;  naar  de  kom  til  menneske- 
lige Boliger,  forsynede  de  sig  med  Proviant  uden 
synderlige  Skrupler  —  tog  de  ikke,  hvad  de  fandt,  vilde 
vel  andre  tage  det  senere.  Saaledes  havde  de  allerede  til- 
bagelagt flere  Dagsmarcher,  og  saaledes  forløb  endnu  to. 

Kongerovet.  <S 

Hen  paa  Eftermiddagen  den  anden  Dag  kom  Troppen 
til  en  større  Landsby,  hvor  man  besluttede  at  fouragere. 
Men  forgæves  red  de  fra  Hus  til  Hus  for  at  finde  Be- 
boerne; det  sj^ntes,  som  om  Landsbyen  var  forladt. 
Saa  begyndte  en  grundig  Ransagning  af  Hytterne,  og 
lidt  efter  lidt  fandt  de  frem,  snart  hist,  snart  her,  nogle 
af  Bønderfolkene,  for  det  meste  gamle  Koner  og  værk- 
brudne Mænd.  Hvor  jamrede  de  sig,  disse  gamle,  for- 
komne og  frygtsomme  Mennesker! 

Men  Kosinski  talte  venligt  til  dem,  og  efterhaanden 
lykkedes  det  ham  at  faa  Munden  paa  Gled  paa  enkelte 
af  dem.  De  fortalte,  at  for  et  Par  Dage  siden  var  der 
kommet  Ilbud  til  dem  om,  at  en  Afdeling  af  Drewitz 
frygtede  Ryttere  nærmede  sig  denne  Egn,  og  en  øjeblikke- 
lig Panik  havde  grebet  dem;  enhver,  der  blot  kunde 
krybe  af  Sted,  var  flygtet,  hvorhen  vilde  de  ikke  sige. 
De  havde  lidt  nok  i  Forvejen;  før  talte  Landsbyen  et  Par 
tusinde  Sjæle,  men  Oprøret,  Sygdom  og  Udvandring 
havde  tyndet  svært  ud  iblandt  dem. 

Da  de  nu  bleve  Kosinskis  Trop  vår,  havde  de  intet 
Øjeblik  tvivlet  paa,  at  det  var  Fjenden.  Glæden  ved 
ikke  at  se  Livet  truet  bragte  snart  en  vis  Fortrolighed 
til  Veje.  Kosinski  benyttede  sig  deraf  til  at  spørge 
dem  ud. 

Han  fik  at  vide,  at  han  var  Zenkowice  nærmere, 
end  han  formodede  —  en  Dagsmarche  maaske.  Efter- 
haanden kom  mere  og  mere  frem.  Alle  havde  de  hørt 
Tale  om,  ja  de  fleste  set  den  fordum  saa  frygtede  Johan 
—  forbandet  være  hans  Navn;  ogsaa  til  deres  Egn  var 
han  kommen,  ogsaa  i  deres  Sind  havde  han  tændt 
Oprørsluen,  saa  at  mange  af  deyngreMænd,  jasaamænd 
ogsaa  af  de  gamle,  havde  sluttet  sig  til  ham.  Men  nu 
saa  man  vel,  hvad  det  havde  ført  til;  hvor  vare  de  nu 

henne,  alle  deres  Forsørgere?  Døde  vare  de,  dræbte  af 
Fjenden  eller  Pesten.  Og  Johan,  den  Ulykkesfugl,  hvad 
var  han  saa  selv  bleven  til?  En  skyet  Eneboer  paa 
Zenkowice,  hvem  Guds  Haand  havde  truet,  men  endnu 
ikke  ramt. 

De  fortalte  videre  alt,  hvad  de  vidste:  om  Lands- 
byen, der  paa  et  Døgn  var  lagt  øde  af  Pesten;  om  Johan, 
der  med  egen  Haand  havde  dræbt  sit  Herskab;  om  de 
kortvarige  Sejre;  om  Zaporogerne  og  om  Hævnen  — 
Menneskenes  og  Guds. 

Med  spændt  Opmærksomhed  lyttede  Kosinski  til; 
han  turde  ikke  afbryde  dem  med  et  Spørgsmaal,  for  at 
ikke  deres  Skyhed  skulde  vende  tilbage.  Havde  han 
dog  ikke  haft  Ret  i  at  lægge  alt  i  Forsynets  Haand ;  her 
var  han  pludselig  bleven  ledet  paa  det  rette  Spor. 

Men  da  Bønderne  havde  talt  vidt  og  bredt,  da  de 
begyndte  at  fortabe  sig  i  lange  Klager,  afbrød  han  dem 
til  Slut.  Om  de  vidste,  at  Johan  ogsaa  havde  dræbt 
den  unge  Frøken  paa  Zenkowice?  Men  Bønderne  saå 
uforstaaende  paa  hverandre;  i  disse  urolige,  fortvivlede 
Tider,  hvor  saa  meget  var  sket,  hvad  Vægt  var  der  da 
at  lægge  paa  en  ung  Frøkens  Liv?  Ingen  af  dem  havde 
hørt  noget  til  saadan  en  ung  Frøken;  men  havde  hun 
været  paa  Herregaarden,  var  hun  vel  ogsaa  bleven  dræbt 
af  Johan,  om  ikke  det  var  gaaet  hende  værre  endnu, 

Kosinski  gøs;  en  feberagtig  Uro  greb  ham,  han  maatte 
af  Sted  øjeblikkelig,  uden  Ophold.  Fændrikken  gjorde 
ham  Modforestillinger,  Mandskab  og  Heste  vare  trætte, 
Provianteringen  maatte  dog  ogsaa  ske  først.  Bønderne, 
der  nu  betragtede  dem  som  Venner,  kom  frivilligt  med 
Mad  og  Drikke  af  det  lidet,  de  havde.  Snart  vare  Foder- 
sækkene  fyldte,  og  af  Sted  gik  det  atter  ud  paa  Steppen, 

i  Landsbyen;  først  da  de  havde  tilbagelagt  en  god  Stræk- 
ning og  Mørket  faldt  paa,  gjorde  han  Holdt  for  Natten. 

Snart  sank  Hvilen  over  den  lille  Bivouak;  Hestene 
gumlede  stilfærdig  paa  Høet  og  det  sparsomme  Græs, 
og  Rytterne  sov,  rullede  ind  i  deres  lange  Kapper. 
Kun  Kosinski  kunde  ikke  sove.  Ødemarkernes  dj^be 
Stilhed,  Nattens  uigennemtrængelige  Mørke  rykkede  ham 
tæt  ind  paa  Livet.  Hvad  vilde  den  næste  Dag  bringe 
ham?  Maaske  Vished  om  Annas  Død,  eller  skulde  han 
muligvis  faa  endnu  værre  Ting  at  høre.  Blodet  susede 
ham  for  Ørene  ved  denne  Tanke;  vé  den,  der  havde 
løftet  en  Finger  imod  hende,  ingen  Straf  var  for  haard, 
ingen  Pinsel  for  grusom.  Hans  Fantasi  arbejdede  i  det 
vildeste  Oprør;  han  stønnede  ved  den  Sjælekval,  han 
led,  og  krampagtigt  gravede  hans  Hænder  i  Steppens 
løse  Jord. 

Da  mærkede  han  pludselig  en  varm  og  blød  Be- 
røring af  sin  Nakke,  og  et  hedt  Aandepust  ombølgede 
ham.  Han  vendte  sig  om;  bagved  sig  skelnede  han 
Omridsene  af  et  stort  Dyr,  og  han  forstod  i  samme 
Øjeblik,  at  det  var  hans  tro  og  flinke  Hest,  der  havde 
opsøgt  ham.  Denne  kærlige  Berøring  af  det  umælende 
D\^r  gav  ham  hans  Sjælsligevægt  tilbage,  og  for  anden 
Gang  i  Løbet  af  kort  Tid  følte  Kosinski  Byrden  taget 
fra  sine  Skuldre.  Han  klappede  den  trofaste  Ven,  som 
saa  ofte  havde  døjet  Ondt  og  Godt  med  ham;  saa  lagde 
han  sig  ned,  svøbte  Kappen  om  sig  og  faldt  i  en  rolig 
Søvn. 


I  et  af  Værelserne  paa  Zenkowice  sad  Johan,  næsten 
en  Fange,  men  dog  stadig  Hersker  —  ikke  en  foragtet 
Tjener.  En  halv  Snes  Bønderkarle  med  deres  Fruen- 
timmer  boede    paa    Herregaarden,  men    deres  Liv  var 

trist  og  ensformigt;  deres  eneste  Glæde  var  Driklce- 
varerne,  dem  fandtes  der  endnu  en  Del  af,  og  om 
Aftenen  var  som  oftest  hele  Besætningen  beruset. 

Der  var  imidlertid  endnu  flere  Timer  til,  at  Drikke- 
riet skulde  begynde,  og  Johan  strakte  sig  gabende  og 
gnaven. 

Pludselig  faldt  der  et  Par  Skud;  der  lød  Haaben 
og  Skrigen.  Hvad  var  nu  det!  Var  atter  nogle  af 
Karlene  komne  i  Klammeri?  .lohan  sprang  op  og  ilede 
ned  i  Forstuen;  her  mødte  han  en  Kvinde,  som  havde 
fulgt  ham,  da  de  andre  forlod  ham,  og  som  han  derfor 
stolede  paa.     Hun  var  ligbleg. 

„Fjenden  er  over  os,"  raabte  hun,  „red  dig!'- 

Men  der  var  ikke  Tid  til  at  redde  sig,  thi  ind  i 
Borggaarden  sprængte  Kosinski  med  sine  K3'ttere.  Jo- 
han vendte  sig  om  og  løb  ind;  som  en  vanvittig  stor- 
mede han  af  Sted  med  Kvinden  bag  efter  sig,  gennem 
Gange  og  opad  Trapper  indtil  han  fandt  et  Sted,  hvor 
han  troede,  at  han  kunde  skjule  sig.  Men  Forfølgerne 
vare  allerede  efter  dem.  Som  en  Stormvind  for  Ko- 
sinski gennem  Zenkowices  Værelser;  foran  sig  hørte 
han  Døre  blive  smækkede  op  og  i.  Af  Sted,  af  Sted 
løb  han,  thi  foran  ham  flygtede  den  Mand,  der  vidste 
Sandheden. 

Til  sidst  indhentede  han  Kvinden,  som  vilde  løbe 
videre,  da  Johan  havde  skjult  sig.  Han  kastede  hende 
om.  Kosinski  saa  frj'gtindgydende  ud,  idet  han  bøjede 
sig  ned  over  hende. 

„Hvor  er  Johan,"  spurgte  han;  „hvor  er  Skurken? 
Siger  du  det,  skænker  jeg  dig  Livet;  tier  du,  bliver  du 
pint." 

Da  overvældede  Frygten  hende,  og  hun  pegede  paa 
et  Skab. 

De  trak  Johan  frem  —  Johan  den  Grusomme. 
Rædselen  havde  gjort  denne  usle  Kryster  halvt  van- 
vittig. Han  Icastede  sig  ned  paa  Gulvet  og  krøb  som 
en  Hund  hen  til  Kosinskis  Fødder,  tryglende  om 
Naade. 

Kosinski  lod  sine  Folk  fore  Fangerne  ned  i  Gaarden, 
hvor  ogsaa  de  fleste  af  Bønderkarlene  og  deres  Kvinder 
vare  drevne  sammen. 

Her,  livor  en  Gang  Johan  liavde  holdt  Gaardret, 
her  skulde  han  nu  selv  forhøres  og  dømmes. 

Kosinski  gik  tæt  hen  til  Fangen  og  sagde  til  ham: 

.,Den  frygteligste  Død  venter  dig,  om  du  ikke  svarer 
mig  Sandhed.  Bekend,  at  du  dræbte  Gregor  Wriszek 
og  hans  Hustru." 

Johan  var  falden  paa  Knæ;  næppe  hørligt  mumlede 
han  et  Ja. 

„Svar  højt,  saa  at  alle  kan  høre  det,"  befalede  Ko- 
sinski; ..dræbte  du  med  egen  Haand  Hr.  Gregor  og  hans 
Hustru?'^ 

,,Ja!"  gentog  Johan,  saa  at  alle  kunde  høre  det. 

„Hvad  gjorde  du  ved  Anna  Sorolewska,"  spurgte 
Kosinski  videre,  men  hans  Stemme  skælvede. 

..Hun  var  her  ikke!  Himlen  er  mit  Vidne,  hun  var 
her  ikke.  Hendes  Blod  er  ikke  paa  mine  Hænder! 
Hun  flygtede  fra  Gæstgivergaarden  i  Warschau.  Jeg 
sværger  ved  den  almægtige  Gud,  hun  var  her  ikke." 
Og  i  rivende  Fart  fortalte  Johan  det  lidet,  han  vidste 
om  hendes  Bortførelse. 

Fra  Kosinskis  Bryst  steg  et  Taknemmelighedens  Suk; 
hvor  Anna  var,  det  vidste  han  endnu  ikke,  men  at 
hun  var  i  Live,  følte  han,  og  det  var  ham  i  Øje- 
blikket nok. 

„Hvem  kan  vidne  for  dig,"  spurgte  han. 

Johan  udpegede  et  Par  af  Folkene;  de  kom  frem 
og  fortalte,  at  den  unge  Frøken  ikke  var  kommen  med 
hjem  fra  Hovedstaden,  mere  vidste  de  ikke. 

Forhøret  blev  fortsat  Denne  Kryster,  der  saå,  hvor 
lykkelig  Kosinski  var,  troede  maaske  at  kunne  redde 
endogsaa  Livet,  saafremt  han  nu  tilstod  alt  om  sine 
Medskyldige,  og  han  angav  dem  hver  og  én. 

Men  da  han  var  færdig,  da  alle  med  Gysen  havde 
hørt  hans  fejge  Beretning,  fældede  Kosinski  Dommen 
over  ham. 

„Bind  ham  til  en  Pæl  her  i  Gaarden,"  befalede 
han;  „hans  Hænder,  der  er  rode  al  hans  Herskabs  og 
mange  uskyldiges  Blod,  skal  afbrændes.  Naar  det  er 
sket,  dræb  ham  saa  hurtigt." 

Nogle    af   Soldaterne   grebe  Johan;   snart  stod  han 
bunden  med  udstrakte  Arme;  de  snoede  Halm  omkring 
hans  Hænder  og  dyppede  dem  i  Tjære,    og  under  den 
elendiges   Jammerskrig   tændte    de   Ild    deri.     Halmen 
blussede   op,   i    nogle   Minutter   brændte  den,    medens 
Gaarden  gav  Genlyd  af  den  utro  Tjeners  Smertenshyl. 
Saa  gik  Ilden    ud,    og  Johan  stod  halvt  bevidstløs  med 
to  forkullede,  uformelige  Klumper  i  Stedet  for  Hænder. 
Et  Pistolskud  udslukkede  hans  foragtelige  Liv. 
Endnu    stod   tilbage  at  fælde  Dom  over  de  øvrige. 
Kosinski  havde  helst  ladet  dem  løbe,  thi  den  lykkelige 
Følelse,  som  beherskede  ham,  gjorde  ham  blidt  stemt, 
selv  mod   disse  Forbrydere.     Men  Fændrikken  og  Fol- 
kene   fordrede    Hævn;    de   Grusomheder,    der  vare  be- 
gaaede  under  Oprøret,  vare  i  saa  frisk  Minde,  og  disse 
Bønderfolks  Delagtighed   deri  efter  Johans  Vidnesbyrd 
for   tydelig   til,    at    Overbærenhed    kunde    fmde    Sted. 
Blod    for   Blod   var   hin   Tids   Løsen.    Saa  fældede  da 
Kosinski  Dommen: 

„I  har  rejst  eder  mod  eders  retmæssige  Herrer,  I 
har  myrdet  og  ph^ndret  som  Røvere;  eders  Hænder 
ere  besmittede  med  Blodet  fra  ulykkelige,  som  forgæves 
have  anraabt  om  eders  Barmhjertighed.  I  har  for- 
haanet  den  hellige  Kirke  og  eders  Fædreland.  Alverden 
gyser  ved  eders  Misgerninger.  Derfor  skal  I  dø!  Men 
den  Død,  I  lide,  bliver  blid  imod,  hvad  eders  Ofre  ud- 
stod. —  Før  dem  ned  i  Folehaven  én  for  én,''  sagde 
han  til  Fændrikken,  „og  skyd  dem  dér;  men  du  inde- 
staar  mig  med  dit  Liv  for,  at  ingen  Grusomheder  linder 
Sted." 

Kosinski  vendte  sig  for  at  forlade  dette  sørgelige 
Sted;  da  styrtede  en  Kvinde  frem  fra  Fangernes  Flok 
og  kastede  sig  ned  for  ham. 

„Skal  jeg  ogsaa  dø?"  jamrede  hun.  ..Før  skænkede 
du  mig  Livet;  har  dit  Ord  da  intet  Værd?' 

Det  var  det  Fruentimmer,  der  havde  røbet  Johans 
Skjulested. 

Fuld  af  Afsky  vendte  Kosinski  sig  mod  hende. 
„Mit  Løfte  staar  fast,"  svarede  han;  „du  er  fri  og  kan 
gaa  herfra;  men  lad  mig  ikke  møde  dig  én  Gang 
til."  — 

I  Løbet  af  en  Timestid  var  Eksekutionen  fuldført 
og  Rytterne  igen  i  Sadelen.  Kosinski  vilde  endnu  kun 
et  Ridt  til  Plochow,  før  han  drog  bort  fra  disse  Egne. 
Han  tilbød  sine  Folk  at  blive  paa  Herregaarden  og  af- 
vente hans  Tilbagekomst,  thi  han  vidste,  at  de  paa 
Vejen  maatte  passere  den  uddøde  Landsby.  Men  Fol- 
kene havde  fattet  Lede  ved  Zenkowice  nu,  da  Straffen 
var  fuldbyrdet,  og  alle  vilde  de  med  ham. 

Saa  travede  de  da  af  Sted  ad  den  Vej,  hvor  en 
Gang  en  lystig  Flok  Damer  og  Adelsmænd  havde  støjet 
og  lét  paa  Kosinskis  Trolovelsesaften. 

Snart  nærmede  Troppen  sig  Landsbyen;  de  red 
stærkere  til,  thi  her  herskede  Døden.  En  Gysen  greb  dem, 
da  de  tæt  ved  Landevejen  saå  det  første  forraadnede 
Lig;  stærkere  og  stærkere  red  de,  indtil  de  til  sidst  i 
flyvende  Fart,  som  flygtede  de  for  en  usynlig  Fjende, 
naaede  det  øde  og  forladte  Plochow. 

Kosinski  lod  Folkene  sidde  af.  Det  var  blevet  sent, 
og  han  besluttede  derfor  at  overnatte  paa  Plochow. 
Her,  hvor  alt  var  ubeboet,  og  Døden  trindt  om  holdt 
Vagt,  kunde  næppe  noget  være  at  befrygte. 

Men  da  Hestene  skulde  bindes,  skete  der  noget 
usædvanligt.  Kosinskis  Hest,  et  roligt,  fromt  og  modigt 
Dyr,  blev  aldeles  ustyrlig;  rasende  slog  den  om  sig, 
dens  Øjne  bleve  røde  og  vilde,  den  taalte  ikke,  at  nogen 
anden  Hest  var  i  dens  Nærhed.  Forgæves  klappede 
Kosinski  den;  den  faldt  ikke  til  Føje,  før  den  blev 
trukken  bort  og  sat  ind  i  en  Stald,  der  laa  noget 
derfra. 

Kosinski  udsatte  Vagtposter,  saa  lod  han  Indgangs- 
døren bryde  op  og  gik  ind  i  Hovedbygningen.  Alt 
var  tomt.  Det  før  saa  smukt  udstyrede  Plochow  var 
øde,  kun  Væggene  stode  der,  bare  og  nøgne;  alt  Indbo 
var  slæbt  bort  af  den  gridske  Isak  Goldkalb. 

Medens  Kosinski  i  dyb  Vemod  vandrede  gennem 
de  tomme  Sale,  naaede  høje  Raab  hans  Øre;  hurtig 
skyndte  han  sig  ned  i  Gaarden,  hvor  han  blev  mod- 
tagen med  Frydeskrig.  En  af  Soldaterne  havde  fundet 
Nedgangen  til  Vinkælderen;  om  den  i  sin  Tid  var 
bleven  overset,  eller  hvad  nu  Grunden  havde  været  — 
den  var  urørt.  Flasker  og  Fade  med  Vin,  Most  og 
01  laa  dernede  Side  om  Side. 

Der  blev  stor  Jubel  over  dette  Fund,  og  det  faldt 
ikke  Kosinski  ind  at  lægge  nogen  Dæmper  paa  Folkene; 

han  vidste,  at  disse  Mænd,  nøjsomme  og  maadeholdne 
til  daglig,  en  Gang  iblandt  maatte  rase  ud  og  drikke 
sig  fulde.  Nu  havde  han  efter  mange  Strabadser  og 
Savn  naaet  sit  første  Maal,  nu  maatte  der  være  en 
.Rastdag,  hvor  Sorgløsheden  holdt  Fest;  og  hvor  kunde 
det  egentlig  bedre  ske  end  her  paa  det  ensomme  Plo- 
chow?  Desuden  vilde  Folkene  kun  have  lét  ad  hans 
Formaninger  og  Lydigheden  til  Hverdag  lidt  et  Knæk, 
om  han  havde  forbudt  dem  at  drikke. 

Midt  i  Borggaarden  flammede  et  Baal,  omkring  det 
laa  Folkene,  naar  de  da  ikke  vare  nede  i  Kælderen 
for  at  bakse  Fadene  op.  Kosinski  blev  nogen  Tid 
blandt  dem  og  drak  nogle  Bægere;  Soldaterne  raabte 
Hurra  for  deres  Anfører,  lo  og  vare  fornøjede  som 
Børn. 

Tusmørket  sænkede  sig  mere  og  mere;  Kosinski 
maatte  benj^tte  Tiden,  inden  det  blev  ganske  mørkt. 
Han  ilede  af  Sted  gennem  Sale  og  Gange,  indtil  lian 
stod  i  det  lille  Kammer,  hvor  han  havde  sovet  Natten 
efter  sin  Trolovelsesdag. 

Hvilke  bevægede  Tanker  fyldte  ikke  hans  Sind. 
Nu  som  da  flakkede  et  rødligt  Skær  fra  Baalet  i  Borg- 
gaarden ind  gennem  Vinduet;  nu  som  da  lød  Latter  og 
glade  Raab  op  til  ham;  men  hvor  forskelligt  var  ellers 
ikke  alt!  Den  Gang  var  der  Solskin  og  Lykke  i  hans 
Hjerte,  nu  laa  saa  megen  Sorg  og  Græmmelse  hobet 
op  derinde,  at  Haabet  knapt  kunde  spire  frem  der- 
igennem. Og  dog  havde  denne  Dag  bragt  ham  Haab; 
for  første  Gang  i  lange  Tider  brød  Lyset  frem  paany. 
Han  mindedes  uvilkaarlig  den  ensomme,  tindrende 
Stjerne,  der  hin  Dag  havde  været  det  stille  Vidne  til 
hans  Beslutning  om  denne  Rejse;    og  atter  grebes  han 

af  en  uforklarlig,  betryggende  Følelse  af,  at  Forsynet 
ledede  hans  Skridt. 

Men  han  maatte  skynde  sig,  for  at  han  kunde  se 
at  finde  Vej  til  det  hemmelighedsfulde  Kammer.  Han 
tog  et  Fyrtøj  og  et  Vokslys  frem  og  begav  sig  paa  Van- 
dring. Den  skulde  ikke  ialde  ham  vanskelig,  thi  saa 
snart  han  kom  ud  i  Korridoren,  fik  han  Øje  paa  en 
skarptegnet  Ridse  i  Kalkpudsen  —  Man-kerne  af  hans 
Kaardespids  fra  hin  Nattevandring  stode  der  endnu 
fuldt  bevarede. 

Han  fulgte  denne  Ledetraad  gennem  Gange  og  op- 
ad smalle  Trapper;  snart  stod  han  foran  den  lave  Dør, 
han  stødte  den  op  og  stod  i  det  snævre  Rum.  Og  dér, 
foran  sig  i  Muren  skimtede  han  det  henmielige  Gemme. 
Han  tændte  sit  Lys  og  aabnede  den  rustne  Jernlaage: 
det  lille  Læderskrin  stod  der  ganske  rigtig,  gammelt 
og  støvet.  Kosinskis  Haand  rystede,  da  han  tog  det 
frem  og  aabnede  det.  Zenkowice  og  Plockow  vare  kun 
lidet  værd  nu,  det  indsaa  han;  men  skulde  han  nogen 
Sinde  møde  Anna  Sorole^vska,  saa  holdt  han  her  Mid- 
lerne til  at  sikre  hendes  Fremtid.  Og  nu  som  fordum 
straalede  Ædelstenene,  det  glimtede  og  blmkede  fra 
alle  de  kostbare  Smykker  og  Juvelei-. 

Men  medens  han  stod  og  betragtede  Skatten,  lød 
Skud  paa  Skud  op  til  ham.  Hurtig  lukkede  han  Skrinet 
og  puttede  det  ned  i  Lommen  paa  sin  vide  Rytterkappe; 
saa  skyndte  han  sig  tilbage  til  sit  Kammer.  Herira 
kunde  han  overse  Gaarden. 

Vaabenlarm,  Skud,  Raab  og  Skrig  lød  i  ét  Bulder 
op  til  ham;  han  lænede  sig  ud  af  Vinduet,  Skæret  fra 
Baalet  oplyste  alt  tydeligt.  Gaarden  syntes  at  vrimle 
af  Soldater;  dog,  det  var  ikke  hans  egne,  men  russiske 
Uniformer. 

Det  stod  ham  klart,  at  det  var  et  Overfald,  og  han 
indsaa  det  fortvivlede  i  Situationen;  hans  egne  Folk 
vare  halvt  eller  helt  berusede,  nogle  af  dem  vare  endnu 
i  Gaarden,  men  med  Skud  og  Sabelhug  bleve  de 
drevne  tilbage  mod  Nedgangen  til  Vinkælderen,  hvor- 
ned  de  fleste  allerede  vare  flygtede.  At  ile  dem 
til  Hjælp  var  en  Umulighed,  det  vilde  blot  have 
været  unyttigt  at  ofre  Livet,  medens  han  nu  som 
maaske  den  eneste  frie  Mand  kunde  blive  dem  til  Nytte 
senere. 

Blandt  Angriberne  skelnede  hanen  Kvindeskikkelse, 
det  Fruentimmer,  hvem  han  havde  skænket  Livet  sannne 
Dag.  Da  forstod  Kosinski,  hvorledes  Ulykken  kunde 
været  sket;  Rygtet  havde  t^lt  Sandhed  i  Landsbyen,  og 
Drewitz  Ryttere  vare  virkelig  komne  til  Egnen,  maaske 
lige  i  Hælene  paa  ham.  De  havde  naaet  Zenkowice 
kort  Tid  efter,  at  han  havde  forladt  Gaarden,  og  Fruen- 
timmeret  havde  saa  været  deres  Vejviser. 

Skydningen  hørte  op,  og  Larmen  stilnede  af,  thi 
alle  Kosinskis  Folk  vare  nu  tyede  ned  i  Kælderen,  hvor 
de  barrikaderede  sig;  han  kunde  høre,  at  de  begyndte 
at  parlamentere. 

Men  Kvindfolket  for  omkring  som  en  rasende,  hun 
raabte  og  skreg  og  ophidsede  Russerne.  Snart  saå 
Kosinski  nogle  af  dem  komme  slæbende  med  Straa, 
Kvas  og  brændbare  Sager;  en  kold  Gysen  rystede  ham, 
thi  han  fattede  straks  deres  Hensigt:  at  indebrænde 
hans  Soldater. 

Atter  vilde  han  ile  sine  Staldbrødre  til  Hjælp,  men 
hans  Forstand  sejrede;  hvad  kunde  han,  den  ene  Mand, 
udrette? 

Russerne  skød  ned  gennem  de  snevre  Vinduer  for 
at   drive   Forsvarerne  tilbage,   saa  stoppede  de  hurtigt 

de  brændbare  Sager  derned;  foran  Nedgansdøren  ho- 
bede de  et  Baal  op;  de  tændte  Ild  deri  og  kastede 
Brande  ned  i  Kælderen.  Et  dæmpet  Brøl  lød  op  der- 
fra som  fra  en  Flok  vilde  Dyr,  besvaret  af  de  sejrende 
Russeres  Hujen.  Pludselig  aabnedes  Døren,  for  at  de 
indespærrede  kunde  storme  ud  og  finde  Døden  i  aaben 
Kamp;  men  det  store,  flammende  Baal  skred  ned  over 
dem,  begravede  de  forreste  i  et  Flammehav  og  drev 
de  andre  tilbage;  mere  og  mere  Straa  og  Kvas  kastede 
Russerne  ned  i  Kælderen,  hvorfra  en  kvælende  Røg 
vældede  op.  Brølet  fra  de  indebrændte  lød  vildere  og 
dumpere;  det  var  en  skrækkelig  Stund  for  Kosinski, 
Angstens  Sved  sprang  frem  paa  hans  Pande;  som  en 
unyttig  Tilskuer  stod  han  dér,  medens  hans  tapre  Flok 
led  en  jammerfuld  Død. 

Da  Misgerningen  var  fuldbyrdet,  kastede  Russerne 
sig  over  den  Mængde  Drikkevarer,  sora  stode  i  Gaarden. 
Atter  lød  Latter,  Raab  og  Sang  op  til  Kosinski,  men 
denne  Gang  var  det  Fjenden,  der  fejrede  de  Overvundnes 
Gravøl.  Først  langt  hen  paa  Morgenstunden  droge 
Russerne  bort,  medførende  som  Bytte  alle  Hestene,  og 
atter  laa  Plochow  stille  og  øde  hen,  thi  Ilden  havde 
ikke  bredt  sig  videre. 

Saa  snart  han  havde  forvisset  sig  om,  at  Soldaterne 
havde  forladt  Herregaarden,  skyndte  Kosinski  sig  ned 
i  Kælderen,  maaske  kunde  han  hjælpe  én  og  anden  af 
dem  dernede.  Dog,  Døden  havde  været  grundig,  om 
end  lettere,  end  han  havde  troet,  thi  det  var  øjensyn- 
ligt, at  Røgen  havde  kvalt  de  fleste. 

Medens  han  stod  bøjet  over  sine  Fællers  Lig,  fan- 
gede hans  Øre  Lyden  af  listende  Skridt.  I  et  Nu 
drog  han  sin  Kaarde  og  sprang  til  Side;  en  Skikkelse 
formørkede  Indgangen,  de  forkullede  Kviste  knækkede 

under  dens  Fødder  —  og  Kvinden  fra  Zenkowice 
sneg  sig  ned  for  at  plyndre  og  fryde  sit  hadefulde 
Sind. 

Som  om  Kosinski  havde  set  et  giftigt  Kryb,  sprang 
han  frem;  Kvinden  saå  op  og  genkendte  ham,  men 
Rædselen  lammede  hendes  Tunge.  Som  et  Lyn  blin- 
kede Kosinskis  Klinge  og  gled  ned  i  hendes  Brj^st,  et 
Suk  lød;  atter  var  en  af  Bødlerne  fra  Linnedvadsken 
falden  for  Straffens  Haand. 

Idet  Kosinski  igen  kom  op  af  Kælderen  og  ind- 
aandede  den  friske  Luft  og  saå  det  klare  Solskin, 
havde  han  først  en  befriende  Følelse;  men  snart  stod 
hele  hans  fortvivlede  Stilling  tydeligt  for  ham:  uden 
en  Ledsager,  ja  næsten  uden  Proviant  befandt  han 
sig  i  en  øde,  omtrent  uddød  Landsdel  med  uhyre 
Strækninger  omkring  sig,  hvor  han  ikke  kunde  vente 
at  træffe  andet  end  Fjender;  og  hvorledes  skulde  det 
lykkes  ham  til  Fods  at  komme  over  disse  endeløse 
Stepper.  Døden  var  ham  vis,  om  han  begyndte  paa 
denne  Vandring. 

Da  slog  en  Tanke  pludselig  ned  i  ham;  han  skyndte 
sig  ud  af  Borggaarden  ned  til  Staldbygningen  og  rev 
en  af  Dørene  op.  Et  Glædesudbrud  undslap  ham, 
thi  derinde  stod  hans  Hest  og  aad  rolig  af  en 
Bunke  Hø. 

Han  var  altsaa  ikke  hjælpeløs,  siden  han  havde  sin 
tro  Hest;  han  var  altsaa  ikke  venneløs,  siden  selve 
Forsynet  vaagede  over  ham. 


Kosinski  maatte  udstaa  mange  Savn  og  Lidelser 
under  sit  farefulde  Ridt  over  de  øde  Stepper,  men 
det  lykkedes  ham  dog  at  finde  sin  Vej  frem.    Og  da  en 

Maaned  var  forløben,  red  han  atter  ind  gennem  Czen- 
stochows  Klosterport. 

Ensom  vendte  han  tilbage;  men  Staalet  var 
hærdet  i  Ilden.  Nu  skulde  den  anden  Straffedom 
fuldbyrdes;  thi  nu  følte  Kosinski  sig  fast  overbe- 
vist om,  at  Hævnens  Gud  havde  udvalgt  ham  til  sit 
Redskab. 


XI. 
Forberedelserne. 


r  eltherren  Pulawski  sad  i  sit  Arbejdsværelse  paa 
Czenstochow ;  foran  ham  laa  en  Del  Papirer,  som  han 
omhj'ggeligt  havde  gennemlæst,  og  rundt  omkring  ham 
sad  Kosinski,  Broder  Carolus,  Strawinski  og  Lukawski. 

,,De  synes  at  have  meget  gode  Forbindelser,  mine 
Herrer,"  sagde  Pulawski,  medens  han  bladede  i  Pa- 
pirerne. „Deres  Dispositioner  ere  trufne  med  stor 
Omtanke,  og  Planen  synes  at  kunne  udføres.  Dog  er 
der  visse  Forbehold,  jeg  maa  tage,  før  jeg  kan  give 
mit  Minde  til  Foretagendets  Iværksættelse."  Gene- 
ralen saå  op  fra  Papirerne;  hans  Træk  vare  markerede 
og  alvorlige,  og  der  laa  over  dem  den  rolige  Fasthed, 
som  man  træffer  hos  Mænd,  der  ere  vante  til  at  befale. 
Men  idet  han  saå  op,  fangede  han  et  Blik  fra  Stra- 
winski, rettet  mod  Kosinski,  saa  ondt,  saa  hadefuldt, 
at  han  studsede  derved.  I  et  Sekund  eller  to  stirrede 
han  ind  i  Strawinskis  urolige,  mørke  Øjne;  det  var  i 
dette  Nu  som  Pulawskis  strenge,  redelige  Aand  skuede 
dybt  ned  i  Strawinskis  skjulte  Tanker;  en  dyb  Rødme 
skød    op    i  Stawinskis  Kinder,    saa    gled    Feltherrens 

Blik  roligt  videre  fra  Ansigt  til  Ansigt  til  de  tre  andre. 
Det  hele  varede  kun  et  Øjeblik,  men  daglig  mindedes 
Strawinski  dette  Blik,  der  maaske  reddede  Kosinskis  Liv. 

„Betingelserne  for  mit  Samtykke  ere  følgende,'- 
fortsatte  Pulawski;  „jeg  vil  ikke  have,  at  Foretagendet 
skal  have  Udseende  af  et  Mord  eller  et  Mordforsøg  paa 
Poniatowski.  Deres  Opgave  skal  være  at  føre  Kongen 
ud  af  Warschau  og  bringe  ham  hertil  eller  til  en  af 
Konføderationens  andre  x\n førere.  Dette  maa  De  love 
med  en  hellig  Ed.  Dernæst  maa  De  sværge  paa,"  ved- 
blev han,  medens  hans  rolige  Blik  hvilede  paa  Stra- 
winski, „ubrødelig  at  staa  hverandre  bi,  saa  at  hver 
enkelt  lover,  om  fornødent  med  Opofrelse  af  sit  eget 
Liv,  at  værne  og  beskytte  Kammeraternes." 

Der  blev  en  Pavse;  alle,  med  Undtagelse  af  Ko- 
sinski,  bøjede  Hovedet  som  Tegn  paa,  at  de  indvilligede. 

,,Hr.  General,"  sagde  Kosinski,  idet  han  rejste  sig 
og  ærbødigt  vendte  sig  mod  Pulawski;  „jeg  ser  i  Po- 
niatowski ikke  alene  Statens  Fjende,  men  ogsaa  min 
egen  personlige,  ja,  dødelige  Fjende.  Denne  Mand  har, 
efter  hvad  jeg  nu  véd,  berøvet  mig  mit  Livs  Lykke; 
han  har,  for  at  tilfredsstille  sine  tøjlesløse  Lyster, 
ladet  min  Brud  bortføre,  en  ung  Pige  af  renere  polsk 
Adel,  end  denne  Skyggekonge  kan  rose  sig  af.  Der  er 
kun  én  Straf  streng  nok  herfor,  og  det  er  Døden.  Jeg 
vil  sværge  som  De  befaler,  Hr.  General,  men  der  maa 
for  mit  Vedkommende  føjes  til:  hvis  Kongen  falder  i 
vore  Hænder,  og  det  viser  sig  ugørligt  at  bringe  ham 
til  de  Konfødererede,  da  maa  det  være  min  Ret  som 
hans  personlige  Fjende  at  drage  ham  til  Ansvar  for 
hans  Udaad." 

Der  var  i  Kosinskis  Mine  præget  en  saa  dyb  Sørg- 
modighed, hans  Ord  bleve  udtalte  med  saa  fast  Ro,  at 

Kongerovet.  " 

Pulawski  følte,  hvor  meget  dette  Menneske  maatte  have 
lidt.  Ogsaa  han  havde  hørt  som  et  usikkert  Rygte 
om  Bortførelsen,  men  der  fortaltes  saa  mange  vitterlig 
usandfærdige  Historier  om  Kongen,  at  han  ikke  havde 
fæstet  synderlig  Lid  til  den. 

„Jeg  giver  mit  Samtykke  dertil,"  svarede  Pulawski 
omsider.  „Det  er  muligt,  at  Poniatowski  har  begaaet 
den  Misgerning,  \)e  beskylder  ham  for,  men  bevist 
er  det  ikke.  Handl  ikke  i  Blinde,  Kosinski,  thi  uskyldigt 
udgydt  Blod  raaber  til  Himlen  om  Hævn." 

.,0g  nu,  mine  Herrer,"  føjede  han  til,  „ville  vi  mø- 
des i  Kapellet  om  en  Time.  De,  Broder  Carolus,  vil 
imidlertid  træffe  alle  Forberedelser  til,  at  disse  tro 
Officerer  til  den  Tid  kunne  nj'de  Alterens  hellige  Sa- 
kramente og  paa  Christi  dyrebare  Legeme  og  Blod  af- 
lægge den  Ed,  jeg  fordrer." 


Kapellet  hvilede  i  dj^bt  Mørke,  kun  paa  Alteret 
brændte  et  Par  høje  Vokslys,  som  udsendte  et  svagt,  rød- 
ligt Skær;  Broder  Carolus  stod  i  Ornat  foran  Alteret, 
bag  ham  knælede  Pulawski  og  hans  tre  Officerer.  Præ- 
sten læste  Messen;  højt  hævede  han  den  hellige  Hostie, 
men  ingen  Klokke  klang,  intet  Orgel  tonede,  intet  Kor 
sang  den  Højestes  Pris.  Derefter  vendte  han  sig  om 
mod  de  knælende.  Pulawski  rejste  sig,  han  greb  Kru- 
cifikset fra  Alteret  og  stillede  sig  ved  Præstens  Side. 
Den  første,  der  modtog  den  hellige  Nadvere,  var  Stra- 
winski;  en  Gysen  gennemfor  ham,  da  han  lagde  sin 
Haand  paa  Krucifiksets  kolde  Metal,  men  med  fast 
Stemme  gentog  han  de  Ord,  Pulawski  læste  op: 

..Ved  Kristi  hellige  Legeme  og  Blod,  ved  min  Sjæls 
Salighed  sværger  jeg  under  vort  Foretagende  ikke  at 
tragte   Poniatowski,    der   kaldes    Polens    Konge,    efter 

Livet,  men  kun  at  ville  bemægtige  mig  hans  Person. 
Jeg  lover  og  sværger  uden  Svig  at  staa  mine  Stald- 
brødre bi  og  om  fornødent  ofre  mit  Liv  for  deres 
Frelse.    Saa  sandt  hjælpe  mig  Gud." 

„Amen,"  lød  Præstens  og  Pulawskis  Stemmer. 

Ogsaa  de  to  andre  aflagde  Eden,  kun  at  der  for 
Kosinskis  Vedkommende  toges  det  Forbehold,  han 
havde  krævet. 

Da  den  hellige  Handling  var  forbi,  rejste  de  tre 
Officerer  sig  op,  men  Pulawski  kaldte  dem  hen  til  sig 
én  for  én.  Her  i  Skæret  fra  Alterlysene  omfavnede 
han  hver  enkelt  og  trykkede  et  Afskeds-  og  Broder- 
kys paa  deres  Pande;  thi  han  ansaa  deres  Forehavende 
for  saa  dumdristigt  og  voveligt,  at  han  næsten  betrag- 
tede de  tre  Mænd  som  viede  til  Døden.  Men  han  indsaa 
ogsaa,  at  hvis  de  Konfødererede  havde  Kongen  i  deres 
Vold,  vilde  umaadelig  meget  være  vundet. 

Da  Strawinski  kom  hen  til  ham,  saa  Pulawski 
ham  længe  ind  i  Øjnene;  men  hans  Blik  var  ikke  længer 
flakkende,  en  ubeskrivelig  dyb  Fortvivlelse  stod  at  læse 
deri.  Saa  omfavnede  Pulawski  ogsaa  ham  og  gav  ham 
Afskedskysset, 

Den  næste  Dag  forlod  de  Czenstochow,  hver  i 
Spidsen  for  tolv  Mand,  som  de  selv  havde  udvalgt,  og 
hvoraf  hver  enkelt  havde  maattet  aflægge  Ed  paa  Tavs- 
hed, Troskab  og  Lydighed. 

Det  var  Meningen  at  føre  de  tre  Troppe  til  for- 
skellige Steder  i  Warschaus  Omegn,  hvorefter  de  fire 
Sammensvorne,  thi  Broder  Carolus  regnedes  med  til 
dem,  skulde  mødes  i  en  Smugkro,  som  tæt  uden- 
for Hovedstaden  holdtes  af  en  af  Konføderationens 
Agenter. 

I  et  lille  Hus,  noget  fra  en  al"  de  mange  Biveje, 
som  førte  ind  mod  Warschau,  sad  fire  Mænd  omkring 
et  Bord,  hvorpaa  Resterne  af  et  Maaltid  stod.  Det  var 
en  af  de  sidste  Dage  i  Oktober  1771;  udenfor  var  det 
mørkt,  Regnen  og  Blæsten  gjorde  Opholdet  paa  de 
daarlige,  bundløse  Veje  uhyggeligt;  intet  Under  derfor, 
at  disse  fire  Vejfarende  vilde  vente  med  at  tilbage- 
lægge de  sidste  Mil  til  Hovedstaden  til  den  næste  Dag. 
De  fire  Mænd  vare  en  Munk,  hørende  til  én  af  de  mange 
vandrende  Ordener,  et  Par  Fogeder,  øjensynlig  fra  et 
Par  Herregaarde  i  Omegnen,  og  en  Hosekræmmer.  De 
havde  spist  uden  at  veksle  mange  Ord,  og  nu  sad  de 
tavse,  trætte  af  Rejsen. 

Værten  kom  ind;  han  vendte  sig  ærbødigt  mod  den 
ene  af  Fogederne  og  sagde: 

„Huset  er  nu  tomt,  Deres  lløjvelbaarenhed,  der 
findes  næppe  ét  Menneske  indenfor  en  Mils  Omkreds." 

„Godt,"  lød  Kosinskis  Stemme,  „her  er  de  første 
500  Gylden,  de  andre  500  vil  De  kunne  faa  udbetalt, 
naar  De  midt  i  næste  Maaned  afleverer  dette  Brev  til 
Pater  Hieronymus  —  forudsat  at  vi  ere  tilfredse  med 
Dem  i  Mellemtiden." 

Værten  tog  Pengene  og  Brevet  og  bøjede  sig  dybt 
for  Kosinski. 

„Gaa  nu  udenfor  og  hold  Vagt  med  Deres  to  Drenge," 
vedblev  han.  „De  er  ansvarlig  for,  at  intet  Menneske 
nærmer  sig  Huset  uden  at  vi  blive  underrettede  i 
Tide." 

Efter  at  have  sat  Vin  frem  paa  Bordet,  gik  Manden 
ud  med  sine  to  Sønner.  Det  blev  en  lang  og  drøj 
Vagt,  men  de  holdt  trolig  ud;  thi  de  vidste,  at  Beløn- 
ning og  Straf  vare  lige  sikre. 

Da    han   havde  forvisset  sig  om,    at  alle  Døre  vare 

lukkede,  vendte  Kosinski  tilbage  til  sine  tre  Med- 
sammensvorne, 

„Nu,  Broder  Carolus,'-  sagde  han  fornøjet,  „maa  du 
først  aflægge  Beretningen.  Hvordan  staar  det  efter  din 
Mening  til  i  Warscliau?" 

„Godt,''  svarede  Jesuiten;  „endogsaa  bedre,  end  jeg 
havde  ventet.  De  lever  saa  glade  og  sorgløse  som  midt 
i  den  største  Fred.  Der  findes  en  stor  Mængde  Tropper 
i  Byen,  baade  af  Kronens  Folk  og  Russere;  men  det  er 
efter  min  Mening  et  stort  Held.  Alle  disse  Soldater 
høre  til  højst  forskellige  Afdelinger,  og  Officererne  kende 
ikke  en  Gang  hverandre.  Hertil  kommer,  at  Kronens 
Tropper  langt  fra  staa  paa  nogen  god  Fod  med  Russerne. 
Herpaa  tror  jeg,  at  vi  skal  basere  Udførelsen  af  Planen. 
Dernæst  er  det  efter  min  Mening  meget  let  baade  at 
komme  ind  og  ud  af  Byen.  Alle  Biveje,  som  føre  ind 
til  Warschau,  ere  fri;  de  ere  nok  gennemgravede,  men 
det  kan  ikke  være  vanskeligt  at  gøre  en  af  Gennem » 
gravningerne  passabel.'- 

De  andre  nikkede;  Lukawski  bemærkede:  „Jeg  har 
personlig  undersøgt  tre  af  dem,  og  de  frembyde  ikke 
nogen  særlig  Hindring;  med  mine  Folk  vil  jeg  kunne 
lave  en  Overgang  i  Løbet  af  en  Timestid. 

..Godt,"  svarede  Kosinski,  „Jeg  har  ogsaa  undersøgt 
dem,  og  jeg  foretrækker  den  lille  Vej,  som  fører  forbi 
Kapucinerklosterets  Kirkegaard.  Jeg  overdrager  dig, 
Lukawski,  som  dit  specielle  Hverv  at  gøre  denne  Gennem- 
gravning  passabel,  naar  du  modtager  det  aftalte  Tegn." 

„Hvad  Hovedvejene  angaar,"  fortsatte  Præsten,  „be- 
vogtes de,  som  I  vel  vide.  Dag  og  Nat.  Men  det  er  dog 
ikke  vanskeligt  at  komme  ind;  Bønderne  med  deres 
Varer  og  alle  mulige  Handlende  passerer  uden  videre 
ind  i  Staden,  og  naar  det  er  Torvedag  ligefrem  vrimler 

det  med  Mennesker  paa  Landevejene.  Nu  i  Overmorgen, 
den  første  Dag  i  Maaneden,  skal  der  være  Marked;  I 
gør  bedst  i  at  benytte  eder  deraf.  Jeg  tænker,  I  uden 
at  vække  den  ringeste  Opsigt  kan  faa  alle  eders  Ryttere 
med  Hestene  ind  i  Byen,  naar  det  blot  ser  ud  som  om 
de  trækkes  til  Salgs  paa  Markedet.  Hvad  Indkvarteringen 
angaar,  saa  er  her  en  Liste  over  Mænd,  der  ere  Sagen 
absolut  hengivne.  Vi  kender  dem  nøje,  og  1  véd,  vi  er 
aldrig  daarligt  underrettede." 

„Du  er  en  sand  Skat  for  os,'-  udbrød  Kosinski  og 
hilste  paa  Præsten  med  sit  Bæger.  „Alt  skal  blive  ud- 
ført som  du  har  foreslaaet.  Og  nu  du,  Strawinski,  hvad 
har  du  at  berette?"  spurgte  han  denne,  thi  Strawinski 
havde  endnu  næsten  ikke  aabnet  Munden. 

Strawinski  tog  sig  sammen;  hans  Tanker  havde  været 
langt  borte.  Han  tænkte  paa  en  Samtale,  han  havde 
haft  med  sin  Slægtning,  Abbedissen.  Vrede  Ord  og 
haarde  Bebrejdelser  havde  han  maattet  høre,  thi  Søster 
Malwina  var  heftigt  oprørt  over  hans  Forræderi  mod 
Kronens  Sag,  hvilket  let  kunde  forøge  de  Vanskeligheder, 
hun  i  Forvejen  havde  at  kæmpe  med.  Og  da  han  havde 
spurgt  efter  Anna  Sorolewska,  havde  han  faaet  det 
Svar,  at  hun  var  tabt  for  Verden.  Efter  at  hun  havde 
faaet  Sørgebudskabetom  Tantens  og  Onkelens  Død,  havde 
hun  besluttet  at  tage  Sløret,  hvis  hun  ikke  i  Løbet  af 
ét  Aar  havde  faaet  Efterretninger  fra  Kosinski;  thi  i 
denne  sørgelige  Tid,  hvor  Menneskeliv  i  tusindvis  og 
atter  tusindvis  saa  pludselig  udsluktes,  var  det  næsten 
haablost  at  faa  dokumenteret,  om  en  Savnet  levede  eller 
var  død.  Hun  havde  tillidsfuld  lagt  Sagen  i  Abbedissens 
Haand,  og  overladt  hende  at  søge  Oplysninger  om  hendes 
Trolovede.    Men    Søster  Mahvina,   der  var  opdragen   i 

ren  jesuitisk  Aand,  saå  blindt  paa  Klosterets  Tarv  og 
havde  intet  opfyldt  af  sine  Løfter  til  Anna, 

Alt  dette  sad  Strawinski  og  tænkte  paa,  medens 
hans  Blik  hvilede  paa  den  Mand,  hvem  han  kunde  gøre 
lykkelig  med  et  Ord. 

Kosinskis  Tiltale  vækkede  ham  op  af  hans  Be- 
tragtninger, han  strøg  sig  med  Haanden  over  Panden: 

„Poniatowski  vil  være  i  vor  Magt,  tænker  jeg,  og 
det  i  Løbet  af  faa  Dage;  han  føler  sig  saa  tryg  i  War- 
schau  som  aldrig  før,  og  dog  gør  han  ikke  et  Skridt, 
uden  at  det  bliver  mig  meddelt.  Min  Forbindelse  kan 
jeg  ikke  røbe,  men  det  er  en  Mand,  der  staar  højt  i 
Kongens  Gunst.  Jeg  har  en  Klemme  paa  ham  fra 
gammel  Tid,  derfor  har  jeg  ogsaa  faaet  bragt  hans  For- 
dringer ned  til  5,000  Gylden.  Kan  du  give  dem,  Ko- 
sinski?" 

„Kongens  Person  er  vel  mere  værd  for  Konfødera- 
tionen," svarede  Kosinski;  „Pengene  skal  du  faa." 

„Saa  vil  Kongen  ogsaa  falde  i  vor  Vold,"  sagde 
Strawinski.  „Om  vi  faar  ham  ud  af  Warschau  er  et 
andet  Spørgsmaal.  Havde  ikke  Pulawski  været  saa 
ømtaalig  paa  Konføderationens  Vegne,  vilde  Kongen 
inden  mange  Dage  være  en  død  Mand.  Han  tager  oite 
ud,  endogsaa  om  Aftenen,  uden  Eskorte;  saa  snart  en 
gunstig  Lejlighed  byder  sig,  vil  vi  i  Tide  blive  under- 
rettede. Saa  gælder  det  kun,  at  alt  nøje  er  bestemt  i 
Forvejen,  at  enhver  véd,  hvad  han  skal  gøre,  og  at  der 
handles  hurtigt.  Men  alt  dette  ligger  i  din  Haand,  Ko- 
sinski, og  i  bedre  Haand  kunde  det  næppe  hvile,"  til- 
føjede den  forhenværende  Hofmand  galant. 

„Nej,"  svarede  Kosinski,  „ikke  i  min  Haand  men  i 
en  mægtigeres,  hvis  Redskab  jeg  kun  er.  Hvad  jeg  kan 
gøre,  skal  blive  gjort." 

Endnu  stod  tilbage  at  fordele  Kvartererne;  da  dette 
var  gjort,  blev  det  bestemt,  at  de  Menige  skulde  samles, 
én  Trop  paa  hver  Hovedvej,  og  at  de  dernæst  skulde 
drage  ind  i  Byen  som  om  de  førte  Hestene  til  Marked. 
Derefter  skulde  de  alle  fire  mødes  hos  Præsten.  Forskellige 
Enkeltheder  bleve  yderligere  fastslaaede,  og  det  blev 
langt  ud  paa  Natten  før  Kosinski  kaldte  Værten  ind. 
Saa  søgte  enhver  Hvile  saa  godt  det  lod  sig  gøre,  ind- 
svøbt i  sin  lange  Kappe. 


XII. 
Kongerovet. 

Nogle  Dage  senere,  den  3'  November,  skete  den 
Begivenhed,  hvis  uhørte  Dristighed  spredte  Forfærdelse 
trindt  om  i  Europa. 

Kongen  af  Polen  tilbragte  Aftenen  hos  sin  syge 
Onkel,  Lithauens  Storkansler,  Fyrst  Czartoryski.  Henad 
Kl.  10  forlangte  Majestæten  sin  Ekvipage;  som  sædvanlig 
færdedes  Kongen  uden  militær  Eskorte  og  denne  Aften 
—  var  det  et  Tilfælde  eller  en  Tanke  —  med  et  ringere 
Følge  end  ellers.  Foran  den  kongelige  Vogn  red  et  Par 
Lakajer  med  Fakler,  thi  Belysning  af  Gaderne  kendtes 
ikke  den  Gang;  efter  dem  fulgte  Kongens  Staldmester 
med  nogle  faa  Officerer  og  Hofmænd,  ud  for  hver 
Vogndør  red  en  Page,  og  endelig  fulgte  til  Fods  et  Par 
Hejdukker  og  et  Par  Lakajer.  I  Majestætens  Vogn  be- 
fandt sig  tillige  lians  Adj utant. 

Næppe  havde  Vognen  tilbagelagt  fem  hundrede 
Alen,  før  man  mødte  en  tilsyneladende  russisk  Patrouille, 
der  uden  videre  trængte  sig  ind  mellem  de  forreste 
Byttere  og  Vognen.    Fortørnet  over  denne  Mangel  paa 

Respekt  vendte  Staldmesteren  sig  om  og  befalede  dem 
at  holde  til  Siden.  Som  om  det  kunde  være  et  Gen- 
gældelsens Fingerpeg  befandt  man  sig  netop  i  dette 
Øjeblik  lige  udenfor  Biskoppen  af  Krakaus  Palads. 

Pludselig  synes  Gaden  at  vrimle  af  Ryttere,  en 
større  Flok  sprænger  frem  fra  et  Baghold,  medens 
andre  spærre  Gaden  foran  og  bag.  I  et  Nu  er  alt  den 
vildeste  Forvirring;  Pistolskud  Ijde  til  alle  Sider,  Stald- 
mesteren og  flere  andre  faa  Hestene  skudt  under  sig; 
Pagerne  rives  ned  af  deres  Heste.  Hejdukkerne  springe 
frem  for  at  forsvare  Vogndøren.  Den  ene  styrter  tilJorden, 
ramt  af  et  Sabelhug,  en  Pistolkugle  gaar  tværs  igennem 
den  anden  og  dræber  ham  paa  Stedet.  Vognen  bliver 
truffet  af  flere  Kugler,  et  Par  gennembore  Kongens 
Pels,  men  Majestæten  forbliver  uskadt.  Hurtigt  aabner 
Adjutanten  Døren  og  springer  ud,  Kongen  følger  hans 
Eksempel  til  den  anden  Side.  Et  Pistolskud  affjres  saa 
nær  hans  Hoved,  at  Haarene  svides,  et  Sabelhug  strejfer 
ham  og  giver  ham  en  Rift  i  Hovedet.  Alt  er  Forvirring, 
Larm  og  Støj;  Natten  er  bælgmørk.  Allerede  haaber 
Kongen  at  kunne  komme  ubemærket  ud  blandt  de 
trampende,  urolige  Heste.  Da  griber  Strawinskis  Haand 
ham  i  Haaret,  saa  at  Kongen  taber  sin  Hat  og  sin  Haar- 
pung. 

„Her  er  han,  her  er  han!"  raaber  Strawinski;  en 
anden  Rytter  griber  Kongen  om  Haandleddet,  og  i 
flyvende  Fart  slæbes  han  bort,  løbende  mellem  de  to 
Ryttere. 

Angrebet  var  blevet  foretaget  med  en  rasende  Energi 
og  udførtes  med  utrolig  Hastighed.  I  Løbet  af  ét  Minut 
eller  to  var  det  hele  sket,  og  de  øde  Gader  laa  atter 
hen  i  bælgmørk  Ensomhed,  thi  Folk  færdedes  ikke  den 
Gang   sent   ude.    Kongens  Følge  var  som  sprængt  fra 

hinanden,  nogle  ilygtede  af  Frygt,  andre  for  at  hente 
Hjælp. 

Imidlertid  fortsatte  Kongerøverne  deres  hurtige  Ridt 
endnu  et  Stykke,  medens  Polens  salvede  og  kronede 
Konge  halvt  slæbtes,  halvt  løb  af  Sted  mellem  to  Heste; 
men  længe  kunde  man  ikke  lade  ham  udstaa  denne 
Anstrengelse.  Kosinski  befalede  Holdt,  Kongen  løftedes 
op  paa  en  af  Pagernes  Heste,  og  af  Sted  gik  det  videre 
i  Galop,  indtil  man  naaede  Gennemskæringen,  som 
Lukawski  havde  gjort  passabel. 

Majestæten  var  kun  iført  en  kort  Pels,  han  bar  lange 
Silkestrømper  og  elegante  Sko;  Hatten  havde  han  tabt. 
Da  Ryttertroppen  satte  over  Graven,  faldt  Kongens  Hest 
og  brækkede  Benet,  Majestæten  selv  kom  ikke  til  Skade, 
men  blev  meget  tilsølet;  medens  Folkene  hjalp  ham  op, 
tabte  han  sin  Pels,  saa  at  han  var  temmelig  ubeskyttet 
mod  Novembernattens  Kulde.  En  ny  Hest  førtes  frem, 
det  var  den  anden  Pages,  saa  at  den  velvoksne  Konge 
havde  et  jammerligt  Sæde  med  de  altfor  korte  Bøjler. 

De  tre  Anførere  holdt  nu  en  Raadslagning.  Det 
gjaldt  for  dem  om  at  naå  Smugkroen,  hvor  en  Vogn 
stod  rede;  men  for  at  komme  derhen,  maatte  man 
gøre  en  Bue  omkring  Staden.  Da  man  kunde  vente 
snart  at  blive  forfulgt,  sandsynligvis  af  en  betydelig 
Styrke,  besluttedes  det,  at  Hovedtroppen  under  megen 
Larm  skulde  følge  Hovedvejen  endnu  en  Milsvej,  hvor- 
imod Kosinski  med  seks  Mand  ad  en  Genvej  skulde 
føre  Kongen  til  Mødestedet. 

Men  det  viste  sig,  at  de  tre  Kampfæller,  saa  nøje 
de  ellers  havde  overvejet  alt,  ved  Udtagelsen  af  deres 
Folk  kun  havde  haft  disses  Mod  og  Dygtighed  for  Øje: 
ikke  én  af  dem  var  fra  Warschau  eller  kendt  i  dennes 
Omegn ;  heller  ikke  de  tre  Officerer  vare  synderlig  kendte 

dér  i  Egnen,  men  da  Tiden  var  kostbar,  niaatte  en  Be- 
slutning hurtig  tages,  og  man  skiltes  som  aftalt. 

1  nogen  Tid  fulgte  Kosinski  med  sin  Trop  Bivejen^ 
som  den  vedholdende  Elteraarsregn  havde  fyldt  med 
næsten  ufremkommeligt  Mudder.  Paa  én  Gang  sank  en 
af  Hestene  i  omtrent  til  Bugen;  det  viste  sig,  at  man 
havde  taget  fejl  af  Vejen  og  var  kommen  ud  i  en  af  de 
Sumpe,  som  paa  mange  Steder  i  Miles  Udstrækning  omgav 
Warschau.  Alle  maatte  stige  af  Hestene  og  trække  dem 
et  Stykke,  ogsaa  Kongen,  der  her  tabte  sin  ene  Sko,  saa 
at  han  maatte  vade  videre  gennem  Uføret  med  kun  sin 
Silkestrømpe  paa  det  ene  Ben.  Tilsidst  var  det  ham 
ikke  muligt  at  gaa  længere  ])aa  denne  Maade;  Kosinski 
lod  ham  derfor  atter  løfte  op  i  Sadelen,  men  paa  Grund 
af  det  tætte  Mørke  turde  man  ikke  lade  ham  ride  alene. 
En  Mand  gik  paa  hver  Side  af  Hesten  og  holdt  ham 
om  Haandleddet.  I  denne  Stilling:  foroverbøjet,  med 
Brystet  mod  den  høje  Sadelknap  og  Fødderne  i  de 
alt  for  korte  Bøjler,  maatte  Kongen  ride  et  længere 
Stykke. 

Da  klagede  Majestæten  sig  for  første  Gang.  Kongen 
var  ikke  alene  en  fuldendt  Verdensmand  med  en  end- 
ogsaa  storladen  ydre  Optræden,  men  han  var  tillige  i 
Besiddelse  af  stort  personligt  Mod  og  megen  Udholdenhed. 
Under  hele  dette  for  ham  saa  fortvi\lede  Ridt,  havde 
han  ikke  et  Øjeblik  tabt  Hovedet,  men  havde  endogsaa 
forstaaet  at  bevare  sin  Værdighed.  De  faa  Bemærk- 
ninger, han  havde  maattet  gøre,  bleve  fremførte  roligt, 
ja  næsten  venligt  og  med  den  blide,  melodiske  Røst, 
som  allerede  havde  vundet  ham  saa  mange  Hjerter. 
Kongens  forbavsende  og  overlegne  Ro  havde  gjort  et 
dybt  Indtryk  paa  Kosinski;  han  lod  øjeblikkelig  gøre 
Holdt,   Kongen    fik    en  anden  Hest,  og  en  af  Rytterne 

inaatte  overlade  ham  sin  ene,  svære  Rytterstøvle;  saa 
fortsattes  Ridtet.  Det  blev  snart  indlysende,  at  man 
var  faret  fuldstændig  vild  og  nu  flakkede  omkring  paa 
maa  og  faa. 

Den  eneste,  som  nogenlunde  var  orienteret,  var 
Kongen,  der  oftere  havde  jaget  i  denne  Egn.  Han  lagde 
Mærke  til,  at  man  nærmede  sig  Landsbyen  Burakow, 
hvor  han  vidste,  at  der  laa  en  større  russisk  Troppe- 
styrke i  Kantonnement,  og  det  stod  ham  i  samme  Øje- 
blik klart,  at  hvis  hans  Bortførere  uforvarende  fandt 
sig  omringede  af  Fjenden,  vilde  de  straks  støde  ham  ned; 
thi  han  havde  allerede  flere  Gange  hørt  Rytterne  frem- 
komme med  Forslag  derom  til  Kosinski,  der  imidlertid 
barsk  havde  afvist  dem,  idet  han  mindede  dem  om 
den  Ed,  de  havde  aflagt  om  den  strengeste  Lydig- 
hed: 

Til  Kosinskis  største  Overraskelse  hørte  han  Kongen 
sige:  „Hr.  Officer,  De  rider  i  dette  Øjeblik  lige  los  ]jaa 
Burakow,  der  er  stærkt  besat  af  Russerne.  Hvis  De 
vil  undgaa  dem,  maa  De  vende  Dem  mod  Bilano,  der 
ligger  til  venste  for  os." 

Denne  Kongens  mandige  og  rolige  Optræden  for- 
øgede det  gunstige  Indtrj^k  paa  Kosinskis  letmodtage- 
lige  Sind,  og  hans  Bemærkning,  hvis  Motiver  Kosinski 
ikke  opfattede,  indgav  denne  næsten  en  Art  Beundring 
for  Kongen.  Majestætens  Ord  bleve  omtrent  i  samme 
Øjeblik  bekræftede  ved,  at  de  anraabtes  af  en  russisk 
Forpost.  Hurtigt  vendte  de  om  og  slog  ind  i  den  an- 
givne Retning.  Efter  et  møjsommeligt  og  vanskeligt 
Ridt  i  det  dybe  Mørke,  uden  Vej  eller  Sti,  medens 
Hestene  ofte  snublede  eller  sank  i  Mudderet,  naaede 
man  Skoven  ved  Bilano;  men  her  bleve  de  for  anden 
Gang  anraabte  af  en  Skildvagt.    Atter  bøjede  Troppen  af. 

Kosinski,  der  mente  lettere  at  kunne  bevæge  sig 
ubemærket,  om  Troppen  var  noget  mindre,  sendte  fire 
Mand  bort  med  Ordre  om  at  opsøge  de  andre  og  give 
dem  Meddelelse  om,  hvor  de  befandt  sig  med  Kongen. 
Men  næppe  et  Kvarterstid  derefter  bleve  de  anraabte 
for  tredje  Gang.  Kosinski  greb  Kongens  Hest  og  vendte 
den,  de  red  atter  et  Stykke  og  befandt  sig  pludselig  i 
en  Sump.  Paa  ny  vare  de  nødsagede  til  at  sidde  af, 
men  Kongen  var  nu  saa  udmattet,  at  det  var  ham 
umuligt  at  flytte  Benene.  Kosinski  lod  ham  hvile  sig 
et  Øjeblik;  imidlertid  skulde  Rytterne  trække  Hestene 
over  Moradset.  De  gjorde  som  han  befalede,  og  den 
bælgmørke  Nat  slugte  dem  efter  faa  Sekunders  Forløb. 
Lidt  efter  befalede  Kosinski  Kongen  at  følge  efter;  med 
Opbydelsen  af  alle  sine  Kræfter  adlød  Majestæten,  men 
det  var  ham  overmaade  pinefuldt  at  gaa  med  én  Silke- 
sko og  én  Rytterstøvle.  Paa  denne  Maade  tilbagelagde 
de  en  Strækning,  men  Hestene  og  Rytterne  var  det 
dem  trods  al  Søgen  ikke  muligt  at  finde. 

Kosinski  var  nu  alene  med  Polens  Konge,  til  Fods, 
midt  i  en  ukendt  Skov. 

Atter  bad  Kongen  om  at  maatte  udhvile  sig;  Ko- 
sinski tvang  ham  til  at  gaa  videre.  Med  Møje  slæbte 
Kongen  sig  gennem  Dynd  og  Ælte  —  det  var  en  fryg- 
telig Vandring.  Efter  at  have  flakket  om  i  lang  Tid, 
befandt  de  sig  med  ét  udenfor  Klosteret  Bilano,  der 
kun  laa  en  Milsvej  fra  Hovedstaden. 

For  første  Gang  talte  Kongen  her  for  sit  Liv. 

„Jeg  kender  Dem  ikke,"  sagde  han;  „men  jeg  for- 
moder. De  er  en  Officer  henliørende  til  Konføderationens 
Hær.  Det  er  altsaa  af  politiske  Grunde,  at  De  liar 
iværksat  dette  Overfald.  Men  hvad  De  saa  tror  at 
kunne   opnaa   ved  at  føre  mig  bort  fra  Warschau  eller 

maaske  dræbe  mig,  saa  betænk,  at  Dissidenternes  Parti 
ikke  derfor  vil  blive  svagere  eller  Russerne  drage  ud 
af  Landet.  Jeg  er  Polens  og  derfor  ogsaa  Deres  ret- 
mæssige Konge;  forøv  ikke  en  Misgerning,  som  hele 
Deres  senere  Liv  ikke  vilde  være  i  Stand  til  at  sone. 
Den  Højeste  har  i  denne  Nat  indtil  nu  holdt  sin  Haand 
over  mig  og  ført  Dem  ad  mærkelige  Veje  til  denne 
Klosterport;  lad  mig  gaa  ind  i  Klosteret.  De  behøver 
ingen  Frygt  at  nære;  selv  om  jeg  vilde,  kunde  jeg  først 
om  lang  Tid  lade  Dem  forfølge.  Lad  os  skilles  her, 
før  De  har  begaaet  en  uigenkaldelig  Misgerning." 

Disse  Ord  bleve  udtalte  i  en  mild,  overbærende 
Tone,  thi  Kongen  var  en  Mester  i  at  tale  til  Hjer- 
terne. 

Men  Kosinski  rystede  paa  Hovedet.  „Jeg  er  bunden 
af  en  dobbelt  Ed,  og  De  maa  følge  mig,"  var  hans 
eneste  Svar.  Han  greb  Kongen  om  Haandleddet,  og 
atter  vandrede  de  videre.  Saa  træt  og  forpint  end 
Stanislaus  August  var,  holdt  han  dog  sin  Aand  klar; 
han  bemærkede  til  sin  store  Glæde,  at  hans  Bortfører 
aldeles  ikke  vidste,  hvor  de  vare,  og  umærkeligt  for 
denne  blev  det  snarere  Kongen  end  Kosinski,  der  ledede 
Vandringen.  Efter  en  halv  Times  Gang  naaede  de  hen 
i  Nærheden  af  Slottet  Marimont,  der  ikke  laa  stort 
mere  end  en  halv  Mil  fra  Warschau. 

Men  nu  vare  ogsaa  Kongens  Kræfter  aldeles  ud- 
tømte. Denne  frygtelige  Nat  lakkede  mod  Enden;  et 
svagt,  graaligt  Skær  fyldte  Atmosfæren,  saa  at  man 
noget  tydeligere  kunde  se  omkring  sig. 

„Mine  Kræfter  ere  nu  udtømte,"  sagde  han  stil- 
færdigt; „De  kan  dræbe  mig,  men  jeg  formaar  ikke  at 
følge  Dem  længer." 

Kosinski   stod  hensunken  i  Tanker;   i    Løbet  af  en 

Timestid  vilde  Egnens  Beboere  vaagne,  saa  var  det 
umuligt  at  føre  Kongen  videre.  Han  havde  svoret  at 
gøre  alt  for  at  bringe  Kongen  levende  til  de  Konføde- 
rerede;  han  havde  opfyldt  denne  Ed,  men  det  var,  som 
om  en  Mægtigere  havde  lagt  sig  imellem.  Han  indsaa 
nu  det  haabløse  i  at  slæbe  Kongen  videre.  Saa  vilde 
da  altsaa  Forsonet  kun,  at  den  Mand,  der  havde  lagt 
hans  Liv  øde,  sliulde  gives  i  hans  Vold. 

Kosinski  tog  sin  Hat  af  og  stillede  sig  foran 
Kongen. 

„Kender  De  mig  ikke.  Grev  Poniatowski?"  spurgte 
han. 

Kongen  saa  længe  paa  ham ;  der  var  forløbet  lang 
Tid,  siden  han  sidst  havde  set  Potockis  kække  Adju- 
tant,  men  Kongen  havde  en  virkelig  fyrstelig  Hukom- 
melse. Langsomt  steg  Billedet  af  en  munter  Balaften 
frem  for  hans  Erindring,  han  saa  en  glad,  køn  Officer, 
hvem  Sorgen  endnu  ikke  havde  mærket,  og  ved  dennes 
Side  en  af  de  smukkeste,  ja  mest  bedaarende  unge 
Piger,  han  nogen  Sinde  havde  set. 

,,Men  det  er  jo  Løjtnant  Kosinski,"  svarede  han  om- 
sider. ..Kosinski,  med  hvis  smukke  Brud  jeg  dansede 
en  Aften.  Hvad  har  dog  drevet  Dem  til  dette?"  spurgte 
han  næsten  deltagende,  thi  Kosinskis  Ansigt  udtrykte 
saa  megen  Sorg  og  haabløs  Græmmelse,  at  man  straks 
saa,  her  laa  en  dj^b  Fortvivlelse  bagved. 

En  vis  Usikkerhed  greb  et  Øjeblik  Kosinski,  medens 
Kongens  milde  Øjne  hvilede  paa  ham,  og  en  dæmrende 
Tvivl,  om  han  nu  ogsaa  var  paa  det  rette  Spor,  steg 
op  i  ham;  men  i  det  næste  Sekund  fyldtes  hans  Sind 
atter  af  det  dj^be  Had,  han  saa  længe  havde  baaret 
paa. 

„De,  Grev  Poniatowski,  De!'-  svarede  Kosinski  med 
dyb  Alvor,  .,og  nu  skal  De  staa  mig  til  Ansvar  derfor.'- 

„Forklar  Dem,  Kosinski.  Men  glem  ikke,  at  jeg 
trods  Dem  er  Polens  Konge." 

„Jeg  taler  til  Adelsmanden,  Grev  Poniatowski,  og 
som  saadan  skal  De  staa  en  anden  Adelsmand  til  Regn- 
skab for  en  Skændselsgerning.  Svar  mig.  Grev  Ponia- 
towski, hvad  har  De  gjort  med  min  Brud,  med  Anna 
Sorolewska?'- 

Den  dybeste  Forbavselse  prægede  sig  paa  Kongens 
Ansigt;  saa  træt  han  var,  sprang  han  op  og  lagde  sin 
Haand  paa  Kosinskis  Arm. 

„Løjtnant  Kosinski,"  sagde  han,  og  hans  Stemme 
lød  fast  og  rolig;  „tak  Deres  Gud  for,  at  De  endnu  ikke 
har  udgydt  mit  Blod,  thi  det  vilde  have  været  en 
uskyldigs.  Og  uskyldigt  Blod  raaber  til  Himmelen  om 
Hævn.'- 

Disse  Ord,  der  nøjagtigt  vare  de  samme,  som  Pu- 
lawski  havde  udtalt,  traf  Kosinski  som  et  Lyn. 

„Nej,"  fortsatte  Kongen,  „Poniatowski,  Polens  Konge, 
er  ingen  Usling.  Den  skønne  Anna  Sorolewska  kunde 
jeg  vel  beundre,  men  en  polsk  Adelsmands  Trolovede 
er  mig  hellig  og  ukrænkelig.  Jeg  har  vel  hørt  et  løst 
Rygte  om  en  Bortførelse,  og  man  satte  den  i  Forbin- 
delse med  en  af  mine  forhenværende  Adelsmænd, 
Strawinski.  Dog,  man  fylder  mine  Øren  med  saa  mange 
Usandfærdigheder,  at  jeg  ikke  har  skænket  det  hele 
stor  Opmærksomhed." 

Strawinski!  Pludselig  dukkede  det  op  for  Kosinski, 
at  Anna  en  Gang  halvt  spøgende  havde  omtalt  Stra- 
winski som  et  af  hendes  Ungpige-Sværmerier  og  som 
stærkt    forelsket    i    hende    selv;    men   det   hele  var  for 

usandsynligt  —  Strawinski,  hans  Staldbroder  i  denne 
Nat  som  saa  ofte  før. 

Rolig,  uden  Nag,  som  kun  den  kan,  der  fra  et  op- 
højet socialt  eller  aandeligt  Standpunkt  har  været  Vidne 
til  og  skuet  ned  paa  megen  menneskelig  Lavhed  og 
Vindesyge,  fortalte  nu  Kongen,  som  straks  bemærkede 
Kosinskis  Tvivl,  om  Straw  inskis  Forræderi  og  hele  usle 
Handlemaade,  og  uden  at  rejse  nogen  bestemt  Anklage 
mod  ham,  fremstillede  han  for  Kosinski,  hvorledes  vel 
et  Menneske  med  Strawinskis  tøjlesløse  Karakter,  der 
hverken  anerkendte  eller  taalte  moralske  Skranker, 
kunde  være  i  Stand  til  at  begaa  en  saadan  Misgerning. 
Og  han  forklarede  Kosinski,  hvorledes  det  vilde  have 
været  ham  som  Polens  Konge  umuligt,  selv  om  han 
vilde,  at  foretage  denne  Bortførelse,  dertil  var  ethvert 
af  hans  Skridt  bevogtet  af  alt  for  mange  Øjne',  ligesom 
ogsaa  den  uhj'^re  Forargelse,  som  vilde  være  opstaaet 
derved,  maatte  have  medført  voldsomme  Rivninger 
med  hans  Slægtninge,  der  aldrig  vilde  have  taalt  en 
saa  stor  politisk  Dumhed. 

..Hør  mig,  Løjtnant  Kosinski,"  sluttede  han;  .,Deres 
Sind  er  hyllet  i  Taager.  Men  jeg  sværger  ved  den  evige 
Gud,  der  ogsaa  skal  være  Deres  Dommer,  ved  min 
Ære  som  polsk  Adelsmand,  ja,  ved  det  dyrebareste,  jeg 
ejer,  ved  min  Moders  Minde:  jeg  er  uskyldig  i  den 
Udaad,  De  mistænker  mig  for.  Xu  kan  De  gøre  ved 
mig,  hvad  De  vil;  men  husk  paa  én  Ting:  Her  staar 
ikke  længere  Adelsmanden,  hvem  De  kan  drage  til  An- 
svar, over  for  Dem,  men  Polens  Konge,  hvis  Undersaat 
De  er. ' 

Medens  Majestæten  talte,  faldt  det  som  Skæl  fra 
Kosinskis  Øjne,  hvor  klare  og  rigtige  Kongens  Ræsonne- 
menter vare,    og   tillige  gjorde  dennes  hele  Optræden 

det  stærkeste  Indtryk  paa  hans  ærlige  og  ligefremme 
Sind;  han  følte  sig  nu  dj^bt  beskæmmet  ved  Tanken 
om,  hvor  nær  han  havde  været  ved  uden  at  afvente  en 
Forklaring  at  lægge  Haand  paa  en  Mand,  som  sikkert 
i  denne  Sag  var  uskyldig;  og  idet  han  gav  efter  for  en 
Impuls,  der  var  et  Særtræk  i  hans  Karakter,  bojede 
han  sig  dybt  for  Kongen.  Han  greb  hans  Haand  og 
førte  den  til  sine  Læber. 

„Jeg  takker  Deres  Majestæt,^'  sagde  han,  .,fordi  De 
har  forhindret  mig  i  den  Forbrydelse  at  udgyde  uskyl- 
digt Blod."  Men  idet  han  med  Magt  rev  sig  ud  af  den 
Stemning,  han  var  i,  føjede  han  til:  ..Deres  Majestæt 
maa  imidlertid  følge  mig;  thi  jeg  er  endnu  bunden  af 
en  anden  Ed,  og  jeg  maa  føre  Dem  bort  herfra.  Havde 
jeg  før  vidst,  hvad  jeg  nu  véd,  stod  jeg  ilvke  her.  Give 
Gud,  at  jeg  havde  kendt  Sandheden;  thi  De  er  jo  dog 
min  Konge!" 

Kongen  havde  sat  sig  ned,  dødtræt  som  han  var. 
Han  havde  troet,  at  Slaget  var  vundet,  og  nu  mærkede 
han,  at  der  maaske  var  langt  igen.  Han  var  saa  ud- 
mattet, at  han  kunde  have  lagt  sig  til  at  sove  paa  den 
bare  Jord;  hans  Tanker  vare  et  Øjeblik  flakkede  bort, 
og  med  Længsel  havde  han  tænkt  paa  sin  overdaadige 
Seng  og  paa,  hvor  meget  en  Flaske  Vin  og  lidt  Mad 
skulde  smage.  Og  nu  maatte  denne  ulykkelige  Fyrste 
til  atter  at  kæmpe  med  Aandens  Vaaben  mod  sin  Bort- 
fører. 

„Ja,"  sagde  han,  idet  han  med  stor  Behændighed 
greb  Kosinskis  sidste  Ord,  .,jeg  er  Deres  Konge,  og  De 
kan  ikke  dømme  mig.  Den  skal  staa  højt,  som  ser 
dybt.  De  tror  i  mig  at  se  Aarsagen  til  alle  Polens 
Ulykker,  og  dog  er  jeg  i  Virkeligheden  det  eneste 
Baand,    som     endnu     holder    dette    Lands    Provinser 

sammen.  Den,  der  skærer  Baandet  over,  maa  staa  til 
Ansvar  paa  den  yderste  Dag  for  at  have  stjrtet  Polen 
i  Undergang.'- 

Og  med  sin  blide,  melodiske  Stemme  talte  han  til 
Kosinski  om  det  ulykkelige  Fædreland,  som  de  begge 
elskede.  Han  talte  til  ham  om  Dissidenterne,  der  for 
kun  et  Par  hundrede  Aar  siden  havde  udgjort  mindst 
Halvdelen  af  Polens  Adel,  og  som  da  havde  haft  lige 
Rettigheder  med  de  romersk-katolske;  om  alle  de  Mis- 
gerninger, der  af  Havesyge  og  Had  vare  blevne  be- 
gaaede  imod  dem,  og  som  det  nu  var  hans  Agt  at  bøde 
paa;  om  Polens  store,  forarmede  Befolkning,  der  uden 
en  eneste  politisk  Rettighed  sled  og  slæbte  som 
Umælende,  underkuet  og  udnyttet  af  et  lille,  næsten 
forsvindende  Mindretal.  Men  ogsaa  over  dem  skulde 
Barmhjertighedens  og  Retfærdighedens  Sol  gaa  op, 
om  han  kunde  raade.  Han  beskrev  Stormændenes 
urimelige  Gridskhed  og  Magts\'ge,  der  hellere  lod  Polen 
gaa  under  end  gave  den  mindste  Rettighed  fra  sig; 
deres  vilde  og  fordærvelige  Overmod  var  det  hans  Maal 
at  bøje.  Han  skildrede  den  forældede,  ja  vanvittige 
Statsorden,  der  gjorde  den  polske  Republik  til  en  Fabel 
blandt  Staterne,  og  som  nu  truede  med  at  udslette 
den  af  Evropas  Kort,  hvis  den  ikke  i  Tide  blev  for- 
andret. 

Efterhaanden  blev  Kongen  selv  reven  med  af  sine 
Ord.  Han  talte  som  en  begejstret,  hvis  Ord  Inspira- 
tionen giver  Vinger.  Og  Kosinski  lyttede  til,  betagen 
af  de  Billeder,  som  oprulledes  for  ham,  ydm3'^get  ved 
at  erfare  Ting,  han  ikke  tidligere  havde  hørt  nævne. 
Hans  modtagelige,  letbevægelige  Aand  syntes  hævet  til 
en  højere  Sfære,  hvorfra  den  skuede  ned  paa  Menne- 
skenes smaalige,  selviske  Færden. 

Og  da  Kongen  endelig  tav,  var  Sejren  hans.  Ko- 
sinski  bøjede  Knæ  for  ham,  han  løsnede  sin  Sabel, 
og  idet  han  lagde  den  for  Kongens  Fødder,  sagde 
han:  ,,Tilgiv  mig,  Kong  Stanislaus  August,  thi  jeg 
vidste  ikke,  hvad  jeg  gjorde.  Jeg  er  Deres  Majestæts 
Fange." 

Kongen  rejste  sig  op.  „Tag  Deres  Sabel,  Løjtnant 
Kosinski,"  svarede  han,  ,,og  brug  den  til  at  beskytte 
Polens  Konge,  at  vort  dyrebare  Fædreland  ikke  nu  skal 
styrtes  i  større  LUykker.  Jeg  tilgiver  Dem,  hvad  De 
har  gjort;  maaske  Gud  har  ført  det  saaledes,  for  at  De 
skulde  redde  mit  Liv.  Men  frygt  ikke  for  Deres  eget, 
thi  De  skal  i'ra  nu  af  staa  under  min  Beskyttelse." 

Ikke  langt  fra  dem  laa  en  lille  Mølle,  Kosinski  ilede 
hen  til  den;  forgæves  dundrede  han  paa  Døren,  alle 
sov  endnu.  Længe  raabte  og  kaldte  han,  ingen  kom; 
saa  stødte  han  et  Vindue  ind  og  søgte  paa  denne 
Maade  at  komme  i  Forbindelse  med  Beboerne;  men 
disse  vare  i  den  Grad  betagne  af  Frygt,  at  de  aldeles 
ikke  turde  lukke  Døren  op. 

Tilsidst,  for  overliovedet  at  komme  under  Tag, 
maatte  Kongen  ved  Kosinskis  Hjælp  krybe  gennem  Yin- 
duet, og  da  han  først  var  inde  i  Hytten,  lykkedes  det 
ham  hurtigt  ved  sit  blide,  vindende  Væsen  at  berolige 
Møllerfolkene.  Saa  godt  det  lod  sig  gøre,  bleve  Kongens 
Saar  forbundne;  derpaa  nedskrev  han  paa  en  lille 
Tavle,  som  han  efter  den  Tids  Mode  altid  bar  hos  sig, 
en  Ordre  til  General  Cocceji,  der  kommanderede  Kron- 
garden  til  Fods.  Ved  Kosinskis  Trusler  og  Kongens 
Løfter  bevægedes  Møllerens  Søn  til  at  bringe  Ordren 
til  Warschau.  Saa  kastede  Polens  Konge  sig  paa  Møl- 
lerens   tarvelige  Straaseng;    Kosinski  dækkede  ham  til 

med    sin  Kappe,    og  udmattet  til  det  yderste  faldt  han 
øjeblilckelig  i  dyb  Søvn. 


I  Warschau  fremkaldte  Rygtet  om  Kongens  Bort- 
l'ørelse  den  vildeste  Forvirring.  De,  der  vare  undslupne 
Overfaldet,  ilede  til  Slottet;  men  da  Livvagten  endelig 
indfandt  sig  paa  Gerningsstedet,  var  hvert  Spor  af, 
hvorhen  Kongen  var  bleven  ført  i  denne  ravnsorte 
Nat,  udvisket.  Man  fandt  Majestætens  blodige  Hat  og 
Haarpung,  hvilket  gav  Anledning  til  megen  Jamren  og 
Fortvivlelse,  thi  Kongen  var  oprigtig  afholdt  i  Hoved- 
staden. 

Saa  stor  var  Forvirringen,  at  ingen  bestemte  Ordrer 
om  Forfølgelse  bleve  givne.  Tropperne  alarmeredes  vel, 
men  holdtes  opmarcherede  i  Kvartererne;  maaske 
frj^gtede  man  ved  at  iværksætte  en  Forfølgelse  at  for- 
øge Farerne  for  Kongens  Liv;  maaske  vare  Bevæg- 
grundene andre.  Efterhaanden  samledes  der  imidlertid 
paa  Slottet  mange  af  Stormændene  og  andre  fornemme 
Herrer  med  deres  Følge,  og  hvad  Warschaus  højere 
Officerer  havde  undladt,  udførte  de  af  egen  Drift.  I 
Galop  gik  det  ud  ad  Vejene;  snart  kom  en  Trop  til  det 
Sted,  hvor  Graven  var  bleven  tilkastet,  og  her  fandt 
man  Kongens  Pels,  forreven,  gennemhullet  af  Kugler 
og  blodig.  Der  kunde  nu  næppe  længer  være  nogen 
Tvivl  om,  at  Kongen  var  ombragt.  Rygtet  derom 
bredte  sig  med  rivende  Hast;  snart  myldrede  Gaderne 
af  en  ængstelig,  urolig  Mængde;  ingen  vidste  ordent- 
lig Besked,  Rygterne  om  Kongens  Død  løde  vildere  og 
vildere. 

Den  graa  Morgen  var  begyndt  at  dænn-e.  Da  saå 
man  pludselig  General  Cocceji  i  en  kongelig  Ekvipage, 
fulgt  af  en  betydelig  Eskorte  Gardetropper,  jage  gennem 

Byen.  Generalens  velkendte  Skikkelse  bøjede  sig  nd  af 
Vognen,  han  raabte  til  Mængden: 

„Kongen  lever  endnu!" 

Som  en  Løbeild  forplantede  dette  Raab  sig  videre, 
man  tm'de  næsten  ikke  tro  derpaa. 


Den  halve  Mils  Vej  ud  til  Møllen  ved  Marimont  blev 
snart  tilbagelagt.  Da  Vognen  med  Eskorten  dundrende 
rullede  op  for  det  lille  Hus,  stod  Kosinski  i  Døren 
med  dragen  Sabel  som  Vagt  over  Polens  Konge.  Coc- 
ceji  styrtede  ind  i  Huset.  Saa  snart  han  saå  Kongen, 
kastede  han  sig  paa  Knæ  til  Møllerfolkenes  usigelige 
Forbavselse,  thi  Kongen  lignede  mest  en  Røver;  fra 
Top  til  Taa  var  han  tilsølet  af  Mudder,  hans  Klæder 
vare  iturevne  og  blodplettede,  paa  det  ene  Ben  havde 
han  en  Silkestrømpe  og  en  tynd  Sko,  som  Natte- 
vandringen gennem  Sumpe  og  Skove  havde  givet  et 
forunderligt  Udseende,  paa  det  andet  Ben  sad  en 
Rytterstøvle,  høj,  stiv  og  klodset,  som  de  den  Gang 
brugtes  af  de  menige  Ryttere.  Men  trods  alt  dette 
forstod  Kongen  at  bevare  en  værdig  Optræden,  saa  at 
Soldaterne,  da  de  saå  deres  Hersker  i  Hyttens  Dør, 
intet  Øjeblik  lagde  Mærke  til  det  komiske  ved  hans 
Paaklædning.  En  Slags  vild  Begejstring  greb  dem,  og 
under  høje  Jubelraab  steg  Kongen,  Generalen  og  Ko- 
sinski ind  i  Vognen. 

Allerede  et  Stykke  udenfor  Warschau  stod  Befolk- 
ningen som  en  Mur;  i  største  Hast  havde  man  faaet 
skafiet  Fakler  til  Veje,  der  nu  lyste  op  omkap  med 
den  gryende  Dag.  Begejstringen,  Jubelen,  Henryk- 
kelsen kendte  ingen  Grænser;  for  én  Gangs  Skyld 
samledes  alle  i  én  Følelse,  Glæden  over  at  se  den 
Mand,    som    mange    holdt    af,    ja    elskede,    og    som 

trods    alt   var   Polens   Konge,   reddet    fra   en    frygtelig 
Skæbne. 

Men  ikke  mindst  var  Begejstringen  paa  Slottet, 
hvor  enhver,  der  blot  havde  det  mindste  Paaskud 
dertil,  havde  skyndt  sig  hen;  da  Kongen  i  sin  mærke- 
lige Paaklædning,  der  tydeligere  end  Ord  fortalte  om 
Nattens  udstandne  Lidelser,  steg  ud  af  sin  Ekvipage, 
kendte  Ovationerne  næsten  ingen  Grænser. 

Den  korte  Hvile  i  Møllen  havde  styrket  Maje- 
stæten saa  meget,  at  han  straks  kunde  give  en  Slags 
Audiens,  ved  hvilken  han  kortfattet  og  klart  gav  det 
skrækslagne  Hof  en  Skildring  af  Nattens  Farer  og 
mærkelige  Hændelser,  medens  han  samtidig  nød  et 
hurtigt  Maaltid.  Dette  Bevis  paa  Kongens  store  aande- 
lige  og  legemlige  Modstandskraft  vakte  den  største  Be- 
undring og  Forbavselse  rundt  omkring  ved  Europas 
talrige  Hoffer,  og  forskaffede  ham  et  stort  Ry. 

Omsider  kom  Kongen  under  Saarlægernes  Behand- 
ling; man  vadskede  ham,  syede  Flængen  i  Hovedet 
sammen  og  forbandt  hans  mange  mindre  Saar,  og  først, 
da  den  uundgaaelige  Aareladning  havde  fundet  Sted 
paa  hans  ophovnede  Ben,  fik  Kongen  Lov  til  at  sove 
ind  i  Ro. 

En  Del  af  den  almindelige  Begejstring  kastedes 
over  paa  Kosinski,  i  hvem  man  nu  kun  syntes  at  se 
Kongens  Redningsmand.  Men  han  var  for  træt  og 
medtagen  til  at  kunne  svare  paa  de  mange  Spørgsmaal 
eller  ænse  de  udsøgte  Komplimenter;  det  eneste,  han 
bad  om,  var  Mad  og  en  Seng,  og  saa  snart  han  laa 
ned,  faldt  han  i  Søvn,  fuldstændig  udmattet  af  An- 
strengelse og  Sindsbevægelse. 


XIII. 

Et  Gensyn. 

oent  op  paa  Dagen  blev  Kosinski  vækket  af  en  af 
Hotfets  Adelsmænd,  der  samtidig  med  at  meddele  ham, 
at  Majestæten  ønskede  at  tale  med  ham,  stillede  sin 
Garderobe  til  hans  Disposition;  thi  selv  om  Kongens 
Magt  i  Republikken  Polen  var  mindre  end  en  Præsi- 
dents nu  til  Dags,  var  Etiketten  dog  omtrent  den  samme 
i  Warschau  som  i  Versailles,  og  det  vilde  være  blevet 
betragtet  som  en  grov  Krænkelse  af  enhver  Anstands- 
regel,  om  en  Adelsmand  havde  faaet  Audiens  i  en 
Paaklædning,  der  ikke  var  i  Overensstemmelse  med 
Skik  og  Brug. 

Kosinski  blev  ført  ind  til  Kongen,  der  sad  med  et 
Bind  om  Hovedet,  og  syntes  allerede  i  nogen  Tid  at 
have  været  beskæftiget  med  Statssager;  mange  Papirer 
laa  foran  ham,  og  en  Del  højere  Embedsmænd  refere- 
rede for  ham.  Men  Kongen  afskedigede  dem  alle,  straks 
han  saå  Kosinski. 

Nu  da  Stanislaus  August  atter  sad  i  sit  Slot,  stode 
Nattens  Begivenheder  kun  for  ham  som  én  i  høj  Grad 
interessant    Oplevelse,    hvorved    han    med    øjensynlig 

Glæde  dvælede  baade  i  Tanker  og  Tale;  thi  Kongen 
følte  sig  med  Rette  stolt  af  sin  Optræden,  og  hans 
Forfængelighed  blev  pirret  ved  at  vide  Evropas  Blik 
rettet  imod  sig.  Da  han  desuden  var  en  Mand  med 
virkelig  ædelmodige  Egenskaber,  følte  han  ikke  alene 
intet  Nag  mod  Kosinski,  men  endogsaa  en  ret  stærk 
Sympati.  Kongen  lod  ham  venligt  komme  nærmere 
og  bemærkede  leende:  „Af  en  Røver  at  være  ser  De 
jo  helt  fredelig  ud  i  Dag." 

Mange  Følelser  bevægede  Kosinskis  Sind,  og  da 
Kongen  bemærkede  hans  sørgmodige  Mine,  blev  ogsaa 
han  alvorlig. 

,,Jeg  har  lige  beskæftiget  mig  med  Dem,  Løjtnant 
Kosinski,"  sagde  Majestæten.  „Paa  en  forunderlig 
Maade  har  Forsynet  gjort  Dem  til  min  Redningsmand, 
og  Polens  Konge  er  ikke  utaknemmelig;  her  har  jeg  ladet 
udfærdige  et  Dokument,  i  Følge  hvilket  der  aarlig  af 
det  kongelige  Chatol  vil  blive  Dem  udbetalt  5000  Gyl- 
den. Men  der  følger  en  Betingelse  med,  og  den  har 
jeg  mere  sat  ind  for  Deres  egen  end  for  min  Skyld, 
den  nemlig,  at  De  ikke  i  de  nærmeste  Aar  maa  op- 
holde Dem  i  Polen." 

Kosinski  takkede  dybt  rørt  Kongen;  thi  lian  indsaa 
selv,  at  han  i  hvert  Fald  foreløbig  burde  forlade  Fædre- 
landet. Men  han  bad  tillige  Kongen  som  en  yderligere 
Naade,  at  det  maatte  forundes  ham  endnu  i  nogen 
Tid  at  forblive  i  Warschau  for  at  anstille  Undersøgelser 
efter  Anna  Sorolewska. 

Kongen  bøjede  indvilligende  Hovedet,  men  tilføjede 
derpaa  i  en  sørgmodig  Tone: 

„Det  var  ikke  netop  for  at  overrække  Dem  denne 
lille  Gave,  at  jeg  lod  dem  kalde;  men  baade  De  og  jeg 

maa  nu  vandre  en  smertelig  Gang  —  De  for  at  se  en 
døende  Kammerat,  jeg  for  at  høre  et  dybt  faldent  Men- 
neskes sidste  Bekendelse." 

Da  Kosinski  saå  aldeles  uforstaaende  paa  Majestæten, 
fortsatte  denne: 

„Gengældelsens  Time  kommer  for  enhver,  Nemesis 
træffer  alle.  Joseph  Strawinski  befinder  sig  her  paa 
Slottet;  han  er  haardt  saaret,  og  hans  Liv  staar  vist 
ikke  til  at  redde.  Jeg  har  i  sin  Tid  holdt  meget  al 
Strawinski,  og  jeg  har  haft  Lejlighed  til  mere  end  én 
Gang  at  vise  ham  det;  men  han  solgte  sig  som  Judas. 
Nu  har  Straffen  truffet  ham.  En  af  de  Patrouiller,  der 
gennemsøgte  Omegnen,  fandt  ham  næsten  nøgen  og  frygte- 
lig mishandlet  tæt  ved  en  af  Landevejene.  Nattekulden 
og  hans  Saar  havde  omtrent  gjort  det  af  med  ham. 
De  fik  bragt  lidt  Liv  i  ham,  og  han  forlangte  indtræn- 
gende at  blive  bragt  herhen,  saa  snart  han  hørte,  at 
jeg  var  bleven  reddet.  Da  han  senere  fik  at  vide,  at 
De  ogsaa  var  her,  sendte  han  paanj^  Bud,  at  vi  begge 
hurtigst  skulde  komme." 

Kongen  rejste  sig:  ,,Kom  Kosinski,"  sagde  han,  „det 
bliver  et  sørgeligt  Møde." 

De  forlode  Gemakket.  Ført  af  en  Page  gik  de 
gennem  Sale,  Gange  og  Korridorer;  en  Dør  blev  aabnet, 
og  de  stode  i  en  Stue,  hvor  en  Læge,  en  Præst  og  en 
barmhjertig  Søster  ærbødigt  rejste  sig  for  at  give 
Plads  for  Kongen. 

Paa  en  Seng  laa  Strawinski;  det  saas  paa  de  mange 
Forbindinger,  at  han  maatte  have  faaet  talrige  og  svære 
Saar.  Hans  Ansigt  var  dødblegt;  det  var  klart,  at  hans 
Liv  ebbede  ud,  og  hans  Øjne  lyste  af  Feberen,  der 
hvert  Øjeblilc  rj'^stede  ham. 

Kongen  satte  sig  ved  hans  Seng;  med  dj-b  Med- 
lidenhed betragtede  Majestæten  denne  Mand,  der  hele 
sit  Liv  havde  va'ret  sin  egen  værste  Fjende. 

..Hvorledes  er  De  dog  bleven  saa  skrækkelig  mis- 
handlet," spurgte  Kongen  omsider  venligt. 

Strawinski  samlede  sine  flakkende  Tanker  sammen ; 
men  Kræfterne  svandt,  og  hans  Tale  var  kort  og 
stødvis. 

..Deres  Majestæt  er  god  som  altid,"  sagde  han,  og 
der  var  en  egen  ydmyg  Klang  i  hans  Stemme.  „Jeg 
kom  bort  fra  mine  Folk,  red  vild  og  saå  et  Baal;  det 
var  Marodører,  de  vilde  udplyndre  mig;  da  jeg  for- 
svarede mig,  slog  de  mig  —  jeg  husker  ikke  meget 
derom." 

Feberen  rj^stede  ham  atter,  men  da  Lægen  havde 
givet  ham  noget  Medicin,  fik  han  igen  Herredømmet 
over  sine  Tanker. 

„Jeg  vaagnede  op;  jeg  laa  i  Græsset,  men  kunde 
ikke  røre  mig;  jeg  tror,  de  har  slaaet  mine  Ben  over. 
Men  jeg  saå  op  i  Stjernerne,  de  blinkede  og  vinkede 
ad  mig;  jeg  syntes,  alt  var  saa  fredeligt,  roligt  og  ven- 
ligt; jeg  elskede  at  se  paa  den  Sjernevrimmel,  da  jeg 
var  Dreng,  men  senere  har  jeg  glemt  den.  • 

Det  var,  som  om  Strawinski  laa  og  talte  med  sig 
selv,  som  om  hans  Tanker  atter  gled  bort;  men  med 
en  voldsom  Anstrengelse  tog  han  sig  sammen.  Hans 
Øjne  søgte  Kongen:  „Jeg  har  anmodet  Deres  Majestæt 
om  at  komme  til  mig,  fordi  jeg  har  en  dobbelt  Bøn 
til  Dem.  Ak,  hvor  det  dog  hvilede  tungt  paa  mig, 
medens  jeg  laa  derude  i  den  tavse  Nat.  Min  første 
Bøn  er  om  Tilgivelse;  vil  Deres  Majestæt  tilgive  mig 
usle  Stymper?" 

Kongen   nikkede   tavs  og  lod   sin  Haand  glide  hen 

over  Strawinskis    Haar,    hans    medfølende    Hjerte    var 
hurtigt  blevet  rørt. 

Strawinski  laa  i  nogen  Tid  stille  hen;  langsomt 
begyndte  han  igen  at  tale,  og  denne  Gang  gled  hans 
Blik  ft'a  Kongen  til  Kosinski: 

..Herren  er  en  vældig  Gud,  han  styrer  Stjernernes 
Vrimmel  og  leder  den  mindste  Myre  paa  dens  Vej. 
Jeg  mente  selv  at  handle,  og  dog  var  det  kun  den 
Almægtige,  der  førte  mig.  I  Nat  forstod  jeg  mit  Liv; 
hvor  laa  det  klart  for  mig:  jeg  troede  at  kunne  tvinge 
Lykken,  og  jeg  var  blot  et  Redskab  i  Guds  Haand  til 
at  redde  et  Menneskeliv.  Jeg  tænkte  at  ville  lede 
Skæbnen  og  vilde  dræbe  et  Menneske,  men  Herren  lod 
Pulawski  læse  i  min  Sjæl,  og  han  bandt  mine  Hænder. 
Jeg  besluttede  at  styre  Begivenhedernes  Gang,  og  den 
Almægtige  tvang  mig  i  Knæ  for  at  bede  om  Til- 
givelse." 

Kosinski  lyttede  i  største  Spænding  til  den  døendes 
Tale.  Det  var  klart  for  dem  alle,  at  hans  Kræfter 
svandt,  og  i  Kosinskis  Øre  klang  stadig  Kongens  Ord 
fra  om  Natten. 

Hvis  Strawinski  nu  døde  uden  at  faa  talt  færdig! 

Kosinskis  Blik  og  Mine  udtrykte  saa  tydeligt  den 
Sjælekval,  han  led,  at  Kongen  hviskende  bad  Lægen 
give  Patienten  noget  styrkende  Medicin.  Selv  bøjede 
han  sig  ned  over  den  døende.  „Strawinski,"  sagde  han 
indtrængende;  ..kom  til  Dem  selv  —  den  anden  Bøn!" 

„Den  anden  Bøn,"  gentog  Strawinski,  som  om  han 
maatte  hente  sine  Tanker  langt  borte  fra.  ..Den  anden 
Bøn?" 

Men    pludselig    for  han    op.      Feberen  havde  atter 
grebet  ham  heftigt.     Han    talte  hurtigt,    hviskende  og 
største  Angst: 


158 

„Red  Anna  Sorolewska,  red  hende!  Hun  var  mit 
Livs  Solskin,  men  Solskinnet  var  for  stærkt,  det  sved 
Afgrøden  bort." 

Da  han  hørte  sin  Elskedes  Navn,  greb  Kosinski 
den  døende  om  Armene.  Uden  at  tænke  paa,  at  han 
gjorde  ham  Fortræd,  rj'stede  han  ham  og  raabte 
til  ham: 

„Hvor  er  hun?  Hvor  har  du  gjort  af  Anna  Soro- 
lewska?" 

Den  voldsomme  Bevægelse  rev  Strawinski  ud  ai" 
den  Døs,  han  var  i  Færd  med  at  synke  lien  i.  Men 
hans  Kræfter  vare  saa  faa,  at  det  kun  lød  som  en  svag 
Hvisken,  da  han  svarede: 

..Mlowa  —  Klosteret  —  min  Tante." 

Kosinskis  Bevægelser  havde  været  for  hurtige  til, 
at  de  andre  havde  kunnet  hindre  ham;  nu  styrtede  de 
til.  Men  han  havde  allerede  sluppet  sit  Livs  bitreste 
Fjende.  Da  Strawinski  sank  tilbage  paa  Puderne,  hjd- 
lede  Feberen  hans  Hjerne  ind  i  Taager;  han  talte 
ustandseligt  og  hviskende,  men  ingen  kunde  opfatte 
Meningen  af  hans  Ord. 


Strawinski  døde  hen  paa  Eftermiddagen  uden  at 
være  kommen  til  sin  Bevidsthed,  i  samme  Øjeblik  som 
en  stærkt  eskorteret  Vogn  rullede  over  Mlowas  Slots- 
grav.  Den  usædvanlige  Larm  bragte  stor  Forvirring 
paa  Klosteret,  men  endnu  højere  steg  Nysgerrigheden 
og  Spændingen,  da  det  rygtedes,  at  Abbedissens  Nær- 
værelse øjeblikkelig  ønskedes  i  Taleværelset. 

Da  Søster  Malwina  høj,  alvorlig  og  streng  traadte 
derind,  forefandt  hun  tre  Herrer.  Den  ene  af  dem,  en 
højtstaaende  Politiembedsmand,  hilste  hende  stift,  men 
høfligt. 

„Tør  jeg  spørge,  er  De  Klosterets  Abbedisse,  Søster 
Malwina?"  spurgte  han. 

Abbedissen  bekræftede  det  med  en  let  Hoved- 
bøjning. 

„Saa  har  jeg  her  de  fornødne  Ordrer  til,  at  De  uop- 
holdelig udleverer  Frøken  Anna  Sorolewska,  som  holdes 
indespærret  her  paa  Klosteret." 

Søster  Malwinas  Haand  skælvede  let,  da  hun 
modtog  Papirerne;  men  hendes  strenge,  ubevægelige 
Ansigt  forraadte  ikke  hendes  Sindsbevægelse,  medens 
hun  gennemløb  Ordrerne,  der  havde  faaet  forøget  Fyn- 
dighed ved  den  Hast,  hvori  de  vare  udstedte. 

„Anna  Sorolewska  er  her;  jeg  skal  give  Besked 
om,  at  hun  uopholdelig  indfinder  sig.  Men  jeg  maa 
protestere  imod  Udtrykket:  holdes  indespærret  paa 
Klosteret." 

„Om  denne  Sag  vil  der  senere  blive  givet  Dem 
Lejlighed  til  at  udtale  Dem,"  svarede  Embedsmanden 
kort.  „Foreløbig  er  vort  Hverv  endt,"  fortsatte  han, 
idet  han  vendte  sig  mod  Kosinski,  „og  jeg  vil  tillade 
mig  at  trække  mig  tilbage  med  Hans  Majestæts  Kam- 
merherre, indtil  det  konvenerer  Frøkenen  at  tiltræde 
Tilbagerejsen." 

Dermed  forlod  de  to  Herrer  Talekammeret;  et  Øje- 
blik blev  Abbedissen  staaende  og  betragtede  tavs 
den  Mand,  som  Anna  Sorolev^ska  i  sit  Hjertes  Uskyld 
havde  anraabt  hende  om  at  opspore;  saa  gik  ogsaa 
hun. 

Kosinski  stod  alene  tilbage;  Blodet  hamrede  i  hans 
Tindinger,  han  kunde  høre  sit  Hjertes  voldsomme 
Banken;  Sekunderne  gled  langsomt,  ét  for  ét. 

Da  aabnedes  pludselig  Døren,  en  slank,  hvidklædt 
Skikkelse  stod  i  den. 

„Anna,-  raabte  Kosinski;  „Anna!"  Og  med  udbredte 
Arme  styrtede  han  mod  sin  Trolovede. 

Anna  Sorolewska  udstødte  et  Skrig;  ingen  havde 
forberedt  hende  paa  dette  Møde.  Kosinski  greb  hende 
i  sine  Arme. 

Men  Lykken  dræber  ikke;  tavse  stode  de  og  be- 
tragtede glædestraalende  hinanden.  — 

Hvor  hurtigt  svinder  ikke  Mindet  bort  om  Mod- 
gangens Graavejrsdage ;  naar  Lykkens  Solskin  varmer, 
hvem  tænker  da  paa  Sorger  og  Bekymringer.  Medens 
Anna  og  Kosinski  ved  hinandens  Side  korte  fra  Mlowa 
til  Warschau,  dvælede  hendes  Tanker  knap  et  Øjeblik 
ved  den  frygtelige  Dag,  da  hun  alene  med  Strawinski 
var  kørt  den  modsatte  Vej. 

Hvor  meget  havde  ikke  disse  to  Mennesker  at  for- 
tælle hinanden  om  deres  Oplevelser;  og  dog,  hvor  lidt 
fik  de  sagt  derom,  thi  for  dem  var  alt  andet  uvæsent- 
ligt ved  Siden  af  dette:  at  de  atter  havde  fundet  hin- 
anden og  nu  ikke  mere  skulde  skilles;  de  talte  kun 
om  deres  Lykke  og  drøltede,  hvordan  Fremtiden  bedst 
skulde  ordnes. 

Kosinski  fortalte  hende  om  Kongens  Gavmilhed  og 
om  sin  Beslutning  i  nogle  Aar  at  forlade  Polen,  og 
Anna  var  ganske  af  hans  Anskuelse. 

„Vi  rejser  til  Italien,"  foreslog  liun;  „dér  var  jeg 
som  Barn,  dér  er  Solskin,  Varme,  Lys  og  Lykke.  Ved 
Comosøen  vil  vi  bo;  du  véd  ikke,  hvor  dejligt  der  er, 
saa  stille  og  fredeligt.  Bundt  om  hæve  Bjærgene  sig 
med  Vinhaver  og  Skove,  højere  og  højere  stiger  de, 
indtil  de  fortoner  sig  langt  borte  i  Horisonten;  foran 
én  ligger  Søen,  blaa  og  stille,  og  rundt  om  dufter 
Blomster,   Buske    og  Træer.      Hvor  er  der  dog  dejligt; 

Menneskene  ere  muntre  og  tjenstvillige.  Ikke  sandt, 
dér  vil  vi  slaa  os  ned  og  bo  i  nogle  Aar.  Plochow  og 
Zenkowice  kan  vi  jo  sælge,"  føjede  hun  lidt  efter  sørg- 
modig til;  „saa  kan  vi  saamænd  leve  helt  kongeligt." 

„Nej,"  svarede  Kosinski;  „Plochow  ogZenkowice  skal 
ikke  sælges;  bedre  Tider  kommer  nok  en  Gang.  Dit 
Fædrenegods  skal  staa  urørt.  Men  du  er  rigere  end 
du  tror,  Anna.  —  Spørg  mig  ikke,"  fortsatte  han  smi- 
lende, da  han  saå,  at  Anna  vilde  afbryde  ham;  „det  er 
en  Hemmelighed,  som  først  vil  opklares  senere."  — 

Idet  Vognen  rullede  ind  paa  det  kongelige  Slot  og 
holdt  foran  en  af  Slotstrapperne,  modtoges  Anna  Soro- 
lewska  af  en  højtstaaende  Hofembedsmands  Frue,  der 
bad  Anna  vise  hende  den  Ære,  at  betragte  hendes  Hjem 
som  sit. 

Efter  sin  Samtale  med  Kosinski  Iiavde  Stanislaus 
August  nærmere  forhørt  sig  om  Bortførelseshistorien 
og  havde  til  sin  Harme  erfaret,  at  Rygtet  almindelig 
tillagde  ham  en  ikke  ringe  Andel  deri;  det  var  ham 
derfor  nu  meget  magtpaaliggende  paa  alle  Maader  at 
slaa  Sladderen  til  Jorden. 

Derfor  lod  ogsaa  Majestæten  den  næste  Dag  spørge 
til  Annas  Befindende  og  meddele,  at  han  personlig 
vilde  hilse  paa  hende. 

Med  al  det  udsøgte  Galanteri,  som  hin  Tids  Adels- 
mænd dyrkede  som  en  Kunst,  og  i  hvilken  Stanislaus 
August  var  en  Mester,  bøjede  Polens  Konge  sig  for 
Anna  Sorolewska  og  kyssede  hende  paa  Haanden. 
Uden  paa  nogen  Maade  at  berøre  en  eneste  af  de 
mange  Begivenheder,  hvis  Minde  maatte  virke  smerte- 
fuldt paa  den  unge  Pige,  forstod  Kongen  dog  at  lægge 
en  dyb  Medfølelse  for  Dagen  overfor  hendq. 

Kongerovet.  1 1 

„Et  højst  forunderligt  Eventyr,"  sagde  Kongen  i 
Samtalens  Løb,  „hvorom  Deres  Trolovede  en  Gang  kan 
fortælle  Dem,  har  stillet  mig  i  Taknemmelighedsgæld 
til  Løjtnant  Kosinski.  Jeg  haaber,  Livet  vil  bj^de  mig 
en  Lejlighed  til  at  give  ham  et  Bevis  paa  min  Be- 
vaagenhed.  Men  hvad  Dem  angaar.  Frøken  Sorolewska, 
saa  tillader  jeg  mig  at  minde  Dem  om  et  Løfte,  jeg  en 
Gang  havde  den  Lykke  at  give  Dem.  F'orhold,  der  vare 
stærkere  end  min  Vilje,  har  forhindret  mig  i  at  skænke 
Dem  de  30U  Bønder,  jeg  lovede  Dem.  Tillad  mig  nu  at 
indfri  dette  Løfte  ved  at  fejre  Deres  Bryllup.  Og  jeg 
beder  Dem,"  føjede  Majestæten  til,  henvendt  til  Kosinski, 
„som  en  ringe  Erstatning  for  en  Forléning  at  overlade 
mig  den  Ære  at  skænke  Frøkenen  den  Morgengave, 
som  De  ellers  med  Rette  kunde  gøre  Fordring  paa  at  give." 

Med  den  Anstand,  som  var  hende  egen,  modtog 
Anna  dybt  rørt  Kongens  gavmilde  Tilbud;  og  Kosinskis 
Ansigt  lyste  atter  af  den  Livsglæde  og  Frejdighed,  som 
fordum  saa  let  havde  vundet  ham  alles  Hjerter,  da 
han  ærbødigt  bøjede  sig  for  Kongen  og  sagde: 

„Deres  Majestæts  Ønske  er  os  en  Befaling.  Men 
maaske  Deres  Majestæt  saa  tillader,  at  jeg  allerede  nu 
giver  Frøken  Anna  den  Morgengave,  jeg  havde  tiltænkt 
hende?" 

Med  Kongens  Tilladelse  bortfjernede  Kosinski  sig 
for  i  sit  Værelse  at  hente  sin  Brudegave.  Da  han  kom 
tilbage,  holdt  han  i  Haanden  et  gammelt  Læderskrin, 
som  han  med  et  lykkeligt  Smil  lagde  i  iVnnas  Hænder. 

Trods  Etiketten  stimlede  alle  sammen  om  den  unge 
Pige.  Et  Forbavselsens  Udraab  lød  fra  dem,  da  hun 
aabnede  Læderskrinet,  thi  fra  indfattede  og  uindfattede 
Ædelstene  funklede  det  dem  i  Møde,  idet  Anna  hældte 
Indholdet  ud  paa  et  Bord! 

„Hvor  i  Alverden  har  De  fundet  de  prægtige  Juveler, 
Løjtnant  Kosinski/-  spurgte  Majestæten  forbavset;  Kongen 
elskede  alt  smukt  og  pragtfuldt  og  anskaffede,  som  alle 
Datidens  Stormænd,  selv  gerne  Smykker. 

„Jeg  fik  dette  Skrin',  svarede  Kosinski,  .,paa  en  saa 
forunderlig  Maade,  at  jeg  vil  foretrække  at  sige,  at  jeg 
ved  en  Hændelse  fandt  det  i  et  hemmeligt  Gemme  paa 
PlochoM'.'' 

Kongen  undersøgte  Smykkerne  med  en  Kendermine: 
„Denne  Skats  Værdi  er  meget  stor,"  sagde  han  omsider, 
„og  jeg  lykønsker  Dem  oprigtig  til  at  have  fundet  den; 
thi  den  ikke  alene  sikrer  Dem  et  rigt  og  sorglrit  Ud- 
komme, men  den  sætter  Dem  i  Stand  til  at  afhjælpe 
lidt  af  den  Nød,  der  møder  Dem  paa  Deres  Vej,  og  det 
er  en  endnu  større  Lykke.'- 

Anna  Sorolewska  vendte  sig  om  og  greb  taknemmelig 
Kosinskis  Haand;  hendes  Ansigt  lyste  af  Glæde,  medens 
hun  betragtede  Juvelerne:  men  hun  tænkte  ikke  paa 
den  Rigdom,  de  bragte;  hun  mindedes  et  Ord,  som  hun 
ofte  havde  hørt  i  sin  Barndom:  at  den,  der  fandt  Skatten 
paa  Plochow,  skulde  blive  et  saare  lykkeligt  Menneske. 


Otte  Dage  senere  forlod  Kosinski  og  hans  unge 
Hustru,  fulgt  af  et  større  Tjenerskab,  Warschau;  deres 
Maal  var  Italien,  hvor  de  vilde  opholde  sig,  indtil  frede- 
ligere Tider  oprandt  for  Polen.  Med  Vemod  saa  Ko- 
sinski ud  af  Vognen  og  betragtede  Hovedstaden,  som 
svandt  bort  i  Novemberdagens  graa,  klamme  Halvmørke. 

Hvad  vilde  vel  denne  Bys  og  dette  Lands  Skæbne 
blive,   inden  han  gensaa  det;   vilde  Fremtiden  sprede 

de  Taager,  som  nu  hvilede  over  det,  og  en  genfødt  Sol 
lyse  over  et  enigt  og  lykkeligt  Polen;  eller  var  det  det 
Mørke,  som  gaar  forud  for  et  Jordskælv,  i  hvilket  det 
hellige  og  dyrebare  Fædreland  skulde  styrte  i  Grus? 

Han  vendte  sig  om  mod  Anna,  der  med  et  lykke- 
ligt Smil  rakte  ham  Haanden. 

.,Véd  du,"  sagde  hun,  „jeg  har  ofte  maattet  tænke 
paa,  at  vort  Liv  lignede  en  Flod,  der  rolig  og  stille 
gled  igennem  en  fredelig  Egn  for  pludselig  uden  noget 
Varsel  at  styrte  brusende  ned  gennem  et  Fossefald, 
hvori  Begivenhederne  taarnede  sig  op  som  mørke, 
truende  Klipper  og  splittede  Vandene  til  alle  Sider.  Men 
nu  synes  Floden  igen  at  glide  roligt  og  jævnt  af  Sted; 
Gud  give,  det  maatte  vare  ved." 

Kosinski  kyssede  kærligt  hendes  Haand.  „Den  Sam- 
menligning," svarede  han,  „kunde  du  ogsaa  have  an- 
vendt paa  Polen,  blot  at  ingen  endnu  kan  øjne,  hvor 
Strømmen  fører  hen.  Ogsaa  jeg  er  lykkelig  ved  Tanken 
om  de  fredeligere  Tider,  du  og  jeg  drager  i  Møde;  men 
jeg  føler,  at  Polens  Trængselstid  næppe  snart  vil  være 
til  Finde,  og  at  det  ofte  vil  falde  mig  svært  at  staa  som 
ligegyldig  Tilskuer  til  dets  Kampe." 

Anna  rystede  paa  Hovedet:  „Saa  længe  Polak  kæmi)er 
mod  Polak,  er  det  bedst  for  den  sande  Fædrelandsven 
at  holde  sig  borte.  Men  skulde  nogen  Sinde  Polen 
trænge  til  sine  Sønner  for  at  værne  det  mod  Fremmed- 
vold,  skulde  jeg  være  den  sidste  til  at  holde  dig  tilbage. 
Saa  vilde  vi  drage  af  Sted  sammen  og,  om  det  skulde 
være,  ofre  Livet  for  dets  Redning." 

